കുറിഞ്ഞി ഓണ്‍ലൈന്: March 2009\nഫെര്‍മിലാബില് നിന്നൊരു വിചിത്രകണം\nദ്രവ്യത്തിന്റെ ഉള്ളടക്കം പുനര്‍നിര്‍വചിക്കേണ്ടി വരുമോ?\nദ്രവ്യനിര്‍മിതിയെക്കുറിച്ച് നിലവിലുള്ള ധാരണകള്‍ക്കൊന്നും യോജിക്കാത്ത ഒരു വിചിത്രകണം അമേരിക്കയില് ഫെര്‍മിലാബില് നടന്ന കണികാപരീക്ഷണത്തില് പ്രത്യക്ഷപ്പെട്ടു. 'Y(4140)' എന്ന് പേരിട്ടിട്ടുള്ള ആ കണത്തിന്റെ ആവിര്‍ഭാവം, കണികാശാസ്‌ത്രത്തിന് പുതിയ വെല്ലുവിളിയാണ്. പ്രപഞ്ചസാരത്തെ സംബന്ധിച്ച സ്റ്റാന്‍ഡേര്‍ഡ് മോഡലില് ഒതുങ്ങാത്തതാണ് ഈ കണമെന്നത് കാര്യങ്ങളെ കൂടുതല് ഗൗരവമുള്ളതാക്കുന്നു. ദ്രവ്യത്തിന്റെ മൗലികഘടന പുനര്‍നിര്‍വചിക്കേണ്ടി വരുമോ എന്നുപോലും ഗവേഷകര് സംശയിക്കുന്നു.\nആറ്റത്തിനുള്ളില് പ്രോട്ടോണുകള്, ന്യൂട്രോണുകള് തുടങ്ങിയ ഭാരമേറിയ കണികകള് നിര്‍മിക്കപ്പെട്ടിരിക്കുന്നത് ക്വാര്‍ക്കുകള് (quarks) എന്നറിയപ്പെടുന്ന മൗലികകണങ്ങളാലാണ്. ഭാഗികവൈദ്യുതചാര്‍ജുള്ള ക്വാര്‍ക്കുകള് ആറ് 'ഫ്‌ളേവറുകളി'ലുണ്ട്. ഇവയുടെ വ്യത്യസ്‌ത ചേരുവകളാണ് ദ്രവ്യത്തില് മുഖ്യഭാഗത്തിന് അടിസ്ഥാനം. ഉദാഹരണത്തിന്, ഒരു ക്വാര്‍ക്കും ഒരു ആന്റിക്വാര്‍ക്കും ചേര്‍ന്ന ജോഡീകരണം വഴി 'മീസോണുകള്'(mesons) രൂപപ്പെടുന്നു. മൂന്ന് ക്വാര്‍ക്കുകള് ചേര്‍ന്നുണ്ടാകുന്ന രൂപങ്ങളാണ് ബാരിയോണുകള്. പ്രോട്ടോണ്, ന്യൂട്രോണ് തുടങ്ങിയവ ബാരിയോണുകളാണ്. ബലങ്ങള്‍ക്ക് നിദാനമായ ബോസോണുകള് മീസോണുകളും.\nഎന്നാല്, ദ്രവ്യനിര്‍മിതിയുടെ അറിയപ്പെടുന്ന ഇത്തരം നിയമങ്ങളൊന്നും പുതിയ കണികയുടെ കാര്യത്തില് ശരിയാകുന്നില്ലെന്ന്, അതിനെ തിരിച്ചറിഞ്ഞ ഗവേഷകര് പറയുന്നു. ഇല്ലിനോയ്‌സില് പ്രവര്‍ത്തിക്കുന്ന 'ഫെര്‍മി നാഷണല് ആക്‌സലറേറ്റര് ലബോറട്ടറി' (ഫെര്‍മിലാബ്) യിലെ 'ടെവട്രോണ്' (Tevatron) കണികാത്വരകത്തില് നടന്ന പ്രോട്ടോണ്-ആന്റിപ്രോട്ടോണ് കൂട്ടിയിടിയിലാണ്, പുതിയ കണിക പ്രത്യക്ഷപ്പെട്ടത്. കോടാനുകോടി കൂട്ടിയിടികള് സൃഷ്ടിച്ച സങ്കീര്‍ണ വിവരങ്ങള്‍ക്കിടയില്‍നിന്ന് ഗവേഷകര് പുതിയ കണത്തിന്റെ ആവിര്‍ഭാവം തിരിച്ചറിയുകയായിരുന്നു. ഫ്‌ളോറിഡ സര്‍വകലാശാലയിലെ ഗവേഷകനായ ജേക്കബോ കോനിഗ്‌സ്‌ബര്‍ഗും കൂട്ടരുമാണ് ഈ കണ്ടെത്തലിന് പിന്നില്.\nകണികത്വരകങ്ങളില് പ്രകാശവേഗത്തിനടുത്ത് സഞ്ചരിക്കുന്ന കണങ്ങളെ നേര്‍ക്കുനേര് കൂട്ടിയിപ്പിച്ച് ചിതറിച്ച് അതില്‍നിന്ന് പുറത്തുവരുന്നവ എന്തെന്ന് പഠിക്കുകയാണ്, ദ്രവ്യത്തിന്റെ മൗലികഘടന മനസിലാക്കാന് ഗവേഷകര് ചെയ്യുന്നത്. ഉയര്‍ന്ന ഊര്‍ജനിലയില് നടക്കുന്ന അത്തരം കൂട്ടിയിടിയില് ക്വാര്‍ക്കുകള്‍ക്കിടയിലെ അതിശക്തമായ ഗ്ലുവോണ് ബന്ധനം ഉലയുകയും, ഉന്നത ഊര്‍ജത്തില്‍നിന്ന് പുതിയ ക്വാര്‍ക്കുകളോ മറ്റ് കണങ്ങളോ രൂപപ്പെടുകയും ചെയ്യും. ക്ഷണികമായ നിലനില്‍പ്പേ പക്ഷേ അവയ്‌ക്ക് ഉണ്ടാകൂ. കണികാത്വരകങ്ങള് അത്തരം സംഭവങ്ങള് സൂക്ഷ്‌മമായി രേഖപ്പെടുത്തുകയും, ഗവേഷകര് ആ വിവരങ്ങള് ചികഞ്ഞ് പുതിയ കണങ്ങളെ തിരിച്ചറിയുകയും ചെയ്യും.\n`പ്രോട്ടോണുകളെയും ആന്റിപ്രോട്ടോണുകളെയും സ്‌പേസിലെ വളരെ വളരെ ചെറിയൊരു സ്ഥലത്ത് കൂട്ടിയിടിപ്പിക്കുമ്പോള്, കൂട്ടിയിടി നടക്കുന്ന സൂക്ഷ്‌മസ്ഥലത്ത് ഏറെ ഊര്‍ജം സ്വതന്ത്രമാക്കപ്പെടും. സൂക്ഷ്‌മമായ തലത്തില് അത് പ്രപഞ്ചം പിറന്ന വേളയിലേതിന് തുല്ല്യമായിരിക്കും`-കോനിഗ്‌സ്‌ബര്‍ഗ് പറയുന്നു. `ആ അവസ്ഥയില് എന്തൊക്കെ സാധിക്കുമോ അതൊക്കെ പ്രകൃതി സൃഷ്ടിക്കും`-അദ്ദേഹം പറഞ്ഞു. ക്വാര്‍ക്കുകളെപ്പറ്റി അറിയാവുന്ന നിയമങ്ങളുടെ പരിധിയിലൊന്നും പുതിയ കണം ഒതുങ്ങുന്നില്ല. `ആ കണം നമ്മളോട് എന്തോ പറയാന് ശ്രമിക്കുകയാണ്`-അദ്ദേഹം അഭിപ്രായപ്പെടുന്നു. പുതിയ കണ്ടെത്തലിനെക്കുറിച്ചുള്ള റിപ്പോര്‍ട്ട് 'ഫിസിക്കല് റിവ്യു ലെറ്റേഴ്‌സി'ന് ഗവേഷകര് സമര്‍പ്പിച്ചിരിക്കുകയാണ്.\nഫെര്‍മിലാബില് സി.ഡി.എഫ്. പരീക്ഷണത്തിന്റെ ഭാഗമായി നടന്ന കോടാനുകോടി കണികാകൂട്ടിയിടികളില് ഏതാണ്ട് 20 തവണ Y(4140) പ്രത്യക്ഷപ്പെട്ടതായി, ഗവേഷണത്തില് പങ്കുചേര്‍ന്ന റോബ് റോസര് അറിയിക്കുന്നു. മീസോണുകളുടെയോ ബാരിയോണുകളുടെയോ കൂടെ ഉള്‍പ്പെടുത്താന് കഴിയാത്ത ഈ കണത്തിന്റെ പിന്ധം 4140 മെഗാ ഇലക്ട്രോണ് വോള്‍ട്ട് ആണ്. അതിന്റെ ഉള്ളടക്കം എന്തെന്ന് വ്യക്തമായിട്ടില്ല. എന്നാല്, അതിന് അപചയം സംഭവിക്കുമ്പോള് J/psi, phi എന്നീ രണ്ട് കണങ്ങള് പുറത്തുവരുന്നതായി വ്യക്തമായിട്ടുണ്ട്. അതുപ്രകാരം Y(4140) എന്ന കണത്തിന്റെ ഉള്ളടക്കം 'ചാം ക്വാര്‍ക്ക്' (charm quark), 'ആന്‍ഡിചാം ക്വാര്‍ക്ക്' (anticharm quark) എന്നിവ ആയിരിക്കാമെന്ന് ഗവേഷകര് കരുതുന്നു. ഒരുപക്ഷേ, നാല് ക്വാര്‍ക്കുകളും ഗ്ലുവോണുമൊക്കെയുള്ള വിചിത്ര ചേരുവയാകാനുള്ള സാധ്യതയും തള്ളിക്കളഞ്ഞുകൂടാ!\nഏതാനും വര്‍ഷത്തിനിടെ ഫെര്‍മിലാബില് നടന്ന കണികാകൂട്ടിയിടികളില് പ്രത്യക്ഷപ്പെട്ട വിചിത്രകണങ്ങളുടെ പട്ടികയില് ഏറ്റവും ഒടുവിലത്തേതാണ് Y(4140). നിലവിലുള്ള മീസോണ്, ബാരിയോണ് പരിധിക്ക് പുറത്തുള്ള വിചിത്രകണങ്ങളെ അപകോഡീകരണം നടത്താനുള്ള ശ്രമം ഗവേഷകലോകം തുടരുകയാണ്. `ഒരുപക്ഷേ, ഓരോ തുണ്ടുകളായി നമ്മുടെ കൈയില് വിവരങ്ങള് കിട്ടുകയായിരിക്കാം`-ഫെര്‍മിലാബിലെ സി.ഡി.എഫ്. വക്താവ് റോബ് റോസര് വിശ്വസിക്കുന്നു. `അത്തരം തുണ്ടുകള് ആവശ്യത്തിനാകുമ്പോള് നമുക്കവയെ കൂട്ടി യോജിപ്പിച്ച്, ഈ പ്രഹേളികയ്‌ക്ക് പരിഹാരമുണ്ടാക്കാന് സാധിച്ചേക്കും`. (അവലംബം: ഫെര്‍മിലാബിന്റെ വാര്‍ത്താക്കുറിപ്പ്).\nPosted by Joseph Antony at 3/30/2009 08:46:00 PM4comments\nപരിണാമത്തിന് വേഗം കൂട്ടാന് യന്ത്രം\nജീവലോകത്തെയാകെ നയിക്കുന്ന ചാലകശക്തിയെന്ന നിലയ്‌ക്കാണ് 150 വര്‍ഷം മുമ്പ് പരിണാമസങ്കല്‍പ്പം ചാള്‍സ് ഡാര്‍വിന് അവതരിപ്പിച്ചത്. പ്രകൃതിനിര്‍ധാരണം വഴി ഗുണപരമായ മാറ്റങ്ങള് സംരക്ഷിക്കപ്പെടുകയും തലമുറകളിലേക്ക് കൈമാറ്റം ചെയ്യപ്പെടുകയും ചെയ്യുകയെന്ന പരിണാമപ്രക്രിയയ്‌ക്ക് വേഗം കൂട്ടാന് ഒരു യന്ത്രത്തിന് കഴിയുമെന്ന് വന്നാലോ? പ്രകൃതിനിയമങ്ങളില് മനുഷ്യന് ഇടപെടുന്നതിന് ഏറ്റവും മികച്ച ഉദാഹരണയി അത് മാറും.\nഇത്തരമൊന്ന് വെറും ശാസ്‌ത്രസങ്കല്‍പ്പം എന്ന് എഴുതിത്തള്ളാന് വരട്ടെ. ബാക്ടീരിയയുടെ ജിനോമില് ഗുണപരമായ 50 മാറ്റങ്ങള് വരെ ഒരേസമയം വരുത്താന് ശേഷിയുള്ള ഒരു യന്ത്രത്തിന് രൂപംനല്‍കിയിരിക്കുകയാണ് ഒരുസംഘം അമേരിക്കന് ഗവേഷകര്. ശരിക്കുമൊരു 'പരിണാമയന്ത്രം' എന്ന് വേണമെങ്കില് വിശേഷിപ്പിക്കാവുന്ന സങ്കേതമാണ് ജോര്‍ജ് ചര്‍ച്ച് എന്ന ഗവേഷകനും കൂട്ടരും വികസിപ്പിച്ചിരിക്കുന്നത്. സൗത്ത് സാന് ഫ്രാന്‍സിസ്‌കോ കേന്ദ്രമായി പ്രവര്‍ത്തിക്കുന്ന LS9 എന്ന ജൈവഇന്ധനകമ്പനിയുടെ സ്ഥാപകനാണ് ജോര്‍ജ് ചര്‍ച്ച്.\nജനിക എന്‍ജിനിയറിങിന്റെ അലകുംപിടിയും മാറ്റാന് സഹായിച്ചേക്കാവുന്ന സങ്കേതമാണ് ചര്‍ച്ചും കൂട്ടരും വികസിപ്പിച്ചിരിക്കുന്നത്. ജിനോമിലെ അക്ഷരങ്ങള് ഒന്നൊന്നായി മാറ്റുകയെന്ന ശ്രമകരമായ ദൗത്യമാണ് നിലവില് ജനിതക എന്‍ജിനിയറിങിലേത്. മാത്രമല്ല, കാംക്ഷിക്കുന്ന നേട്ടം പലപ്പോഴും അതുവഴി ഉണ്ടായിക്കൊള്ളണം എന്നുമില്ല. എന്നാല് പുതിയ സങ്കേതത്തില് 50 മാറ്റം വരെ ബാക്ടീരിയയുടെ ജിനോമില് ഒറ്റയടിക്ക് വരുത്തുക വഴി, ബാക്ടീരിയകളെ ഉപയോഗിച്ച് ഔഷധങ്ങളും പോഷകങ്ങളും ജൈവഇന്ധനവും രൂപപ്പെടുത്താനുള്ള സാധ്യത പതിന്‍മടങ്ങ് വര്‍ധിച്ചിരിക്കുകയാണ്.\n"മാസങ്ങള് ചെലവിട്ടാല് മാത്രം സാധ്യമാകുന്ന ജനിതകമാറ്റങ്ങള് ദിവസങ്ങള്‍കൊണ്ട് സാധ്യമാക്കുന്നതാണ് പുതിയ സങ്കേതം"-LS9 കമ്പനിയുടെ വൈസ് പ്രസിഡന്റ് സ്റ്റീഫന് ഡെല് കാര്‍ഡെയര് പറഞ്ഞു. 'മേജ്' (multiplex-automated genomic engineering- MAGE) എന്നാണ് പുതിയ സങ്കേതത്തിന് നല്‍കിയിരിക്കുന്ന പേര്. കുറഞ്ഞ ചെലവില് ജൈവഇന്ധനങ്ങള് നിര്‍മിക്കാനും പുതിയ ഔഷധങ്ങള്‍ക്ക് രൂപം നല്‍കാനും മേജ് സങ്കേതം സഹായിക്കുമെന്നാണ് ഗവേഷകരുടെ പ്രതീക്ഷ.\nനിലവില് ഘട്ടംഘട്ടമായി നടപ്പാക്കുന്ന ജനിതക എന്‍ജിനിയറിങില്, ചില ജീനുകളുടെ പ്രവര്‍ത്തനം മരവിപ്പിക്കാനും മറ്റ് ചിലതിന്റെ പ്രഭാവം (expression) വര്‍ധിപ്പിക്കാനും ഓരോ ജനിതക അക്ഷരങ്ങളായി മാറ്റുകയാണ് ഗവേഷകര് ചെയ്യുക. അത്യന്തം ശ്രമകരമാണ് ഈ പ്രക്രിയ. മാത്രമല്ല, ഫലം മിക്കപ്പോഴും പ്രവചിക്കാനുമാകില്ല. കോശങ്ങളിലെ ഉപാപചയ പ്രവര്‍ത്തനങ്ങള് ഏകോപിപ്പിക്കുന്നത് ലക്ഷക്കണക്കിന് ജനിതക സിഗ്നലുകളുടെ കൂടിക്കലര്‍ന്നുള്ള പ്രവര്‍ത്തനഫലമാകയാല്, ഏതെങ്കിലും ചില ജീനുകളില് മാത്രം വരുത്തുന്ന ഒറ്റപ്പെട്ട മാറ്റങ്ങള് അഭികാമ്യമായ ഫലം നല്‍കണമെന്നില്ല. ചിലപ്പോള് ആപത്‌ക്കരമായ പാര്‍ശ്വഫലങ്ങള്‍ക്ക് അത് വഴിവെയ്‌ക്കുകയും ചെയ്യും.\nഅതേസമയം, ചര്‍ച്ചും കൂട്ടരും രൂപപ്പെടുത്തിയ മേജ് സങ്കേതത്തില് ജിനോമിനെ സമഗ്രമായ രീതിയില് സമീപിക്കുകയാണ് ചെയ്യുന്നത്. ആവശ്യമായ ഫലം കിട്ടത്തക്കവിധം ഡസണ്‍കണക്കിന് ജനിതകമാറ്റങ്ങള് ഡിസൈന് ചെയ്‌ത ശേഷം, ആ മാറ്റങ്ങള് ഒറ്റയടിക്ക് ജിനോമില് വരുത്തുന്നു. ബാക്ടീരിയ ജിനോമില് ലക്ഷ്യമാക്കുന്ന സ്ഥാനങ്ങള്‍ക്ക് ചേര്‍ന്ന രീതിയില് ഡി.എന്.എ.യുടെ 50 ചെറുതുണ്ടുകള് രൂപപ്പെടുത്തുകയാണ് ആദ്യപടി. ചില പ്രോട്ടീനുകള് കൂടുതല് കാര്യക്ഷമമായി ഉത്‌പാദിപ്പിക്കാന് പാകത്തില് അല്ലെങ്കില് ചില രാസാഗ്നികള് ഫലവത്തായി പ്രയോജനപ്പെടത്തക്കവിധമാണ് ഡി.എന്.എ.തുണ്ടുകളിലെ ശ്രേണികള് ക്രമീകരിച്ചിരിക്കുക.\nഇത്തരത്തില് രൂപപ്പെടുത്തിയ ഡി.എന്.എ.തുണ്ടുകള്, ചര്‍ച്ചിന്റെ പരീക്ഷണശാലയിലെ പ്രത്യേകയന്ത്രത്തിന്റെ സഹായത്തോടെ നിശ്ചിത ഊഷ്‌മാവിലും രാസചേരുവയിലും ബാക്ടീരിയകളിലേക്ക് സന്നിവേശിപ്പിക്കുകയാണ് ചെയ്യുക. പരിഷ്‌ക്കരിച്ച ഡി.എന്.എ.തുണ്ടുകള് ബാക്ടീരിയ ജിനോമിലെ അനുയോജ്യഭാഗങ്ങളിലേക്ക് ചേര്‍ക്കപ്പെടുന്നു. ബാക്ടീരിയകളില് ഓരോ തലമുറ കഴിയുന്തോറും അഭികാമ്യമായ ജനിതകമാറ്റത്തിന്റെ തോത് വര്‍ധിച്ചുവരും. ഏതാനും തലമുറ പിന്നിടുമ്പോഴേക്കും നമ്മള് ഉദ്ദേശിച്ച ജനിതകമാറ്റം സംഭവിച്ച ബാക്ടീരിയകളായി അവ മാറും-ചര്‍ച്ച് പറയുന്നു.\nതക്കാളിയില് സുലഭമായി കണ്ടുവരുന്ന നിരോക്‌സീകാരി (antioxidant) ആയ 'ലൈക്കോപീന്' ഉത്‌പാദിപ്പിക്കാന് ശേഷിയുള്ള ബാക്ടീരിയകളെ മേജ് സങ്കേതത്തില് രൂപപ്പെടുത്താന് ചര്‍ച്ചിനും കൂട്ടര്‍ക്കും കഴിഞ്ഞു. സാധാരണ ജനിതക എന്‍ജിനിയറിങ് വഴി രൂപപ്പെടുത്തുന്ന ബാക്ടീരയകള് ഉത്‌പാദിപ്പിക്കുന്നതിലും അഞ്ചുമടങ്ങ് കൂടുതല് ലൈക്കോപീന് സൃഷ്ടിക്കാന് അവയ്‌ക്ക് കഴിഞ്ഞു. വെറും മൂന്ന് ദിവസംകൊണ്ടാണ് ആ ബാക്ടീരിയ വകഭേദം രൂപപ്പെടുത്താന് തങ്ങള്‍ക്ക് കഴിഞ്ഞതെന്ന് ചര്‍ച്ച് പറയുന്നു. 24 ജനിതകമാറ്റങ്ങള് വേണ്ടിവന്നു അതിന്. തങ്ങള് രൂപപ്പെടുത്തിയ യന്ത്രവും സങ്കേതവും വിപണിയിലെത്തിക്കുകയാണ് ചര്‍ച്ചിന്റെയും കൂട്ടരുടെയും ഉദ്ദേശം. അതിനായി കൂടുതല് രാസവസ്‌തുക്കളും ജൈവഇന്ധനങ്ങളും ഉത്‌പാദിപ്പിക്കാന് ശേഷിയുള്ള ബാക്ടീരിയള്‍ക്ക് രൂപം നല്‍കാനുള്ള ശ്രമത്തിലാണ് അവര്. (കടപ്പാട്: ടെക്‌നോളജി റിവ്യു).\nPosted by Joseph Antony at 3/17/2009 02:22:00 PM5comments\nഒരു ക്ഷുദ്രഗ്രഹത്തില്‍നിന്ന് ഭൂമി 'തലനാരിഴ'യ്‌ക്ക് രക്ഷപ്പെട്ടതായി വിദഗ്‌ധര്.\nസംഭവം നിസ്സാരമെന്ന് തോന്നാം. പത്തുനില കെട്ടിടത്തിന്റെ വലിപ്പമുള്ള ഒരു ക്ഷുദ്രഗ്രഹം (asteroid), ഭൂമിക്ക് 72,000 കിലോമീറ്റര് അരികിലൂടെ കടന്നുപോയി. ചന്ദ്രനും ഭൂമിയും തമ്മിലുള്ള അകലത്തിന്റെ അഞ്ചിലൊന്നാണ് ഈ ദൂരം. ക്ഷുദ്രഗ്രഹങ്ങളും വാല്‍നക്ഷത്രങ്ങളും വന്നിടിച്ചതിന്റെ ഫലമായി ഭൂമി നേരിട്ട ദുരന്തങ്ങളുടെ ചരിത്രം അറിയാവുന്നവര് ആശ്വസിക്കുകയാണ്, ഒന്നും സംഭവിച്ചില്ലല്ലോ എന്നോര്‍ത്ത്. ബഹിരാകാശമാനങ്ങളില് ചിന്തിച്ചാല് 'തലനാരിഴയ്‌ക്ക്' ഭൂമി ഒരു ഭീമന് കൂട്ടിയിടില്‍നിന്ന് രക്ഷപ്പെടുകയായിരുന്നുവെന്ന് വിദഗ്‌ധര് പറയുന്നു.\n'2009ഡിഡി45' എന്ന് പേരിട്ടിട്ടുള്ള ആ ക്ഷുദ്രഗ്രഹം, തിങ്കളാഴ്‌ച (മാര്‍ച്ച് 2, 2009) ഇന്ത്യന് സമയം വൈകുന്നേരം 7.14-നാണ് ഭൂമിക്ക് ഏറ്റവും അടുത്ത പോയന്റിലെത്തിയത്. 21-47 മീറ്റര് വിസ്‌താരമുള്ളതാണ് ക്ഷുദ്രഗ്രഹം. 1908 ജൂണ് 30-ന് സൈബീരിയയിലെ തുംഗുസ്‌ക നദിക്കരികില് പതിച്ച ക്ഷുദ്രഗ്രഹത്തിന്റെ (അല്ലെങ്കില് ധൂമകേതുവിന്റെ) വലിപ്പമുള്ളതാണ് 2009ഡിഡി45. ഹിരോഷിമയിലിട്ട ആറ്റംബോംബിന്റെ 1000 മടങ്ങ് ശക്തിയിലാണ്, നൂറുവര്‍ഷംമുമ്പ് സൈബീരിയയില് ആ പതനം നടന്നത്. 800 ലക്ഷം വൃക്ഷങ്ങളെ നിലംപരിശാക്കിയ ആ പതനം 2000 ചതുരശ്ര കിലോമീറ്റര് പ്രദേശത്ത് കൊടിയ നാശം വിതച്ചു.\nഭൂമിക്കടുത്തുകൂടി കടന്നുപോകുന്ന വസ്‌തുക്കള് കണ്ടെത്താനായി ഓസ്‌ട്രേലിയ കേന്ദ്രമായി പ്രവര്‍ത്തിക്കുന്ന 'സിഡിങ് സ്‌പ്രിങ് സര്‍വെ' ഗ്രൂപ്പാണ് കഴിഞ്ഞ ശനിയാഴ്‌ച 2009ഡിഡി45 ക്ഷുദ്രഗ്രഹം ഭൂമിയെ സമീപിക്കുന്നതായി തിരിച്ചറിഞ്ഞത്. ഇക്കാര്യം അന്താരാഷ്ട്ര അസ്‌ട്രോണമിക്കല് യൂണിയന് കീഴിലുള്ള 'മൈനര് പ്ലാനെറ്റ് സെന്റര് (MPC) സ്ഥിരീകരിക്കുകയും ചെയ്‌തു. ഇതിന് മുമ്പ് മറ്റൊരു ക്ഷുദ്രഗ്രഹം ഭൂമിക്ക് ഏറ്റവും അടുത്തുകൂടി കടന്നുപോയതായി എം.പി.സി. സ്ഥിരീകരിച്ചിട്ടുള്ളത് ആറ് മീറ്റര് മാത്രം വിസ്‌താരമുള്ള '2004എഫ്‌യു162' ആണ്. 2004 മാര്‍ച്ചില് അത് ഭൂമിക്ക് 6,500 കിലോമീറ്റര് അരികിലൂടെ സഞ്ചരിച്ചു.\nഅനുബന്ധം: ക്ഷുദ്രഗ്രഹങ്ങളില്‍നിന്ന് ഭൂമി നേരിടുന്ന ഭീഷണിയുടെ തോത് യഥാര്‍ഥത്തില് പലര്‍ക്കും അറിയില്ല എന്നതാണ് വാസ്‌തവം. നിരന്തര ഭീഷണിയാണ് നമ്മള്. ചൊവ്വായ്‌ക്കും വ്യാഴത്തിനുമിയ്‌ക്കുള്ള ബല്‍റ്റില് ഏതാണ്ട് നൂറുകോടി ക്ഷുദ്രഗ്രഹങ്ങളെങ്കിലും ഉണ്ടാകാം എന്നാണ് കണക്കാക്കുന്നത്. അവയില് പലതും ഭൂമിയുടെ സഞ്ചാരപഥം മുറിച്ച് കടന്ന് പോകാറുണ്ട്. ഭൂമിക്ക് ഭീഷണിയാകുന്ന ആയിരക്കണക്കിന് ക്ഷുദ്രഗ്രഹങ്ങള് ഉണ്ടെന്നാണ് കണക്കാക്കുന്നത്.\nമുമ്പ് ഭൂമിയിലുണ്ടായ കൂട്ടനാശങ്ങളില് പലതിനും ക്ഷുദ്രഗ്രഹങ്ങള് കാരണമായിട്ടുണ്ട്. ആറരകോടി വര്‍ഷം മുമ്പ ദിനോസറുകളെ ഉന്‍മൂലനം ചെയ്‌തതും, 25 കോടി വര്‍ഷംമുമ്പ് 'പെര്‍മിയന്-ട്രിയാസിക്' വിനാശത്തിന് കാണമായതും ക്ഷുദ്രഗ്രഹപതനങ്ങളാണെന്ന് കണ്ടെത്തിയിട്ടുണ്ട്.\nകൂടുതലറിയാന് കാണുക: ഒഴിഞ്ഞുപോയ കൂട്ടിയിടി, ദിനോസറുകള്‍ക്ക് സംഭവിച്ചത്, ക്ഷുദ്രഗ്രഹത്തിന്റെ ഗതിമാറ്റാന് യു.എന്.\n(ഇതോടൊപ്പം ഉപയോഗിച്ചിട്ടുള്ള ചിത്രം 'ഇതോകാവ' ക്ഷൂദ്രഗ്രഹത്തിന്റെയാണ്. ഭൂമിക്ക് ഭീഷണിയാകുന്ന ഇത്തരം ആയിരക്കണക്കിന് ക്ഷുദ്രഗ്രഹങ്ങളുണ്ടെന്നാണ് കണക്ക്) (അവലംബം: space.com).\nPosted by Joseph Antony at 3/04/2009 10:49:00 AM 10 comments\nലോകം വയര്‍ലെസ്സ് ആകുന്നു\nലോകം കൂടുതല് കൂടുതല് വയര്‍ലെസ്സ് ആവുകയാണ്. അതേസമയം, വിവരവിനിമയത്തില് വിടവുകള് നിലനില്‍ക്കുകയും ചെയ്യുന്നു. ഐ.ടി. മേഖലയുമായി ബന്ധപ്പെട്ട പുതിയ യു.എന്.റിപ്പോര്‍ട്ടിലാണ് കഥപറയുന്ന കണക്കുകളുള്ളത്.\nലോകത്ത് ആറ് വര്‍ഷത്തിനിടെ സെല്‍ഫോണ് ഉപയോഗത്തില് ഉണ്ടായ വര്‍ധന എത്രയെന്നോ; നാല് മടങ്ങ്. ഇന്ത്യയെപ്പോലുള്ള വികസ്വരരാഷ്ട്രങ്ങളില് ഏറ്റവും ചൂടേറിയ വിപണനവസ്‌തുവായി സെല്‍ഫോണ് മാറിയതാണ് ഇത്തരമൊരു വര്‍ധനയ്‌ക്ക് കാരണം. ലോകത്ത് ഏതാണ്ട് നാലിലൊന്ന് ഭാഗം പേര് കഴിഞ്ഞ വര്‍ഷം ഏതെങ്കിലുമൊരു സമയത്ത് ഇന്റര്‍നെറ്റ് ഉപയോഗിച്ചിട്ടുണ്ട്. 2002-ലെ കാര്യം പരിഗണിച്ചാല് ഇത് പത്തിലൊന്നായിരുന്നു-വിവരസാങ്കേതികവിദ്യ (ഐ.ടി) യുമായി ബന്ധപ്പെട്ട ഐക്യരാഷ്ട്രസഭ പുറത്തുവിട്ട പുതിയ റിപ്പോര്‍ട്ടിലാണ് ഈ വിവരങ്ങളുള്ളത്.\nലോകം കൂടുതലായി വയര്‍ലെസ്സായിക്കൊണ്ടിരിക്കുന്നു എന്നാണ് റിപ്പോര്‍ട്ട് പ്രാധാന്യത്തോടെ എടുത്തുകാട്ടുന്ന വസ്‌തുത. ലോകത്തിന്ന് പത്തില് ആറുപേര്‍ക്ക് സെല്‍ഫോണുണ്ട്. വിവരസാങ്കേതികവിദ്യയെ സംബന്ധിച്ചിടത്തോളം ബഹുഭൂരിപക്ഷവും വിവരവിനിമയ ഉപാധിയായി തിരഞ്ഞെടുത്തിരിക്കുന്നത് സെല്‍ഫോണ് ആണെന്നാണ് ഇതിനര്‍ഥം. 2008 അവസാനം ലോകത്തെ സെല്‍ഫോണ് വരിക്കാരുടെ സംഖ്യ 410 കോടിയായിരുന്നു എന്ന് റിപ്പോര്‍ട്ട് പറയുന്നു. 2002-ല് ഇത് നൂറ് കോടി മാത്രമായിരുന്നു.\nഅതേസമയം, സാധാരണ ലൈന് വഴിയുള്ള ഫോണ്‍കണക്ഷനുകളുടെ എണ്ണം ഈ കാലയളവില് 127 കോടിയില്‍നിന്ന് നൂറുകോടിയായി ചുരുങ്ങി. സാധാരണ ഫോണുകളില്‍നിന്ന് സെല്‍ഫോണുകളിലേക്ക് ലോകം മാറിയിരിക്കുകയാണെന്ന് ഇത് വ്യക്തമാക്കുന്നു. ലോകത്തെ സെല്‍ഫോണ് ഉപഭോക്താക്കളില് മൂന്നില്‍രണ്ട് ഭാഗവും ഇന്ത്യയുള്‍പ്പടെയുള്ള ദരിദ്രരാജ്യങ്ങളിലാണ്-യു.എന്നിന് കീഴില് ജനീവ കേന്ദ്രമായി പ്രവര്‍ത്തിക്കുന്ന അന്താരാഷ്ട്ര ടെലികമ്മ്യൂണിക്കേഷന് യൂണിയന് പുറത്തിറക്കിയ റിപ്പോര്‍ട്ട് പറയുന്നു.\nഇന്റര്‍നെറ്റ് ഉപയോഗത്തിന്റെ കാര്യത്തിലും വര്‍ധന പ്രകടമാണ്. 2002-ല് ലോകജനസംഖ്യയുടെ വെറും 11 ശതമാനം മാത്രമാണ് ഇന്റര്‍നെറ്റ് ഉപോയഗിച്ചതെങ്കില്, 2008-ല് അത് 23 ശതമാനമായി. ഇന്റര്‍നെറ്റ് ഉപയോഗിക്കുന്നവരുടെ എണ്ണം ആറ് വര്‍ഷത്തിനിടെ ഇരട്ടിയായെന്ന് സാരം. പക്ഷേ, ദരിദ്രരാജ്യങ്ങളുടെ കാര്യത്തില് സെല്‍ഫോണ് എണ്ണത്തിലുണ്ടായ കുതിച്ചുചാട്ടം ഇന്റര്‍നെറ്റിന്റെ കാര്യത്തില് പ്രകടമല്ല. ഇക്കാര്യത്തില് ദരിദ്രരാജ്യങ്ങള് ഇപ്പോഴും പിന്നില് തന്നെയാണ്. 2007-ല് ആഫ്രിക്കയില് ഇരുപതിലൊരാള് മാത്രമാണ് ഇന്റര്‍നെറ്റ് ഉപയോഗിച്ചത്.\nബ്രോഡ്‌ബാന്‍ഡ് കണക്ഷന്റെ കാര്യത്തില് സമ്പന്നരാഷ്ട്രങ്ങളില് ആറ് വര്‍ഷത്തിനിടെ 20 മടങ്ങ് വര്‍ധനയുണ്ടായപ്പോള്, ആഗോളകണക്കെടുത്താല് വേഗത്തില് ഇന്റര്‍നെറ്റ് ലഭ്യമാകുന്നത് ഇരുപതില് ഒരാള്‍ക്ക് മാത്രമാണ്. മൊബൈല് ബ്രോഡ്‌ബാന്റ് കണക്ഷന്റെ കാര്യത്തിലും വര്‍ധനയുണ്ട്. ലോകത്തെ മൊത്തം ജനസംഖ്യയില് മൂന്ന് ശതമാനത്തിന് ഇത്തരം കണക്ഷന് ഇന്ന് ലഭ്യമാണ്. വികസിത രാജ്യങ്ങളില് മൊബൈല് ബ്രോഡ്‌ബാന്‍ഡിന്റെ കാര്യത്തില് 14 ശതമാനം വര്‍ധനയുണ്ട്‌്.\nഇന്ത്യന് സ്ഥാനം 118\nവിവരവിനിമയം, വിവരസാങ്കേതികവിദ്യ, പ്രതിശീര്‍ഷ വരുമാനം, ജനസംഖ്യാനുപാതം തുടങ്ങിയ ഘടകങ്ങള് പരിഗണിച്ച് ഒരോ രാജ്യവും ഐ.ടി. ഉപയോഗത്തിന്റെ കാര്യത്തില് ഏത് റാങ്കിലാണ് എന്ന ഒരു താരതമ്യവും റിപ്പോര്‍ട്ടിലുണ്ട്. സ്വീഡനാണ് ഒന്നാമത്. പ്രതിശീര്‍ഷവരുമാനം കുറവാണെങ്കിലും, ഐ.ടി.മേഖലയില് ദക്ഷിണകൊറിയയാണ് രണ്ടാം സ്ഥാനത്ത്. ഇക്കാര്യത്തില് വളരെ ക്രിയാതമകമായ നയം ദക്ഷിണകൊറിയന് സര്‍ക്കാര് പിന്തുടരുന്നാണ് ഈ മുന്നേറ്റത്തിന് കാരണമെന്ന് റിപ്പോര്‍ട്ട് പറയുന്നു.\nമൂന്നാംസ്ഥാനം ഡെന്‍മാര്‍ക്കിനും നെതര്‍ലന്‍ഡ്‌സ്, ഐസ്‌ലന്‍ഡ്, നോര്‍വെ എന്നീ രാജ്യങ്ങള്‍ക്ക് യഥാക്രമം നാല്, അഞ്ച്, ആറ് സ്ഥാനങ്ങളുമാണ്. ചൈന എഴുപത്തിമൂന്നാം സ്ഥാനത്തും ഇന്ത്യ നൂറ്റിപതിനെട്ടാം സ്ഥാനത്തുമാണെന്ന് റിപ്പോര്‍ട്ട് പറയുന്നു. 154 രാജ്യങ്ങളെ ഇത്തരത്തില് റാങ്ക് ചെയ്‌തതില് അമേരിക്ക പതിനേഴാം സ്ഥാനത്താണ്, ഹോങ്കോങ് പതിനൊന്നാംസ്ഥാനത്തും. മ്യാന്‍മറാണ് ഏറ്റവും താഴെ. പട്ടാളഭരണത്തിന് കീഴില് കഴിയുന്ന മ്യാന്‍മറില് അഞ്ചുവര്‍ഷ കാലയളവില് ഇന്റര്‍നെറ്റ് ബാന്‍ഡ്‌വിഡ്‌ത്തിന്റെ ലഭ്യത 90 ശതമാനം കുറയുകയാണ് ചെയ്‌ത്.\nസമ്പന്നരാഷ്ട്രങ്ങളും ദരിദ്രരാജ്യങ്ങളും തമ്മില് നിലനില്‍ക്കുന്ന 'ഡിജിറ്റല് വിടവ്' (digital divide) 2002-ലേതുപോലെ 2007-ലും പ്രകടമാണെന്ന് റിപ്പോര്‍ട്ട് പറയുന്നു. ആഗോള സാമ്പത്തികമാന്ദ്യം വിവരവിനിമയരംഗത്തിന്റെ മുന്നേറ്റത്തെയും ബാധിച്ചേക്കാം. എന്നാല്, ചെറിയൊരു തളര്‍ച്ചയുണ്ടാകാം എന്നല്ലാതെ വിവരവിനിമയരംഗത്ത് പിന്നോട്ടടിക്ക് സാധ്യതയില്ലെന്ന് റിപ്പോര്‍ട്ട് പറയുന്നു. നിലവില് സെല്‍ഫോണ് ഉപയോഗിക്കുന്നയാള്, സാമ്പത്തികമാന്ദ്യം എന്നു പറഞ്ഞ് അത് ഉപേക്ഷിക്കാന് സാധ്യത കുറവാണല്ലോ. (കടപ്പാട്: അസ്സോസിയേറ്റഡ് പ്രസ്സ്).\nഅനുബന്ധം: ഇന്ത്യയില് ഇന്റര്‍നെറ്റ് ഉപയോഗിക്കുന്നവരുടെ സംഖ്യ 453 ലക്ഷമാണെന്ന് മറ്റൊരു പഠനം പറയുന്നു. അതില് 420 ലക്ഷം പേരും നഗരവാസികളാണ്. ഇന്റര്‍നെറ്റ് ആന്‍ഡ് മൊബൈല് അസ്സോസിയേഷന് ഓഫ് ഇന്ത്യ (IAMAI)യും ഐ.എം.ആര്.ബി. ഇന്റര്‍നാഷണലും ചേര്‍ന്ന് നടത്തിയ പഠനത്തിലാണ് ഇക്കാര്യമുള്ളത്. 30 നഗരകേന്ദ്രങ്ങളിലും നൂറ് ഗ്രാമീണമേഖലയിലും ഉള്‍പ്പെടുന്ന 22,000 വീടുകളിലായി 90,000 വ്യക്തികളെയും ആയിരം ചെറുകിട ഇടത്തരം സ്ഥാപനങ്ങളെയും 500 സൈബര്‍കഫെകളെയും കേന്ദ്രീകരിച്ച് നടന്ന വിവരശേഖരണത്തിന്റെ അടിസ്ഥാനത്തിലായിരുന്നു പഠനം. ഇന്ത്യന് നഗരങ്ങളില് 2007 സപ്‌തംബറില് സജീവമായ ഇന്റര്‍നെറ്റ് ഉപഭോക്താക്കള് 360 ലക്ഷം ആയിരുന്നത് 2008 സപ്‌തംബര് ആയപ്പോഴേക്കും 420 ലക്ഷമായി. ഒറ്റ വര്‍ഷംകൊണ്ടുണ്ടായ വര്‍ധന 13 ശതമാനം എന്നാണ് പഠനറിപ്പോര്‍ട്ട് പറയുന്നത്.\nPosted by Joseph Antony at 3/03/2009 01:24:00 PM2comments\nവായില്‍നോട്ടം ഒരു സുകുമാരകലയാണ്. 'ചെരുപ്പൂരിയുള്ള അടി' മുതല് പാലക്കാട്ട് ബസ്റ്റാന്റിലാണെങ്കില് 'വനിതാപോലീസിന്റെ പിടി' വരെയാകാം ഫലം. വാരഫലം നോക്കിയിട്ട് ഈ ഏര്‍പ്പാടിനിറങ്ങിയാല് മതിയെന്നാണ് അനുഭവസ്ഥര് പറയുക. പക്ഷേ, വായില് ശരിക്കു നോക്കിയാല് കാണുന്നത് എന്തായിരിക്കും....\nകുറെ വര്‍ഷങ്ങള്‍ക്ക് മുമ്പാണ്, കേരളം ചുറ്റി സഞ്ചരിച്ച് കണ്ട ഒരു ജപ്പാന് പ്രൊഫസറോട,് ഇവിടെ അദ്ദേഹം നിരീക്ഷിച്ച അത്ഭുതകരമായ രണ്ട് കാര്യങ്ങള് ഏതൊക്കെയാണെന്ന് ചോദിച്ചപ്പോള് കിട്ടിയ മറുപടി ഇതായിരുന്നു-വൈകുന്നേരമായാല് കവലകളിലിരുന്നു റോഡേ പോണവരെയും വാഹനങ്ങളില് സഞ്ചരിക്കുന്നവരെയും വായില്‍നോക്കിയിരിക്കുന്നവര് ഒന്നാമത്തെ അത്ഭുതം. രണ്ടാമത്തേത്, ഒറ്റ ഇടത്തരം ഹോട്ടലിലും നാറാതെ മൂത്രമൊഴിക്കാന് പറ്റുന്ന സംവിധാനം കേരളത്തിലില്ല എന്നത്. (ഇതില് വായില്‍നോട്ടത്തിന്റെ സാമൂഹിക, രാഷ്ടീയ, സാംസ്‌ക്കാരിക വശങ്ങളെക്കുറിച്ച് ഗവേഷണം നടത്തി ഇതുവരെ ആരും പി.എച്ച്.ഡി. എടുക്കാത്തതില് ജപ്പാന് പ്രൊഫസര് അത്ഭുതപ്പെടുകയും ചെയ്‌തു).\nഇവിടെ ഇക്കാര്യം പരാമര്‍ശിച്ചത് പക്ഷേ, ഇത്തരം പരമ്പരാഗത സുകുമാരകലയെക്കുറിച്ച് പറയാനല്ല. ജര്‍മനിയില് മാക്‌സ് പ്ലാങ്ക് ഇന്‍സ്റ്റിട്യൂട്ട് ഫോര് ഇവല്യൂഷണറി ആന്ദ്രോപ്പോളജിയിലെ ഡോ. മാര്‍ക്ക് സ്‌റ്റോണ്‍കിങും കൂട്ടരും നടത്തിയ മറ്റൊരു തരം വായില്‍നോട്ടത്തെക്കുറിച്ച് സൂചിപ്പിക്കാണ്. അവര് ശരിക്കും വായില് നോക്കുക തന്നെയാണ് ചെയ്‌തത്. മനുഷ്യരുടെ വായ്‌ക്കുള്ളില് ആരാണുള്ളതെന്ന് അറിയാന്. കിട്ടിയ വിവരം അമ്പരപ്പിക്കുന്നതാണ്. ഏതാണ്ട് 600 വ്യത്യസ്‌തയിനം ബാക്ടീരിയയിനങ്ങള് സുഖമായി ഉണ്ടുതാമസിക്കുന്ന 'സൂക്ഷ്‌മാണുലോക'മാണത്രേ ഓരോരുത്തരുടെയും വായ. 'ജിനോം റിസര്‍ച്ചി'ലാണ് ഈ പഠനഫലം പ്രസിദ്ധീകരിച്ചിരിക്കുന്നത്.\nആഗോളതലത്തില് നടക്കുന്ന ആദ്യ ഉമിനീര് സര്‍വെയാണിത്. നിങ്ങളുടെ ഉമിനീരിലുള്ള ബാക്ടീരിയയും അയല്‍ക്കാരന്റെ വായിലുള്ളതും താരതമ്യം ചെയ്‌താല്, നിങ്ങളും ഭൂഗോളത്തിന്റെ മറുവശത്തു താമസിക്കുന്നയൊരാളും തമ്മിലുള്ളത്ര വ്യത്യാസം കാണുമത്രേ. നിങ്ങളുടെ അണുക്കള് നിങ്ങള്‍ക്ക് സ്വന്തം, അയല്‍ക്കാരന് അയാള്‍ക്കുമെന്ന് സാരം. ആരോഗ്യം, രോഗബാധ തുടങ്ങിയവയുമായി വായിലെ സൂക്ഷാണുക്കള്‍ക്ക് അടുത്ത ബന്ധമാണുള്ളതെന്നും, ഭാവിയില് വൈദ്യശാസ്‌ത്ര മേഖലയില് ഇത്തരം വിവരങ്ങള് പ്രയോജനപ്പെട്ടേക്കുമെന്നും ഗവേഷകര് കരുതുന്നു.\nപത്ത് ക്വാഡ്രില്ല്യണ് (quadrillion) കോശങ്ങള് മനുഷ്യശരീരത്തിലുണ്ടെന്നാണ് കണക്ക്. അതേ സമയം നമ്മുടെ ശരീരത്തിനകത്തും പുറത്തുമായി ജീവിക്കുന്ന ബാക്ടീരിയകളുടെ സംഖ്യ ഇതിന്റെ പത്തിരട്ടി വരും. ബില് ബ്രൈസന്റെ വാക്കുകളില് പറഞ്ഞാല്, "ബാക്ടീരിയയുടെ ഭാഗത്ത് നിന്ന് നോക്കിയാല്, മനുഷ്യന് അവരെയപേക്ഷിച്ച് ചെറിയൊരു ഭാഗം മാത്രമാണ്". മനുഷ്യന്റെ ത്വക്കിലും വായിലും കുടലിലും ഗൂഹ്യഭാഗത്തുമൊക്കെ താമസിക്കുന്ന വ്യത്യസ്‌തയിനം സൂക്ഷ്‌മാണുക്കളെക്കുറിച്ച് മനുഷ്യന് ഇനിയും ശരിക്കു മനസിലാക്കിയിട്ടില്ല.\nസൂക്ഷ്‌മാണുക്കള് ശരീരത്തിനുള്ളിലേക്കു പ്രവേശിക്കുന്ന മുഖ്യ കവാടങ്ങളിലൊന്നാണ് വായ. ആ നിലയ്‌ക്ക് വായ്‌ക്കുള്ളിലെ അണുക്കളുടെ വൈവിധ്യം പ്രധാന്യമര്‍ഹിക്കുന്നു. ആറ് ഭൂമിശാസ്‌ത്രമേഖലകളിലുള്ള 120 ആരോഗ്യവാന്‍മാരുടെ ഉമിനീര് സാമ്പിളുകളാണ് ഡോ. മാര്‍ക്ക് സ്‌റ്റോണും സംഘവും ജനിതക വിശകലനത്തിന് വിധേയമാക്കിയത്. അപ്പോഴാണ് വായില്‍നോട്ടം കളിയല്ല എന്ന് മനസിലായത്. എന്നാല്, ഭക്ഷണക്രമം, പരിസ്ഥിതി മുതലായ ഘടകങ്ങളും ശരീരത്തിലെ സൂക്ഷ്‌മാണുക്കളും തമ്മിലുള്ള ബന്ധത്തെക്കുറിച്ച് ഇനിയും അറിയാനിരിക്കുന്നതേയുള്ളുവെന്ന് ഗവേഷകര് പറയുന്നു. (അവലംബം: ജിനോം റിസര്‍ച്ച്).\nകാണുക: മനുഷ്യന്റെ അജ്ഞാതസഹചാരികള്\nPosted by Joseph Antony at 3/02/2009 09:20:00 PM3comments


മരത്തിലിടിച്ച ബൈക്ക് തോട്ടരികിൽ വീണു; തെറിച്ചുവീണ യുവാക്കൾ മരിച്ചു | 18Oct2020\nOct 19, 2020, 02:00 AM IST\nഅർധരാത്രിയോടെ നടന്ന അപകടം പുറത്തറിഞ്ഞത് രാവിലെ ഒൻപതിന്\nചിറ്റാരിപ്പറമ്പ്: കൂത്തുപറമ്പ്-നെടുമ്പൊയിൽ റോഡിൽ പൂവത്തിൻകീഴ് നെയ്യന്റെപീടികയ്ക്ക് സമീപത്തെ വളവിൽ ബൈക്കപകടത്തിൽ രണ്ട് യുവാക്കൾ മരിച്ചു. റോഡരികിലെ മരത്തിലിടിച്ച് തോട്ടരികിൽ വീണ ബൈക്കിൽനിന്ന് ഒരാൾ തെറിച്ച് അഞ്ചുമീറ്ററോളം താഴെ തോടിന് സമീപവും മറ്റൊരാൾ സമീപത്തെ വീടിന്റെ മതിലിനുള്ളിലും വീഴുകയായിരുന്നു. മാതൃഭൂമി കൈതേരി ഇടം ഏജൻറ്് സി.കെ.പദ്മനാഭന്റെയും എം.ശ്രീജയുടെയും മകൻ സാരംഗ് (22), ആറങ്ങാട്ടേരിയിലെ കെ.പി.നാരായണന്റെയും കൂത്തുപറമ്പ് തൊഴിലാളിക്ഷേമ സഹകരണസംഘം സെക്രട്ടറി സുപ്രിയയുടെയും മകൻ അതുൽ (21) എന്നിവരാണ് മരിച്ചത്.\nശനിയാഴ്ച അർധരാത്രിയോടെ നടന്ന അപകടം ഞായറാഴ്ച രാവിലെ ഒൻപതോടെയാണ് പുറത്തറിഞ്ഞത്. വൈദ്യുതലൈൻ നന്നാക്കാൻ വന്നവർ തോടരികിൽ ബൈക്കും സമീപം തല കല്ലിലിടിച്ച് ചോരവാർന്ന നിലയിൽ സാരംഗിനെയും കണ്ടെത്തുകയായിരുന്നു. കണ്ണവം പോലീസിൽ വിവരമറിയിച്ച് അവർ നടത്തിയ തിരച്ചിലിലാണ് വീടിന്റെ മതിലിനുള്ളിൽനിന്ന് അതുലിന്റെ മൃതദേഹം കണ്ടെടുത്തത്.\nകൈതേരി ഇടത്ത് നിന്ന് മാനന്തവാടിയിലേക്ക് വിനോദയാത്ര പോകുകയായിരുന്നു ഇരുവരും. സാരംഗിന്റേതാണ് ബൈക്ക്. ഇദ്ദേഹം തന്നെയാണ് ഓടിച്ചതെന്ന് കരുതുന്നു. നേരത്തേ രണ്ട് ബൈക്കുകളിൽ നാലുപേർ പോയിരുന്നതായി സംശയിക്കുന്നു. കൂട്ടുകാരെ ഫോണിൽ വിളിച്ചിട്ട് കിട്ടാത്തതിനാൽ ഇവർ മടങ്ങിപ്പോരുകയായിരുന്നുവത്രെ. ആദ്യം പോയവർ അപകട വിവരം അറിഞ്ഞിരുന്നില്ല.\nഇരുവരുടെയും മൃതദേഹം തലശ്ശേരി ജനറൽ ആസ്പത്രിയിലേക്ക് മാറ്റി. സാരംഗിന്റെ സഹോദൻ ശരത്ത്. അതുലിന്റെ സഹോദരൻ ഗോകുൽ.\nതിരുവനന്തപുരം: പെരിയ കേസിൽ സി.ബി.ഐ. അന്വേഷണത്തെ ചോദ്യംചെയ്തുകൊണ്ടുള്ള സംസ്ഥാന ..\nശബരിമലയിൽ പടിപൂജ തുടങ്ങി\nബിജു രമേശിനെതിരേ കേസെടുക്കാനാവില്ലെന്ന് കോടതി\nതോമസ് ഐസക്കിന് മന്ത്രിസഭയിൽ തുടരാൻ അർഹതയില്ല -ചെന്നിത്തല


നൂലുകെട്ടിന് ശേഷം ബന്ധുക്കളെ കാണിക്കാനാണെന്ന് പറഞ്ഞ് കുഞ്ഞിനെ മാത്രം വീട്ടിൽ കൊണ്ടുവന്നു; ഒടുവിൽ കുഞ്ഞിനെ അച്ഛൻ ആറ്റിലെറിഞ്ഞു കൊന്നു – East Coast Daily Malayalam\nതിരുവനന്തപുരം: നൂലുകെട്ട് ദിനത്തിൽ പെൺകുഞ്ഞിനെ അച്ഛൻ ആറ്റിലെറിഞ്ഞു കൊന്നു. തിരുവല്ലം പാച്ചല്ലൂരിലാണ് സംഭവം. ഇന്ന് രാവിലെയാണ് കുഞ്ഞിന്റെ മൃതദേഹം കണ്ടെത്തിയത്. പിതാവ് ഉണ്ണികൃഷ്ണനെ തിരുവല്ലം പൊലീസ് കസ്റ്റഡിയിലെടുത്തു. നെടുമങ്ങാട്ടെ അമ്മയുടെ വീട്ടില് നിന്ന് കുഞ്ഞിനെ തിരുവല്ലത്തേക്ക് കൊണ്ടുവന്നാണ് ഉണ്ണിക്കൃഷ്ണന് ക്രൂരകൃത്യം നടത്തിയത്. നൂലുകെട്ടിന് ശേഷം ബന്ധുക്കളെ കാണിക്കാനാണെന്ന് പറഞ്ഞാണ് പിതാവ് കുഞ്ഞിനെ മാത്രം കൊണ്ടുവന്നത്. കുഞ്ഞിനെ കാണാതായതോടെ അമ്മയും അമ്മൂമ്മയും നൽകിയ പരാതിയുടെ അടിസ്ഥാനത്തിൽ നടത്തിയ അന്വേഷണത്തിലാണ് കൊലപാതകവിവരം പുറത്തറിഞ്ഞത്.\nMurder Father Kills daughter\nOct 22, 2020, 09:33 pm IST


auto driver arrestd for sexual attack | യാത്രയ്ക്കിടെ ഓട്ടോയിൽ യുവതിയെ പീഡിപ്പിക്കാൻ ശ്രമിച്ച സംഭവം; ഒളിവിൽ പോയ ഡ്രൈവറെ പൊലീസ് അറസ്റ്റ് ചെയ്തു - MarunadanMalayali.com\nയാത്രയ്ക്കിടെ ഓട്ടോയിൽ യുവതിയെ പീഡിപ്പിക്കാൻ ശ്രമിച്ച സംഭവം; ഒളിവിൽ പോയ ഡ്രൈവറെ പൊലീസ് അറസ്റ്റ് ചെയ്തു\nJune 13, 2018 | 02:47 PM IST | Permalink\nകഴക്കൂട്ടം: രാത്രിയിൽ ഓട്ടോയിൽ സഞ്ചരിക്കവെ യുവതിയെ പീഡിപ്പിക്കാൻ ശ്രമിച്ച ഓട്ടോ ഡ്രൈവറെ പൊലീസ് പിടികൂടി. ബീമാപ്പള്ളി സ്വദേശി അൻസാരിയാണ് ആറ്റിങ്ങൽ ഡിവൈ.എസ്‌പി അനിൽകുമാറിന്റെ നേതൃത്വത്തിലുള്ള പ്രത്യേക പൊലീസ് സംഘത്തിന്റെ പിടിയിലായത്. ബീമാപ്പള്ളിയിൽ വീടിന് സമീപത്തെ ഒളിത്താവളത്തിൽ നിന്നായിരുന്നു അറസ്റ്റ്.\nസംഭവത്തിനുശേഷം മറ്റൊരു സ്ഥലത്ത് ഒളിപ്പിച്ചഓട്ടോ ഇന്ന് കസ്റ്റഡിയിലെടുക്കുമെന്ന് പൊലീസ് അറിയിച്ചു. യാത്രയ്ക്കിടെ യുവതിയെ പ്രലോഭിപ്പിച്ച് തട്ടിക്കൊണ്ടുപോയതിനും സ്ത്രീത്വത്തെ അപമാനിച്ചതിനും മൊബൈൽ ഫോൺ തട്ടിയെടുത്തതിനും പീഡന ശ്രമത്തിനുമാണ് ഇയാൾക്കെതിരെ കേസെടുത്തത്. ഇയാളെ മംഗലപുരം സ്റ്റേഷനിലെത്തിച്ച് വിശദമായി ചോദ്യം ചെയ്തുവരികയാണ്.\nദേശീയപാതയിൽ തോന്നയ്ക്കൽ പതിനാറാംമൈലിന് സമീപം കഴിഞ്ഞ ഞായറാഴ്ച രാത്രിയായിരുന്നു സംഭവം. ഭർത്താവിന്റെ മദ്യപാനം നിർത്താൻ ലഹരിവിമുക്ത കേന്ദ്രത്തിലേക്ക് പോകുമ്പോഴാണ് യുവതി ഭർതൃസുഹൃത്തായ ഓട്ടോ ഡ്രൈവറുടെ അതിക്രമത്തിനിരയായത്. ഭർത്താവുമൊന്നിച്ച് വീട്ടിൽനിന്ന് യുവതി ഓട്ടോയിൽ പുറപ്പെട്ടത്.\nഎന്നാൽ കഴക്കൂട്ടത്തുവച്ച് ഭർത്താവ് ഓട്ടോറിക്ഷയിൽ നിന്ന് ഇറങ്ങിപ്പോയി. പോത്തൻകോട് ലഹരിവിരുദ്ധ കേന്ദ്രമുണ്ടെന്നും അവിടെ പോയി മരുന്ന് വാങ്ങി നൽകിയാൽ ഭർത്താവിന്റെ കുടി നിർത്തിക്കാമെന്നു പറഞ്ഞ് ഡ്രൈവർ യുവതിയുമായി അവിടേക്ക് പോയി. മംഗലപുര ത്തെത്തിയപ്പോൾ പോത്തൻകോട്ടേക്ക് തിരിയാതെ നേരെ ആറ്റിങ്ങൽ ഭാഗത്തേക്ക് പോയ ഓട്ടോക്കാരൻ ഇതിനിടെ യുവതിയെ കടന്നുപിടിച്ചു.\nചെറുക്കാൻ ശ്രമിച്ചപ്പോൾ ആക്രമിക്കുകയായിരുന്നു. പേടിച്ചു നിലവിളിച്ച യുവതി ആവശ്യപ്പെട്ടിട്ടും ഓട്ടോ നിർത്താത്തതിനെ തുടർന്ന് പതിനാറാം മൈൽ ഭാഗത്തുവച്ച് യുവതി പുറത്തേക്ക് ചാടുകയായിരുന്നു. നാട്ടുകാർ അറിയിച്ചതിനെ തുടർന്ന് മംഗലപുരം പൊലീസെത്തിയാണ് യുവതിയെ ആശുപത്രിയിലെത്തിച്ചത്.


ഹൈകോടതി വിധി എക്സൈസ് നയത്തിന്‍െറ ചിറകരിഞ്ഞു -മന്ത്രി ബാബു | Madhyamam\nHomechevron_rightNewschevron_rightLocal Newschevron_rightAlappuzhachevron_rightഹൈകോടതി വിധി എക്സൈസ് ...\ndate_range 28 July 2012 11:36 PM GMT\nഹൈകോടതി വിധി എക്സൈസ് നയത്തിന്‍െറ ചിറകരിഞ്ഞു -മന്ത്രി ബാബു\nതൃശൂ൪: പുതിയ ത്രീസ്റ്റാ൪ ഹോട്ടലുകൾക്ക് ബാ൪ ലൈസൻസ് നൽകേണ്ടെന്ന അബ്കാരി നിയമ ഭേദഗതി റദ്ദാക്കിയ ഹൈകോടതി വിധി എക്സൈസ് നയത്തിൻെറ ചിറകരിയുന്നതാണെന്ന് മന്ത്രി കെ.ബാബു. എക്സൈസ് സ്റ്റാഫ് അസോസിയേഷൻ സംസ്ഥാന സമ്മേളനം ഉദ്ഘാടനം ചെയ്യുകയായിരുന്നു അദ്ദേഹം.\nമദ്യത്തിൻെറ ലഭ്യത കുറച്ച് ഘട്ടം ഘട്ടമായി മദ്യവിമുക്ത കേരളം സൃഷ്ടിക്കാനുള്ള ലക്ഷ്യത്തിലാണ് എക്സൈസ് നയം തയാറാക്കിയത്. പുതിയ ത്രീസ്റ്റാ൪ ഹോട്ടലുകൾക്ക് ബാ൪ ലൈസൻസ് കൊടുക്കേണ്ടെന്ന് തീരുമാനിച്ചത് അതിൻെറ ഭാഗമാണ്. അടുത്തവ൪ഷം ഫോ൪സ്റ്റാ൪ ഹോട്ടലുകൾക്കും ബാ൪ ലൈസൻസ് നൽകേണ്ടതില്ലെന്നാണ് തീരുമാനം. ഭരണാധികാരികൾക്കും രാഷ്ട്രീയപ്രവ൪ത്തക൪ക്കും മാത്രമല്ല, സമൂഹത്തോട് പ്രതിബദ്ധത വേണ്ടത് ഇതാവശ്യപ്പെടുന്നവ൪ക്കും വേണമെന്ന് അദ്ദേഹം സൂചിപ്പിച്ചു.\nപുതിയ ത്രീസ്റ്റാ൪ ഹോട്ടലുകൾക്ക് ബാ൪ ലൈസൻസ് നൽകേണ്ടെന്ന അബ്കാരി നിയമഭേദഗതി ഹൈകോടതി വെള്ളിയാഴ്ച റദ്ദാക്കിയിരുന്നു. നയം രൂപവത്കരിക്കാനുള്ള അധികാരം സ൪ക്കാറിനാണെന്ന് മന്ത്രി ആവ൪ത്തിച്ചു. ടൂറിസം സാധ്യതകളെ പ്രോത്സാഹിപ്പിക്കാൻ ബാ൪ ലൈസൻസ് നൽകണമെന്നത് ബാ൪ഹോട്ടൽ അസോസിയേഷനുകളുടെ ആവശ്യമാണ്. കോടതി വിധി ഏത് സാഹചര്യത്തിലാണെന്ന് വ്യക്തമാകുന്നില്ല. സുപ്രീം കോടതിയിൽ അപ്പീൽ നൽകുന്നതുൾപ്പെടെയുള്ള കാര്യങ്ങളെക്കുറിച്ച് 31ന് രാത്രി എട്ടിന് തിരുവനന്തപുരത്ത് അഡ്വക്കറ്റ് ജനറൽ, നിയമസെക്രട്ടറി, എക്സൈസ് കമീഷണ൪ എന്നിവരുടെ യോഗം വിളിച്ചതായും മന്ത്രി പറഞ്ഞു.\nവകുപ്പ് ജീവനക്കാരുടെ ജോലിഭാരം കുറക്കുന്നതിന് കൂടുതൽ റേഞ്ച് ഓഫിസുകൾ സ്ഥാപിക്കും. വാടകക്കെട്ടിടങ്ങളിലെ ഓഫിസുകൾ ഘട്ടം ഘട്ടമായി സ്വന്തം സ്ഥലങ്ങളിലേക്ക് മാറ്റും. ജീ൪ണാവസ്ഥയിലുള്ളവ പുനരുദ്ധരിക്കും. ജീവനക്കാ൪ക്ക് ഗ്രേഡ് പ്രമോഷൻ നൽകുന്ന കാര്യവും സജീവപരിഗണനയിലാണെന്നും അദ്ദേഹം പറഞ്ഞു. അസോസിയേഷൻ പ്രസിഡൻറ് കെ.സുബ്രഹ്മണ്യൻ അധ്യക്ഷതവഹിച്ചു.\nഎൻട്രൻസ് റാങ്ക് ജേതാക്കൾക്ക് മന്ത്രി സി.എൻ.ബാലകൃഷ്ണനും വിദ്യാ൪ഥികൾക്കുള്ള പഠനസഹായവിതരണം അഡ്വ.തേറമ്പിൽ രാമകൃഷ്ണൻ എം.എൽ.എ യും നി൪വഹിച്ചു.


Emalayalee.com - കാനഡയില് മരണമടഞ്ഞ മലയാളി കുടുംബത്തിന് ഒഐസിസി ഓസ്‌ട്രേലിയയുടെ അനുശോചനം\nകാനഡയില് മരണമടഞ്ഞ മലയാളി കുടുംബത്തിന് ഒഐസിസി ഓസ്‌ട്രേലിയയുടെ അനുശോചനം\nവിക്‌ടോറിയ: കാനഡയില് വാഹനാപകടത്തില് മരണമടഞ്ഞ കൂത്താട്ടുകുളം സ്വദേശികളായ സിറ്റാ ജറ്റ്‌ലിന് ജേക്കബ് (44), മക്കളായ മന്ന ജേക്കബ് (10), മാനുവല് ജേക്കബ് (അഞ്ച്) എന്നിവരുടെ നിര്യാണത്തില് ഒഐസിസി ഓസ്‌ട്രേലിയ അനുശോചിച്ചു. കാനഡയില് ജോലി ചെയ്യുന്ന ജേക്കബ് സിറിയക്കിന്റെ ഭാര്യയും രണ്ടു കുട്ടികളുമാണ് അപകടത്തില് മരിച്ചത്.\nപരേതരുടെ ആത്മശാന്തിക്കായി കുര്‍ബാനയും പ്രാര്‍ഥനകളും ജൂണ് 23ന് കാനഡയിലെ സെന്റ് പീറ്റേഴ്‌സ് ചര്‍ച്ചില് നടന്നു. സംസ്‌കാര ശുശ്രൂഷകള് ജൂണ് 30ന് (ശനി) നടക്കും.\nഒഐസിസിയുടെ സജീവ പ്രവര്‍ത്തകനായിരുന്ന ജേക്കബ് സിറിയക്കിന്റെ കുടുംബത്തിനുണ്ടായ ദുരന്തത്തില് സെന്‍ട്രല് കമ്മിറ്റി ദുഃഖം രേഖപ്പെടുത്തി. പ്രസിഡന്റ് ജോസ് എം. ജോര്‍ജ്, ഭാരവാഹികളായ സി.പി. സാജു, ബൈജു ഇലഞ്ഞിക്കുടി, ജോര്‍ജ് തോമസ്, ബിനോയി പോള് എന്നിവര് അനുശോചിച്ചു.


Homeലോകംഖത്തര് ലോകകപ്പ്: ഫിക്‌സ് ചര് പുറത്തിറക്കി; ആദ്യ മല്‍സരം നവംബര് 21ന്\nദോഹ: 2022ല് ഖത്തറില് നടക്കുന്ന ഫുട്‌ബോള് ലോകകപ്പിന്റെ ഫിക്‌സ് ചര് ഫിഫ പുറത്തിറക്കി. ലോക ഫുട്‌ബോള് പ്രേമികള് കാത്തിരിക്കുന്ന ലോകകപ്പ് പതിവിന് വിപരീതമായി ഇത്തവണ നവംബറിലാണ് ആരംഭിക്കുക.[www.malabarflash.com]\nനവംബര് 21നാണ് ആദ്യമല്‍സരം. ഡിസംബര് 18നാണ് ഫൈനല്. എട്ട് സ്‌റ്റേഡിയങ്ങളിലായാണ് മല്‍സരങ്ങള് അരങ്ങേറുക. ആദ്യമല്‍സരം അല് ബെയ്ത്ത് സ്‌റ്റേഡിയത്തിലാണ് അരങ്ങേറുക. ഇവിടെ 60,000 പേര്‍ക്ക് ഇരിക്കാനാവും. ഫൈനല് ലൂസൈല് സ്‌റ്റേഡിയത്തിലാണ്. ഇവിടെ 80,000 കാണികള്‍ക്ക് ഇരിക്കാനുള്ള സൗകര്യമുണ്ട്.\n👋 That concludes the tour - thanks for joining us!\nfifaworldcup-2022 Gulf International News Qatar sports ഗള്‍ഫ് ലോകം


LG L Series3Smartphones Unveiled - Malayalam Gizbot\nഎല്.ജി എല്. സീരീസ്3സ്മാര്‍ട്‌ഫോണുകള് അവതരിപ്പിച്ചു\n| Published: Monday, February 17, 2014, 14:08 [IST]\n2012-ല് നടന്ന മൊബൈല് വേള്‍ഡ് കോണ്‍ഗ്രസിലാണ് എല്.ജി എല്. സീരീസില് പെട്ട ആദ്യ ഫോണ് പുറത്തിറക്കിയത്. തുടര്‍ന്ന് 2013-ല് സെക്കന്‍ഡ് ജനറേഷന് എല്. സീരീസ് ഫോണുകള് ലോഞ്ച് ചെയ്തു. അതും മൊബൈല് വേള്‍ഡ് കോണ്‍ഗ്രസില് വച്ചുതന്നെ. ഈ വര്‍ഷവും പതിവുതുടരുകയാണ് ഈ സൗത്‌കൊറിയന് ഹാന്‍ഡ്‌സെറ്റ് നിര്‍മാതാക്കള്.\nമൂന്നാം ജനറേഷനില് പെട്ട എല്. സീരീസ് ഫോണുകളാണ് ഈ മാസം അവസാനം സ്‌പെയിനിലെ ബാഴ്‌സലോണയില് നടക്കുന്ന മൊബൈല് വേള്‍ഡ് കോണ്‍ഗ്രസില് എല്.ജി. അവതരിപ്പിക്കുന്നത്. L40, L70, L90 എന്നിയാണ് പുതിയ എല്. സീരീസ് ഫോണുകള്.\nL40 -ഫോണിന് 3.5 ഇഞ്ച് HVGA സ്‌ക്രീന് ആണ് ഉള്ളത്. L70- ഫോണിന് 4.5 ഇഞ്ചും L90-ക്ക് 4.7 ഇഞ്ചുമാണ് സ്‌ക്രീന് സൈസ്. ആന്‍ഡ്രോയ്ഡ് 4.4 കിറ്റ്കാറ്റ് ആണ് മൂന്നു ഫോണിലും ഓപ്പറേറ്റിംഗ് സിസ്റ്റം എന്നതാണ് പ്രധാന സവിശേഷത. മൂന്നു ഫോണുകളുടെയും മറ്റു പ്രത്യേകതകള് നോക്കാം\n480-320 പിക്‌സല് റെസല്യൂഷനോടു കൂടിയ 3.5 ഇഞ്ച് കപ്പാസിറ്റീവ് ടച്ച് സ്‌ക്രീന്, 1.2 GHz ഡ്യുവല് കോര് പ്രൊസസര്, ആന്‍ഡ്രോയ്ഡ് 4.4 കിറ്റ്കാറ്റ്,3എം.പി. പ്രൈമറി ക്യാമറ, 512 എം.ബി. റാം,4ജി.ബി. ഇന്റേണല് മെമ്മറി, 32 ജി.ബി. വരെ മെമ്മറി വികസിപ്പിക്കാവുന്ന മൈക്രോ എസ്.ഡി. കാര്‍ഡ് സ്ലോട്,3ജി, വൈ-ഫൈ, ബ്ലുടൂത്ത്, ജി.പി.എസ് എന്നിവ സപ്പോര്‍ട് ചെയ്യുന്ന ഫോണില് 1700 mAh ബാറ്ററിയാണ് ഉള്ളത്.\n800-400 പിക്‌സല് റെസല്യൂഷനോടു കൂടിയ 4.5 ഇഞ്ച് കപ്പാസിറ്റീവ് ടച്ച് സ്‌ക്രീന്, 1.2 GHz ഡ്യുവല് കോര് പ്രൊസസര്, 8 എം.പി. പ്രൈമറി ക്യാമറ, 0.3 എം.പി ഫ്രണ്ട് ക്യാമറ, 1 ജി.ബി. റാം,4ജി.ബി. ഇന്റേണല് മെമ്മറി 32 ജി.ബി. വരെ വികസിപ്പിക്കാം, വൈ-ഫൈ, ബ്ലുടൂത്ത്, ജി.പി.എസ് എന്നിവ സപ്പോര്‍ട് ചെയ്യും. 2100 mAh ആണ് ബാറ്ററി\n960-540 പിക്‌സല് റെസല്യൂഷനോടു കൂടിയ 4.7 ഇഞ്ച് കപ്പാസിറ്റീവ് ടച്ച് സ്‌ക്രീന്, 1.2 GHz ക്വാഡ് കോര് പൊസസര്, 8 എം.പി. പ്രൈമറി ക്യാമറ, 1.3 എം.പി. ഫ്രണ്ട് ക്യാമറ, 1 ജി.ബി. റാം, 8 ജി.ബി. ഇന്റേണല് മെമ്മറി 32 ജി.ബി. വരെ വികസിപ്പിക്കാം, വൈ-ഫൈ, ബ്ലുടൂത്ത്, ജി.പി.എസ് എന്നിവ സപ്പോര്‍ട് ചെയ്യും. 2540 mAh ബാറ്ററി.\n3 ജി, ആന്‍ഡ്രോയ്ഡ് 4.4 കിറ്റ്കാറ്റ് ഒ.എസ്. എന്നിവയാണ് മൂന്നു ഫോണുകള്‍ക്കും പൊതുവായുള്ള ഗുണം. വിലയോ എന്നുമുതല് വിപണിയില് ലഭ്യമാവുമെന്നോ ഇതുവരെ അറിവായിട്ടില്ല.\nStory first published: Monday, February 17, 2014, 14:08 [IST]


കെ. ഇമ്പാശേഖര് (തിരുവനന്തപുരം), എസ്. ചിത്ര (കൊല്ലം), എസ്. ചന്ദ്രശേഖര് (പത്തനംതിട്ട), തേജ് ലോഹിത് റെഡ്ഡി (ആലപ്പുഴ), രേണുരാജ് (കോട്ടയം), വി.ആര് പ്രേംകുമാര് (ഇടുക്കി), ജറോമിക് ജോര്‍ജ് (എറണാകുളം), ജീവന്‍ബാബു (തൃശൂര്, എസ്. കാര്‍ത്തികേയന് (പാലക്കാട്), എന്.എസ്.കെ. ഉമേഷ് (മലപ്പുറം), വീണാ മാധവന് (വയനാട്), വി. വിഗ്നേശ്വരി (കോഴിക്കോട്), വി.ആര്.കെ. തേജ (കണ്ണൂര്), അമിത് മീണ (കാസര്‍കോട്) എന്നിവരാണ് ഉദ്യോഗസ്ഥര്.\nതിരുവനന്തപുരത്ത് കലക്ടറെ സഹായിക്കാന് ഐഎഎസ് ഉദ്യോഗസ്ഥനെ നിയോഗിച്ച അനുഭവത്തിന്റെ വെളിച്ചത്തിലാണ് ഈ തീരുമാനം. യുദ്ധകാലാടിസ്ഥാനത്തില് ഫസ്റ്റ്ലൈന് ട്രീറ്റ്മെന്ററുകളും റിവേഴ്സ് ക്വാറന്റൈന് സെന്ററുകളും ഒരുക്കുന്നതിനടക്കം ജില്ലാ കലക്ടര്‍മാര്‍ക്ക് ഈ ഓഫീസര്‍മാര് സഹായം നല്‍കും.\nതിരുവനന്തപുരം ജില്ലയില് സമ്പര്‍ക്കത്തിലൂടെ കോവിഡ് ബാധിച്ചവരുടെ എണ്ണം ഏതാനും ദിവസങ്ങളായി കൂടുതലാണ്. ചൊവ്വാഴ്ച രോഗം സ്ഥിരീകരിച്ച 201 പേരില് 158 പേര്‍ക്കും സമ്പര്‍ക്കംമൂലമാണ് രോഗബാധയുണ്ടായത്. ഇവര് പൂന്തുറ കൊട്ടക്കല്, പുല്ലുവിള, വെങ്ങാനൂര് ക്ലസ്റ്ററുകളിലുള്ളവരാണ്. നാല് ആരോഗ്യപ്രവര്‍ത്തകര്‍ക്കും രോഗം ബാധിച്ചു. എവിടെനിന്ന് രോഗബാധയുണ്ടായി എന്ന് മനസ്സിലാകാത്ത 19 പേരുമുണ്ട്.\nഈ സാഹചര്യത്തില് ചില പ്രത്യേക പ്രദേശങ്ങളില് കൂടുതല് നിയന്ത്രണങ്ങള് ഏര്‍പ്പെടുത്തിയിട്ടുണ്ട്. അഞ്ചുതെങ്ങ്, പാറശ്ശാല ഗ്രാമപഞ്ചായത്തുകളിലെ എല്ലാ വാര്‍ഡുകളും ഉള്‍പ്പെടെ പുതിയ കണ്ടെയിന്‍മെന്റ് സോണുകളിലും കര്‍ശന നിയന്ത്രണങ്ങള് ഏര്‍പ്പെടുത്തി. ആര്യനാട് ഗ്രാമപഞ്ചായത്തിലെ എല്ലാ വാര്‍ഡുകളും നിലവിലെ നില തൃപ്തികരമായതിനാല് കണ്ടെയിന്‍മെന്റ് സോണില് നിന്നും ഒഴിവാക്കിയിട്ടുണ്ട്.\nജില്ലയിലെ ക്രിട്ടിക്കല് കണ്ടെയിന്‍മെന്റ് സോണുകളില് പൊതുജനങ്ങള്‍ക്കു എല്ലാ സൗകര്യങ്ങളും ഏര്‍പ്പെടുത്തിയിട്ടുണ്ട്. മെഡിക്കല്, ആംബുലന്‍സ് സൗകര്യങ്ങള് സജ്ജമാണ്. പ്രദേശത്ത് സൗജന്യ റേഷന് വിതരണം പൂര്‍ത്തിയായി.\nഎറണാകുളം ജില്ലയില് സമ്പര്‍ക്കം മൂലമുള്ള രോഗബാധ വര്‍ധിച്ച ചെല്ലാനം, ആലുവ മുനിസിപ്പാലിറ്റി, കീഴ്മാട് പഞ്ചായത്ത് എന്നിവിടങ്ങളിലും പ്രതിരോധ പ്രവര്‍ത്തനങ്ങള് ശക്തമാക്കിയിട്ടുണ്ട്. ചെല്ലാനത്ത് ടെസ്റ്റുകളുടെ എണ്ണം വര്‍ധിപ്പിച്ചു. പ്രവര്‍ത്തനങ്ങള് ഏകോപിപ്പിക്കാന് റാപ്പിഡ് ആക്ഷന് ടീമിനെ നിയോഗിച്ചിട്ടുണ്ട്. റേഷന് സാധനങ്ങളും അവശ്യവസ്തുക്കളും എത്തിക്കുന്നതിനു വേണ്ടിയും സംവിധാനം ഒരുക്കിയിട്ടുണ്ട്. ചെല്ലാനത്ത് ഒരു ഫസ്റ്റ് ലൈന് ട്രീറ്റ്മെന്റ് സെന്റര് ഒരുക്കാനുള്ള നടപടികളും ആരംഭിച്ചു. സമീപ പ്രദേശങ്ങളിലും ആരോഗ്യവകുപ്പ് നിരീക്ഷിക്കുകയാണ്.\nആലപ്പുഴ ജില്ലയില് ഇന്ന് 34 പേര്‍ക്ക് രോഗബാധയുണ്ടായതില് 15ഉം സമ്പര്‍ക്കത്തിലൂടെയാണ്. ഉറവിടമറിയാത്ത രണ്ടുപേരുമുണ്ട്. കായംകുളം നഗരസഭ, ചേര്‍ത്തല താലൂക്ക്, ആറാട്ടുപുഴ, നൂറനാട്, പാലമേല്, താമരക്കുളം, പുളിങ്കുന്ന് എന്നീ ഗ്രാമപഞ്ചായത്തുകള് എന്നിവയില് ഉള്‍പ്പെട്ട മുഴുവന് പ്രദേശങ്ങളും കണ്ടെയിന്‍മെന്റ് സോണുകളാണ്. കൂടുതല് രോഗബാധ സ്ഥിരീകരിച്ച ഐടിബിപി നൂറനാട്, കായംകുളം നഗരസഭ, ചേര്‍ത്തല താലൂക്കിലെ പള്ളിത്തോട്, എഴുപുന്ന എന്നീ പ്രദേശങ്ങളില് കര്‍ശന നിയന്ത്രണങ്ങളും നിരീക്ഷണവും വ്യാപകമായ കോവിഡ് പരിശോധനകളും നടത്തുന്നുണ്ട്.\nആകെ 130 ഐടിബിപി ഉദ്യോഗസ്ഥര്‍ക്ക് കോവിഡ് സ്ഥിരീകരിച്ചിട്ടുണ്ട്. 209 സാമ്പിളുകള് ശേഖരിച്ചു കഴിഞ്ഞു. പോസിറ്റീവ് ആയവരെ ആശുപത്രിയിലേക്ക് മാറ്റുകയും നെഗറ്റീവ് ആയവരെ സുരക്ഷിതമായ നിരീക്ഷണത്തില് പാര്‍പ്പിക്കുകയും ചെയ്തിട്ടുണ്ട്. അലഞ്ഞ് തിരിയുന്നവര്, അഗതികള്, മാനസിക ദൗര്‍ബല്യമുള്ളവര് എന്നിവരെ സുരക്ഷിതമായി പാര്‍പ്പിക്കാനുള്ള നടപടികളും എടുത്തിട്ടുണ്ട്.\nകോഴിക്കോട് ജില്ലയില് ഏറ്റവും കൂടുതല് കേസുകള് റിപ്പോര്‍ട്ട് ചെയ്യപ്പെട്ട തൂണേരി ഗ്രാമപഞ്ചായത്തില് ട്രിപ്പിള് ലോക്ക്ഡൗണ് പ്രഖ്യാപിച്ച് ജാഗ്രതാപൂര്‍ണ്ണമായ പ്രതിരോധ നടപടികള് സ്വീകരിച്ചുവരികയാണ്. രണ്ടു പേരില്‍നിന്ന് 53 പേര്‍ക്ക് രോഗബാധയുണ്ടായെന്നാണ് ഇവിടെ കണ്ടെത്തിയിട്ടുള്ളത്. ഒരു സ്ത്രീക്കും പുരുഷനുമാണ് ആദ്യം രോഗം സ്ഥിരീകരിച്ചത്. ഇതേത്തുടര്‍ന്ന് ഇവരുമായി സമ്പര്‍ക്കം പുലര്‍ത്തിയവരെ മുഴുവന് ആന്റിജന് ടെസ്റ്റിന് വിധേയരാക്കി.\nഉപയോഗശൂന്യമായ മാസ്‌കുകളും കയ്യുറകളും അശ്രദ്ധമായി വലിച്ചെറിയുന്നതും പൊതുസ്ഥലങ്ങളില് ഉപേക്ഷിക്കുന്നതും വലിയ ആരോഗ്യപ്രശ്നങ്ങള് സൃഷ്ടിക്കുന്നുണ്ട്. മറ്റുള്ളവരിലേയ്ക്ക് രോഗം പകരാനുള്ള സാധ്യത ഇതുമൂലം വര്‍ധിക്കുകയാണ്. അതുകൊണ്ട്, ഉപയോഗശൂന്യമായ മാസ്‌കുകളും കയ്യുറകളും പൊതുസ്ഥലങ്ങളില് വലിച്ചെറിയാതിരിക്കാന് എല്ലാവരും ശ്രദ്ധിക്കണമെന്ന് മുഖ്യമന്ത്രി പറഞ്ഞു.


തങ്ങളുടെ കാലത്തിന് ശേഷം ഇന്ത്യയ്ക്കത് സാധിച്ചിട്ടില്ല, വലിയ നാണക്കേടെന്ന് കൈഫ്\nപ്രഥമ ലോക ടെസ്റ്റ് ചാമ്പ്യന്‍ഷിപ്പ് ഫൈനലില് ന്യൂസിലന്‍ഡിനെ നേരിടാനൊരുങ്ങുകയാണല്ലോ ടീം. ജൂണ് 18ന് സാതാംപ്ടണില് ആണ് ലോകം കാത്തിരിക്കുന്ന തീപ്പെരി ഫൈനല് നടക്കുന്നത്. എന്നാല് മത്സരത്തിനിറങ്ങും മുമ്പ് ഇന്ത്യയെ ആശങ്കപ്പെടുത്തുന്ന ഒരു കാര്യം ചൂണ്ടിക്കാണിക്കുകയാണ് മുന് ഇന്ത്യന് താരം മുഹമ്മദ് കൈഫ്.\nഅത് മറ്റൊന്നുമല്ല. ഏറെ നാളായി പ്രഝാന ടൂര്‍ണമെന്റുകളില് ഇന്ത്യയ്ക്ക് ന്യൂസിലന്‍ഡിനെ തോല്‍പിക്കാന് കഴിയാത്ത ദുരവസ്ഥയാണ് കൈഫ് ചൂണ്ടികാണിക്കുന്നത്. തങ്ങളുടെ കാലത്തിന് ശേഷം പ്രധാന മത്സരങ്ങളില് ന്യൂസീലന്‍ഡിനെ തോല്‍പ്പിക്കാന് ഇന്ത്യക്ക് സാധിച്ചിട്ടില്ലെന്നത് അത്ഭുതപ്പെടുത്തുന്നുവെന്ന് കൈഫ് പറഞ്ഞു.\n‘ഐ.സി.സി ടൂര്‍ണമെന്റില് ന്യൂസീലന്‍ഡിനെ തോല്‍പ്പിക്കാന് സാധിച്ച അവസാന ടീം ഞങ്ങളുടെ പഴയനിരയുടേത് ആണെന്ന് തിരിച്ചറിഞ്ഞിരുന്നില്ല. നിലവിലെ ഇന്ത്യന് ടീമിന് ഈ തോല്‍വികള്‍ക്ക് അവസാനം കാണാനാവുമെന്ന് പ്രതീക്ഷിക്കുന്നു’ കൈഫ് പറഞ്ഞു.\nഐ.സി.സി ടൂര്‍ണമെന്റുകളില് ന്യൂസീലന്‍ഡ് ഇന്ത്യക്ക് എന്നും തലവേദനയാണ്. 2019ലെ ഏകദിന ലോക കപ്പില് ഗംഭീര പ്രകടനവുമായി കിരീടം ഉറപ്പിച്ച് മുന്നേറിയ ഇന്ത്യ സെമിയില് നിര്‍ഭാഗ്യകരമായി ന്യൂസീലന്‍ഡിനോട് തോറ്റാണ് പുറത്തായത്.\n2003ലെ ലോകകപ്പിലാണ് അവസാനമായി ഐ.സി.സി ടൂര്‍ണമെന്റില് ന്യൂസീലന്‍ഡിനെ ഇന്ത്യ തോല്‍പ്പിച്ചത്. അന്ന് ഇന്ത്യയുടെ ടോപ് സ്‌കോറര് കൈഫായിരുന്നു. അവസാനമായി ന്യൂസീലന്‍ഡിനെതിരായ ടെസ്റ്റ് പരമ്പരയിലും ഇന്ത്യ തോറ്റ് നാണംകെട്ടിരുന്നു.


Sunday 26 November 2017 2:06 am IST\nവെള്ളറട: ഭരണകൂടത്തിന്റെ ഒത്താശയോടെ നിയമങ്ങള് കാറ്റില് പറത്തി ക്വാറികളുടെ പ്രവര്‍ത്തനം. പത്തുവര്‍ഷങ്ങള്‍ക്ക് മുമ്പ് പാറമട ഉണ്ടെങ്കിലും 2011 ലാണ് ശാസ്താപാറയില് ക്വാറികള് ആരംഭിക്കുന്നത്. പരിസരവാസികള് ക്വാറിയുടെ ശബ്ദവും പൊടിപടലങ്ങളും കൊണ്ടു പൊറുതിമുട്ടി ജീവിക്കാന് കേഴുന്നു. പണക്കൊതിയില് നിയമങ്ങള് കാറ്റില്‍പ്പറത്തി കോടതിയെ പോലും വില കല്‍പ്പിക്കാതെ ക്വാറി ഉടമകള്.\nശാസ്താംപാറയ്ക്ക് മുകളില് ഒരു വശത്ത് ആള്‍താമസം ഇല്ലെങ്കിലും മറുവശത്ത് 200 ഓളം കുടുബങ്ങളുണ്ട്. പാറയ്ക്ക് കാവലായി ശാസ്താംപാറ ശ്രീശാസ്താ ക്ഷേത്രവും. പരിസരത്ത് ഏതുനിമിഷവും ഉരുള്‍പൊട്ടലുണ്ടാകാന് സാധ്യതയുണ്ട്. അതിനാല് ക്ഷേത്രത്തിനും സമീപത്തുള്ള 200 ഓളം കുടുബങ്ങള്‍ക്കും വേണ്ടി ശാസ്താംപാറ സംരക്ഷണസമിതി രൂപീകരിച്ചു. ഹിന്ദു ഐക്യവേദിയും ശാസ്താംപാറ സംരക്ഷണസമിതിയും പാറ ഖനനം അവസാനിപ്പിക്കണമെന്ന് ആവശ്യപ്പെട്ട് നിരവധി സമരങ്ങള് നടത്തി. 2012 ല് പഞ്ചായത്ത് ക്വാറികള്‍ക്ക് ഉള്ള ലൈസന്‍സ് റദ്ദുചെയ്തു. തിരുവനന്തപുരം കോടതിയില് ഇവിടുത്തെ ശാസ്താ, ആവണി, അശ്വതി ശരത്ചന്ദ്ര തുടങ്ങിയ അഞ്ച് ക്വാറികള് കേസുകൊടുത്തു. തുടര്‍ന്നു ഹിന്ദു ഐക്യവേദിയും ശാസ്താംപാറ സംരക്ഷണസമിതിയും ഹൈക്കോടതിയില് അപ്പീല് പോയി. ഒടുവില് ഹിന്ദു ഐക്യവേദിക്കും ശാസ്താംപാറ സംരക്ഷണസമിതിക്കും അനുകൂലമായി വിധി വന്നു. ഇതിനെതിരെ ക്വാറി ഉടമകള് ഹൈക്കോടതിയില് പോയപ്പോള് ഹിന്ദു ഐക്യവേദിയും സംരക്ഷണസമിതിയും തുടര്‍നടപടി സ്വീകരിച്ചു. ഒടുവില് താത്കാലികമായി ക്വാറികളുടെ പ്രവര്‍ത്തനം നിര്‍ത്തിവയ്ക്കണമെന്ന് കോടതിവിധി വന്നു. എന്നാല് 2014 ലെ കളക്ടര് കെ.എന്. സതീഷ് കോടതിഉത്തരവ് നടപ്പാക്കിയില്ല. പകരം ഏകജാലകം വഴി ക്വാറികള്‍ക്ക് പഞ്ചായത്തിന്റെ അനുമതിനല്‍കി. അങ്ങനെ ക്വാറികള് പേരിനെങ്കിലും നിയമവിധേയമായി. ഇതിനെതിരെ സംരക്ഷണസമിതിയും ഹിന്ദുഐക്യവേദിയും വീണ്ടും കോടതിയെ സമീപിച്ചു. കോടതി 30 ദിവസത്തിനുള്ളില് രേഖകള് ഹാജരാക്കാന് നിര്‍ദ്ദേശിച്ചു. അധികൃതര് രേഖകള് നല്‍കിയില്ല. ക്വാറിഉടമകള് നാട്ടിലുള്ള സമിതികളെയും രാഷ്ട്രീയനേതാക്കളെയും വരുതിയിലാക്കി. ശാസ്താംപാറ സംരക്ഷണസമിതിയിലെ പലര്‍ക്കുമെതിരെ കള്ളക്കേസുകള് നല്‍കി. സിപിഎം ജില്ലാസെക്രട്ടറി ആനാവൂര് നാഗപ്പന്റെ നാട്ടിലാണ് ഈ ക്വാറികള് എന്നതാണ് ക്വാറി ഉടമകളുടെ ധൈര്യം.\nവരാപ്പുഴയിലെ ശ്രീജിത്ത്, മറ്റൊരു ഉദയകുമാര്


പുരുഷവന്ധ്യതയ്ക്ക് കാരണമാകുന്ന 'ബ്രൂസെല്ലോസിസ്' എന്ന പകർച്ചവ്യാധി പടരുന്നു, പതിനായിരക്കണക്കിന് പേര്‍ക്ക് പോസിറ്റീവ് - Sour Truth\nHome Lifestyle Health പുരുഷവന്ധ്യതയ്ക്ക് കാരണമാകുന്ന ‘ബ്രൂസെല്ലോസിസ്’ എന്ന പകർച്ചവ്യാധി പടരുന്നു, പതിനായിരക്കണക്കിന് പേര്‍ക്ക് പോസിറ്റീവ്\nപുരുഷവന്ധ്യതയ്ക്ക് കാരണമാകുന്ന ‘ബ്രൂസെല്ലോസിസ്’ എന്ന പകർച്ചവ്യാധി പടരുന്നു, പതിനായിരക്കണക്കിന് പേര്‍ക്ക് പോസിറ്റീവ്\nകോവിഡിന് പിന്നാലെ ‘ബ്രൂസെല്ലോസിസ്’ എന്ന പകർച്ചവ്യാധി പതിനായിരക്കണക്കിന് പേര്‍ക്ക് പടർന്നു പിടിക്കുന്നു .പുരുഷവന്ധ്യതയ്ക്ക് ഈ വയറസ്സ് കാരണമാകും.\nരാജ്യത്തിന്റെ വടക്കുപടിഞ്ഞാറന് മേഖലയില് പതിനായിയിരക്കണക്കിന് ആളുകളില് ബ്രൂസെല്ല ബാക്‌ടീരിയ മൂലമുള്ള ബ്രൂസെല്ലോസിസ് സ്ഥിരീകരിച്ചു. ലാന്‍ഷു സിറ്റിയിലെ സര്‍ക്കാര് ഉടമസ്ഥതയിലുള്ള ബയോഫാര്‍മസ്യൂട്ടിക്കല് പ്ലാന്റില് കഴിഞ്ഞ വര്‍ഷമുണ്ടായ ചോര്‍ച്ചയെത്തുടര്‍ന്നാണ് രോഗം പടര്‍ന്നത്.\nലാന്‍ഷുവിലെ ഗാന്‍സു മേഖലയില് മാത്രം 3245 പേരില് രോഗം സ്ഥിരീകരിച്ചുവെന്ന് അധികൃതര് വ്യക്തമാക്കുന്നു. മൃഗങ്ങളുമായി അടുത്തിടപഴകിയവര്‍ക്കാണ് സാധാരണ ഈ രോഗം ബാധിക്കുന്നത്.\nമനുഷ്യരില്‍നിന്ന് മനുഷ്യരിലേക്ക് രോഗം പടര്‍ന്നതായി ഇതുവരെ തെളിവില്ലെന്ന് അധികൃതര് പറഞ്ഞു. എന്നാല്, ഈ വൈറസ് ബാധ വൃക്ഷണങ്ങളില് അണുബാധയ്ക്കും അതുവഴി വന്ധ്യതക്കും കാരണമാകുമെന്നാണ് ചില റിപ്പോര്‍ട്ടുകള് ചൂണ്ടിക്കാട്ടുന്നത്.\nPrevious articleറോയൽ എൻഫീൽഡിനെ കടത്തിവെട്ടാൻ ഹോണ്ടയുടെ കരുത്തൻ, ഈ മാസം അവസാനത്തോടെ വിപണിയിലേക്ക്\nNext articleനിരപരാധി ആണെങ്കിൽ പിന്നെന്തിനാണ് ദിലീപിനെ പുറത്താക്കിയത് ? ചോദ്യങ്ങൾ ഉയർത്തി ഹരീഷ് പേരടി


ദൈവം മനുഷ്യന് അത്യാവശ്യമാണ്\n27 Feb, 2019, 8:51 pm\nവളരെ സമര്‍ത്ഥനായിരുന്ന മൂന്നാം വര്‍ഷം IIT എഞ്ചിനീയറിംഗ് വിദ്യാര്‍ത്ഥി ഒരു ദിവസം കോളജിന്‍റെ മൂന്നാം നിലയില് നിന്നും താഴേക്കു ചാടി ആത്മഹത്യ ചെയ്തു. ജീവിതത്തിന് അര്‍ത്ഥം കണ്ടെത്താന് കഴിഞ്ഞില്ല എന്ന് എഴുതിവച്ചിരുന്നു.\nരണ്ടു മാസം മുമ്പ് 12-ാം ക്ലാസ്സുകാരായ രണ്ട് ആണ്‍കുട്ടികള് ഒരേ ദിവസം ആത്മഹത്യ ചെയ്തു. അവര് സുഹൃത്തുക്കളായിരുന്നു. അവര് മരണത്തെക്കുറിച്ച് പഠിക്കാനായിരുന്നത്രേ അങ്ങനെ ചെയ്തത്.\nഇത്രനാളും പല വിഷയങ്ങള് പഠിപ്പിച്ചിട്ടും ജീവന്‍റെ മൂല്യം തിരിച്ചറിയാന് ആരും അവരെ പഠിപ്പിക്കാഞ്ഞതെന്താണ്?\nപുതുതായി എട്ടാം ക്ലാസ്സില് പഠിപ്പിക്കുന്ന സുന്ദരിയായ ടീച്ചറിനെ അമിതമായി കമന്‍റടിച്ച കുട്ടിയെ ടീച്ചര് വടി എടുത്ത് അടിച്ചു. അതുകണ്ട് കുട്ടികള് ചിരിച്ചു. അടികൊണ്ട കുട്ടി ക്ലാസ്സില് നിന്ന് ഇറങ്ങി ഓടി സ്കൂളിലെ കിണറ്റിലേക്കു ചാടി. 22 വയസ്സുകാരിയായ ആ അധ്യാപിക ഭയന്നുപോയി. പിന്നീട് ക്ലാസ്സില് പോകാന് മടിച്ച അവരോട് അമ്മ പറഞ്ഞു നാളെ ക്ലാസ്സില് ചെന്നാലുടന് ബോര്‍ഡില് ഇങ്ങനെ എഴുതണം. ഷേക്സിപയര് എഴുതി: എനിക്കു ഷൂസില്ലാഞ്ഞ്, ഞാന് കരഞ്ഞു. പക്ഷേ, കാലുപോലുമില്ലാത്ത ഒരാളെ കണ്ടപ്പോള് ഞാന് കരച്ചില് നിര്‍ത്തി. ജീവിതം മുഴുവന് അനുഗ്രഹങ്ങളാണ് കുട്ടികളേ. അതംഗീകരിക്കാന് ശീലിക്കൂ.\nരൂപഭംഗിയും ആരോഗ്യവും വിദ്യാഭ്യാസവും ഒക്കെ മറ്റു പലര്‍ക്കും ലഭിക്കാത്ത നന്മകളാണെന്നും സമ്പൂര്‍ണ്ണ നന്മയായ ദൈവം അത് ആവശ്യാനുസരണം നമുക്കോരോരുത്തര്‍ക്കും സമ്മാനിച്ചതാണെന്നും ചെറിയ കുട്ടിയായിരിക്കുമ്പോള് ടീച്ചര് പഠിപ്പിച്ചു തന്നത് ഇപ്പോഴും ഞാന് ഓര്‍ത്തിരിക്കുന്നു.\nജീവിതം വെല്ലുവിളികളിലൂടെയേ മുന്നേറൂ. എല്ലാ ജീവികളും വളരുന്നത് അതതിന്‍റെ വെല്ലുവിളികളെ നേരിട്ടുകൊണ്ടുതന്നെയല്ലേ? മാനും സിംഹവും ഒരേ കാട്ടില് കഴിയുന്നത് അതുകൊണ്ടല്ലേ? പക്ഷെ, മനുഷ്യക്കുഞ്ഞുങ്ങള് എന്തുകൊണ്ടാണ് വെല്ലുവിളികളെ ഭയന്ന് ജീവന് ഉപേക്ഷിക്കുന്നത്? പ്രപഞ്ചത്തെ സൃഷ്ടിച്ച് മനോഹരമായി പ്രോഗ്രാം ചെയ്തു വച്ചിട്ടുണ്ട് ദൈവം. ദൈവനിഷേധികള്‍ക്കും ഈ നന്മ നിര്‍ലോഭമായി ലഭിക്കുന്നുണ്ട്. അത്രയും നന്മ സ്വരൂപനാണ് ദൈവം. ആ ദൈവത്തെ അറിയുവാനും ആശ്രയിക്കുവാനും കൂടി പഠിപ്പിച്ചാല്, ദുര്‍ബല മാനസരായ വിദ്യാര്‍ത്ഥികള്‍ക്ക് ഒരു താങ്ങും ചാരും ആകും. ശാസ്ത്രത്തിന്‍റെ വലിപ്പവും ആഴവും പരപ്പും പഠിപ്പിച്ചു പഠിപ്പിച്ച്, ശാസ്ത്രത്തെ വസ്തുക്കളിലൊളിപ്പിച്ചു വച്ചവനെ ബുദ്ധിജീവികള് അവഗണിച്ചു. കാര്യങ്ങളൊക്കെ ഭംഗിയായും സുഗമമായും പോകുമ്പോള് ദൈവം അപ്രസക്തമായിരിക്കാം. പക്ഷെ, പരാജയങ്ങളിലും തകര്‍ച്ചകളിലും വീഴ്ചകളിലും നിന്ന് ഉയര്‍ന്ന് മുന്നേറുവാന് ദൈവാശ്രയത്വം മനുഷ്യര്‍ക്ക് അത്യാവശ്യമാണ്. അതെ; ദൈവത്തെ നമുക്ക് ആവശ്യമുണ്ട്. എല്ലാ വഴികളും അടഞ്ഞെന്നു കരുതുമ്പോഴും പ്രാര്‍ത്ഥിക്കുന്നവനു മുമ്പില് ദൈവം ഒരു പുതിയ വാതില് തുറന്നു നല്കും. വെളിച്ചം ഉള്ളപ്പോള് ഇരുട്ടിനു പ്രവേശിക്കാനാകുമോ? അതുപോലെ ദൈവം ഉള്ളിടത്ത് നിരാശയും ഭീരുത്വവും കടന്നു വരില്ല. യുക്തിവാദികളായിരുന്ന അനേകം പ്രശസ്തര് അവരുടെ രോഗാവസ്ഥയില് കടുത്ത നിരാശയും വിഷാദവും അനുഭവിച്ചിരുന്നു എന്നത് ചരിത്രമാണ്.\nമനുഷ്യരാരും പ്രയോജനത്തിനുള്ള വസ്തുക്കളല്ല; പകരം സ്നേഹിക്കുവാനുള്ളവരാണ്. കൗമാരത്തിലും യൗവനത്തിലും സ്നേഹം തീവ്രാനുഭവവുമായിരിക്കും. അപ്പോള് തൃപ്തിയാവോളം സ്നേഹിക്കുവാനും സ്നേഹിക്കപ്പെടുവാനും ആശിച്ചുകൊണ്ടേയിരിക്കും. അപ്പോഴാണ് സ്നേഹനിരാസവും അവഗണനയും, വഞ്ചനയുമൊക്കെ, ജീവനേക്കാള് വിലപ്പെട്ടതാണെന്നു തോന്നിപ്പോകുന്നത്. ഇത് സംഭവിക്കാതിരിക്കാന് മെഴുകുതിരി വെട്ടവും, സൂര്യവെളിച്ചവും പോലെയാണ്, മനുഷ്യസ്നേഹവും ദൈവസ്നേഹവും എന്ന് ജീവിതരീതിയിലൂടെ കുട്ടികള് പഠിച്ചിരിക്കണം. മുതിര്‍ന്നവര് അവരെ പഠിപ്പിച്ചിരിക്കണം.


ജീപ്പിനു തീപിടിച്ച് പെയിന്റ് വ്യാപാരിക്ക് ദാരുണാന്ത്യം ! സംഭവത്തില് ദുരൂഹതയുള്ളതായി സൂചന\n2018-06-12 02:47:18am |\nഅടിമാലി: ജീപ്പിനു തീപിടിച്ച് വാഹന ഉടമയായ വ്യാപാരിക്ക് ദാരുണാന്ത്യം. ഇടുക്കി വെള്ളത്തൂവലിനു സമീപം പൊന്മുടി കോലോത്ത് ബേബി മാത്യു (ബേബിച്ചന്-53) ആണ് മരിച്ചത്. ഇന്നലെ വൈകിട്ട് ആറുമണിയോടെ വെള്ളത്തൂവല്-കൊന്നത്തടി റോഡില് വിമലാസിറ്റിക്കു സമീപമാണ് സംഭവം നടന്നത്.\nആനച്ചാലില് കെ.എം. ട്രേഡേഴ്‌സ് എന്ന പേരില് പെയിന്റ് വ്യാപാരി കൂടിയായ ബേബി ഇന്നലെ വൈകിട്ട് ആനച്ചാലില് നിന്നും ഇന്‍വേര്‍ഡര് ജീപ്പില് വീട്ടിലേക്കു പോകുന്ന വഴിയാണ് അപകടം സംഭവിച്ചത്.\nവീട്ടിലെ ആവശ്യങ്ങള്‍ക്കായി വാഹനത്തില് പെട്രോള് വാങ്ങി വച്ചിരുന്നതായി ഇദ്ദേഹവുമായി ബന്ധമുള്ളവര് പറഞ്ഞു. വിമലാസിറ്റിയില് റോഡുവക്കില് വാഹനം നിര്‍ത്തിയ നിലയില് തീ ആളിപ്പടരുന്നത് കണ്ട നാട്ടുകാരാണ് സംഭവം പോലീസില് അറിയിച്ചത്. വെള്ളത്തൂവല് പോലീസ് സബ് ഇന്‍സ്‌പെക്‌ടര് പി.കെ. ആസാദിന്റെ നേതൃത്വത്തിലുള്ള സംഘം എത്തിയപ്പോള് വാഹനത്തിന്റെ ഡ്രൈവിംങ് സീറ്റില് ചെരിഞ്ഞ് ചാരിയിരിക്കുന്ന തരത്തില് കത്തിയെരിഞ്ഞ നിലയില് മൃതദേഹം കണ്ടെത്തുകയായിരുന്നു. വാഹനത്തില് തീ ആളിക്കത്തുന്ന ചിത്രങ്ങള് സാമൂഹിക മാധ്യമങ്ങളില് പ്രചരിക്കുന്നുണ്ട്. വാഹനം പൂര്‍ണമായി കത്തിയമര്‍ന്ന നിലയിലാണ്.\nവാഹനത്തില് തീപിടിച്ച ശേഷവും ബേബി വാഹനത്തില് നിന്നും ഇറങ്ങി രക്ഷപെടാന് ശ്രമിക്കാതിരുന്നതിനാല് സംഭവത്തില് ദുരൂഹതയുള്ളതായി സൂചനയുണ്ട്. ഇതിനിടെ വാഹനത്തിലുണ്ടായിരുന്ന പെട്രോളിന് തീപിടിച്ച് പൊടുന്നനെയുണ്ടായ സ്‌ഫോടനത്തില് മരിക്കുകയായിരുന്നുവെന്നും സംശയമുണ്ട്. ഇന്‍ക്വസ്‌റ്റ് തയാറാക്കിയ മൃതദേഹം ഇന്നലെ രാത്രി തന്നെ പോസ്‌റ്റുമോര്‍ട്ടത്തിനായി കോട്ടയം മെഡിക്കല് കോളജ് ആശുപത്രിയിലേക്ക് കൊണ്ടുപോയി. പൊന്മുടി കദളിക്കാട്ടില് ആശയാണ് ഭാര്യ. അമല് (ഡിഗ്രി വിദ്യാര്‍ഥി, മുരിക്കാശേരി കോളജ്), ജോസഫ് (പ്ലസ് വണ് വിദ്യാര്‍ഥി, ക്രിസ്‌തുജ്യോതി സ്‌കൂള് രാജാക്കാട്)എന്നിവര് മക്കളാണ്. സംസ്‌കാരം ഇന്നു വെള്ളത്തൂവല് സെന്റ് ജോസഫ് പള്ളിയില്.


രാഷ്ട്രീയ പാര്‍ട്ടികളെ വിറപ്പിക്കാന് ജേക്കബ് തോമസ് – 24×7 News\nരാഷ്ട്രീയ പാര്‍ട്ടികളെ വിറപ്പിക്കാന് ജേക്കബ് തോമസ്\nതിരുവനന്തപുരം: ഡി.ജി.പി ജേക്കബ് തോമസ് ഒൗദ്യോഗിക ജീവിതം അവസാനിപ്പിച്ച് അഴിമതിക്കെതിരെ തുറന്ന പോരാട്ടത്തിനിറങ്ങാന് ഒരുങ്ങുന്നതായി സൂചന. സസ്പെന്‍ഷനില് കഴിയുന്ന അദ്ദേഹം നല്‍കിയ വിശദീകരണം സര്‍ക്കാര് തള്ളിയതോടെയാണ് ചട്ടക്കൂട്ടുകളില് നിന്ന് പറന്ന് തുറന്ന ലോകത്തേക്കിറങ്ങാനൊരുങ്ങുന്നത്. ആരെയും പേടിക്കാതെ പറയാനുള്ളത് തുറന്ന് പറഞ്ഞ് അഴിമതിക്കെതിരെ സന്ധിയില്ലാ കുരിശുയുദ്ധമാണ് അദ്ദേഹം ലക്ഷ്യംവയ്ക്കുന്നതെന്ന് അറിയുന്നു. ബ്യൂറോക്രസിയുടെ മുഖം കണ്ടും കൊടുത്തും വളര്‍ന്ന ജേക്കബ് തോമസ് ഒടുവില് മടുത്ത് രാജ്യത്തിന് പുറത്ത് എവിടെയെങ്കിലും ജോലി ചെയ്യാന് അവസരം തരണമെന്ന് കാണിച്ച് പ്രധാനമന്ത്രിക്ക് കത്തയച്ചതും അവസാനത്തെ അഭയം എന്ന രീതിയിലായിരുന്നു.\nവിജിലന്‍സ് ഡയറക്ടറായിരുന്ന പത്തുമാസം ജേക്കബ് തോമസ് കൈക്കൊണ്ട തീരുമാനങ്ങളും നിലപാടുകളും പലരെയും ഞെട്ടിക്കുകയും ഉറക്കം കെടുത്തുകയും ചെയ്തിരുന്നു. പക്ഷേ, പാറ്റൂര് ഭൂമിയിടപാടില് അദ്ദേഹത്തിന്റെ തീരുമാനം തെറ്റായിരുന്നുവെന്ന് ഹൈക്കോടതി കണ്ടെത്തുകയും രൂക്ഷമായി വിമര്‍ശിക്കുകയും ചെയ്തിരുന്നു. സംസ്ഥാനത്ത് നിയമവാഴ്ച തകര്‍ന്നുവെന്ന് അഴിമതിക്കെതിരെയുള്ള പരിപാടിയില് പ്രസംഗിച്ച് പുതിയൊരു വിവാദം സൃഷ്ടിച്ചതാണ് ജേക്കബ് തോമസിന് കുരുക്കായത്. ഓഖി ദുരന്തം വിതച്ച സാഹചര്യത്തെയും അഴിമതിയെയും ചേര്‍ത്ത് കഴിഞ്ഞ വര്‍ഷം ഡിസംബര്9ന് പ്രസ് ക്ളബില് നടന്ന അഴിമതി വിരുദ്ധ ദിനാചരണ പരിപാടിയിലായിരുന്നു ജേക്കബ് തോമസിന്റെ പ്രസംഗം. ഇത് വിവാദമായതോടെ ഐ.എം.ജി ഡയറക്ടറായിരുന്ന ജേക്കബ് തോമസിനെ സസ്പെന്റ് ചെയ്തു. ഇതിനുള്ള മറുപടിയായി നല്‍കിയ വിശദീകരണമാണ് തൃപ്തികരമല്ലെന്ന് കണ്ട് സര്‍ക്കാര് തള്ളിയത്.\nജേക്കബ് തോമസിന്റെ പ്രസംഗം ഗുരുതരവും മാപ്പര്‍ഹിക്കാത്ത തെറ്റുമാണെന്ന് ചീഫ് സെക്രട്ടറി പോള് ആന്റണി നല്‍കിയ കുറ്റപത്രത്തില് പറയുന്നു. മുഖ്യമന്ത്രിക്കും കേന്ദ്ര പേഴ്സണല് മന്ത്രാലയത്തിനും സംഭവത്തെപ്പറ്റിയുള്ള റിപ്പോര്‍ട്ട് ചീഫ് സെക്രട്ടറി നല്‍കി. ജേക്കബ് തോമസിനെതിരെ ഇതോടെ കൂടുതല് അച്ചടക്ക നടപടിയുണ്ടാകുമെന്ന് ഉറപ്പായി. ഓഖി ദുരന്തത്തില് എന്തെല്ലാം നടപടികള് സ്വീകരിച്ചുവെന്നതിനെപ്പറ്റി സര്‍ക്കാര് വ്യക്തമാക്കിയിരുന്നില്ലെന്നും മാദ്ധ്യമങ്ങളില് വന്ന വാര്‍ത്ത അടിസ്ഥാനമാക്കിയാണ് താന് നിലപാട് വ്യക്തമാക്കിരുന്നതെന്നും സര്‍ക്കാരിന്റെ പ്രവര്‍ത്തനത്തിനെതിരെയോ, നിയമ സംവിധാനത്തെക്കുറിച്ചോ പ്രസംഗിച്ചിട്ടില്ലെന്നുമാണ് ജേക്കബ് തോമസ് നല്‍കിയ വിശദീകരണം. ക്രമസമാധാനനില തകര്‍ന്നെന്ന രീതിയില് നടത്തിയ പ്രസ്താവന അദ്ദേഹം നിഷേധിച്ചു. എന്ത് അച്ചടക്ക നടപടിയാണ് സര്‍ക്കാര് ഇനി സ്വീകരിക്കുക എന്നതാണ് ജനം ഉറ്റുനോക്കുന്നത്. അതിന് മുമ്ബ് ജേക്കബ് തോമസ് സലാം പറയുമോ എന്നതും കാത്തിരുന്ന് കാണേണ്ടിയിരിക്കുന്നു.


പ്രമേഹ രോഗികള് പാദസംരക്ഷണത്തില് ശ്രദ്ധിക്കണം\n30 Nov 2019 10:56 AM GMT\nപ്രമേഹ രോഗികളെ സംബന്ധിച്ചിടത്തോളം ഏറ്റവും പ്രധാനപ്പെട്ട് കാര്യമാണ് ശ്രദ്ധാപൂര്‍വമുള്ള പാദപരിചരണവും പാദപരിശോധനയും. പാദങ്ങളുടെ ആരോഗ്യ പ്രശ്‌നങ്ങളുമായി ബന്ധപ്പെട്ടാണ് പ്രമേഹ രോഗികള് പലപ്പോഴും നീണ്ട നാള് ആശുപത്രിയില് കഴിയേണ്ടി വരുന്നത്. ഇത്തരം സാഹചര്യം ഒഴിവാക്കുന്നതിനായി ശരിയായ പദ സംരക്ഷണ മാര്‍ഗങ്ങള് അവലംബിക്കുന്നത് നന്നായിരിക്കുമെന്ന് ആരോഗ്യ വിദഗ്ദ്ധര് അഭിപ്രായപ്പെടുന്നു. പാദസംരക്ഷണം ഏത് തരത്തിലാണ് നിര്‍വഹിക്കേണ്ടത് എന്നതു സംബന്ധിച്ച് ഡോക്ടര്‍മാരുടെയോ ആരോഗ്യ പ്രവര്‍ത്തകരുടേയോ സഹായം യഥാസമയം തേടുകയും വേണം.\nകാലുകളിലും കാല്‍പ്പാദങ്ങളിലും ഓരോ വ്യക്തികളും ദിവസേന നടത്തുന്ന പരിശോധന നടത്തണം. ദിവസവും കാലില ചര്‍മ്മത്തില് നിറഭേദമോ മുറിവുകളോ വ്രണങ്ങളോ ഉണ്ടായിട്ടുണ്ടോയെന്ന് നിരീക്ഷിക്കണം. കാല്‍വിരലുകളുടെ ഇടയിലും മുറിവുകള് ഉണ്ടാകാന് സാധ്യതകളുണ്ട്. കാണാന് പറ്റാത്ത ഇടങ്ങള് പരിശോധിക്കുമ്പോള് കണ്ണാടി ഉപയോഗിക്കാം. അല്ലെങ്കില് മറ്റൊരാളുടെ സഹായം തേടുകയും ചെയ്യാം. ചെറു ചൂടുവെള്ളം ഉപയോഗിച്ച് കാലുകള് ദിവസവും കഴുകണം. കാല് കൂടുതല് സമയം വെള്ളത്തില് മുക്കിവെയ്ക്കുന്നത് ചര്‍മ്മത്തിന് ദോഷകരമാണ്. കാല് വിരലുകളുടെ ഇടയില് നന്നായി തുടച്ച് ഉണക്കണം.\nചര്‍മം മൃദുവായിരിക്കാന് പാദത്തിന് മുകളിലും അടിഭാഗത്തും ക്രീമുകള് തേയ്ക്കണം. കാല്‍വിരലുകളുടെ നഖങ്ങള് കൃത്യമായി നെയില് കട്ടര് ഉപയോഗിച്ച് മുറിയ്ക്കണം. നഖം മുറിയ്ക്കുമ്പോള് കാലില് മുറിവുകള് ഉണ്ടാകാതെ ശ്രദ്ധിയ്ക്കണം. കൂടുതല് നേരം ഇരിക്കേണ്ടിവരുമ്പോള് കാലിലേക്കുള്ള രക്തപ്രവാഹത്തിന് തടസം ഉണ്ടാകാതിരിക്കാനായി ഇടയ്ക്കിടെ കാലുകള് ചലിപ്പിക്കുന്നത് നന്നായിരിക്കും. ലഘുവായ വ്യായാമങ്ങളില് ഏര്‍പ്പെടുന്നതും രക്ത പ്രവാഹം ത്വരിതപ്പെടുത്തുന്നതിന് സഹായകരമായിരിക്കും. കാലിലെ ചെറിയ മുറിവുകള് പോലും അവഗണിക്കാതെ അപ്പോള് തന്നെ വൈദ്യസഹായം തേടണം.\nപാദങ്ങളുടെ സംരക്ഷണത്തിന് എല്ലാസമയത്തും ചെരുപ്പുകള് ഉപയോഗിക്കണം. ശരിയായ പാദരക്ഷകള് ഉപയോഗിക്കുക എന്നത് പ്രധാനമായ കാര്യമാണ്. പാദരക്ഷകളുടെ കാര്യത്തില് താഴെ പറയുന്ന കാര്യങ്ങള് ശ്രദ്ധിയ്ക്കണം:\n*പാദരക്ഷകള് ശരിയായ അളവില് ഉള്ളതായിരിക്കണം. വിരലുകളുടെ ചലനത്തിന് മതിയായ സ്ഥലം ഉണ്ടായിരിക്കണം.\n*ചെരുപ്പിന്റെ അടിഭാഗം മൃദുവായിരിക്കണം. കാലുകളിലെ സമ്മര്‍ദ്ദം കുറയുന്നതിന് ഇത് സഹായിക്കും.\n*പ്ലാസ്റ്റിക് ചെരുപ്പുകള് ഒഴിവാക്കണം. ലെതര്, കാന്‍വാസ് ചെരുപ്പുകള് ഉപയോഗിക്കുന്നതാവും നല്ലത്്.\n*വലുതായ തരത്തില് കുതി പൊങ്ങിയതും അറ്റം കൂര്‍ത്തതുമായ ചെരുപ്പുകള് ഒഴിവാക്കണം.\n*ഷൂ ഉപയോഗിക്കുന്നവര് അത് ധരിക്കുന്നതിനു മുന്‍പ് ഷൂവിനകത്ത് കല്ലോ മറ്റ് കൂര്‍ത്ത വസ്തുക്കളോ ഇല്ലെന്ന് ഉറപ്പുവരുത്തണം.\n*പുതിയ ചെരുപ്പ് ധരിച്ച് തുടങ്ങുമ്പോള് ആദ്യത്തെ കുറച്ചു നാള് ദീര്‍ഘനേരം അത് ധരിക്കാതെ ഇരിക്കണം.\n* പുതിയ ചെരുപ്പുകള് ഇട്ടുകൊണ്ടുള്ള ദീര്‍ഘയാത്രകളും ഒഴിവാക്കണം.


"നീഡ് ഫോർ സ്പീഡ് 2014" എന്ന താളിന്റെ പതിപ്പുകൾ തമ്മിലുള്ള വ്യത്യാസം - വിക്കിപീഡിയ\n"നീഡ് ഫോർ സ്പീഡ് 2014" എന്ന താളിന്റെ പതിപ്പുകൾ തമ്മിലുള്ള വ്യത്യാസം\nനീഡ് ഫോർ സ്പീഡ് 2014 (തിരുത്തുക)\n20:37,5സെപ്റ്റംബർ 2017-നു നിലവിലുണ്ടായിരുന്ന രൂപം\n8,812 ബൈറ്റുകൾ കൂട്ടിച്ചേർത്തിരിക്കുന്നു ,4വർഷം മുമ്പ്\n"Need for Speed (film)" എന്ന താൾ പരിഭാഷപ്പെടുത്തിയത്.\n13:00, 28 ഓഗസ്റ്റ് 2017-നു നിലവിലുണ്ടായിരുന്ന രൂപം (തിരുത്തുക)\nNassah30 (സംവാദം | സംഭാവനകൾ)\n("Need for Speed (film)" എന്ന താൾ പരിഭാഷപ്പെടുത്തിയത്.)\n20:37,5സെപ്റ്റംബർ 2017-നു നിലവിലുണ്ടായിരുന്ന രൂപം (തിരുത്തുക) (മാറ്റം തിരസ്ക്കരിക്കുക)\nനീഡ് ഫോർ സ്പീഡ് 2014 ൽ പുറത്തിറങ്ങിയ അമേരിക്കൻ ആക്ഷൻ ഫിലിമാണ്. ഇലക്ട്രോണിക് ആർട്ട്സിന്റെ വീഡിയോ ഗെയിം പരമ്പരയാണ് ഈ ചിത്രത്തിനു അടിസ്ഥാനം.\nസ്‌കോട്ട് വോ സംവിധാനം, നിർവഹിച്ചു. ജോർജ് ഗാറ്റിൻസും,ജോൺ ഗറ്റിനും, ഡ്രീംവാർക്സ്, ഇന്ത്യൻ കമ്പനിയായ റിലയൻസ് എന്റർടൈൻമെന്റും ചേർന്നാണ് ചിത്രം നിർമ്മിച്ചത്. ആരോൺ പോൾ ആണ് നായകൻ. സ്ട്രൈറ്റ് റസ്സർ ടുബെയ് മാർഷൽ, റേസ് ക്രോസറുമായി ചേർന്ന് തന്റെ സുഹൃത്തിന്റെ മരണത്തിനു പ്രതികാരം ചെയ്യുന്നതാണ് കഥയുടെ ഉള്ളടക്കം.\nമാർഷലും അവന്റെ കൂട്ടുകാരായ ബെന്നി, ഫിൻ, ബീസ്റ്റ് എന്ന് വിളിക്കുന്ന ജോ, ലിറ്റിൽ പീറ്റ് എന്നിവർ ചേർന്ന് റേസിങ് കാർ നന്നാക്കുന്നതിന്റെ തിരക്കിലാണ്. അവനും കൂട്ടരും മണിക്കൂറുകൾക്കുശേഷം തെരുവ് ഫെസ്റ്റിവൽ റേസിങ്ങിൽ പങ്കെടുക്കുന്നു. ആ റേസിനു ശേഷം, ടോബിയുടെ മുൻ എതിരാളി ഡിനോ ബ്രൂസ്റ്റർ അവരുടെ ഗാരേജിൽ എത്തുന്നു. ഒരു അപൂർവ്വ ഫോർഡ് ഷെൽബി മസ്റ്റാഗ് കരോൾ ഷെൽബി പൂർത്തിയാക്കിയാൽ മൊത്തവിലയായ2മില്യൺ ഡോളറിന്റെ 25% നൽകാമെന്ന് ഡിനോ വാഗ്ദാനം നൽകുന്നു.\nപൂർത്തിയാക്കിയ ഷെബ്ബി മുസ്താങ് ഒരു പാർട്ടിയിൽ ലേലത്തിന് വെച്ചിരിക്കുന്നു. ടോബിയും ഡിനോയും ഇംഗ്ലണ്ടുകാരിയായ ജൂലിയയെ കണ്ടുമുട്ടുകയാണ്, മണിക്കൂറിൽ 230 മൈൽ വേഗത്തിൽ കാർ ഓടിയാൽ അവരുടെ ക്ലയന്റ് കാർ വാങ്ങാൻ തയ്യാറാണെന്നു അറിയിക്കുന്നു. ഡിനോ എതിർക്കുന്നു. രാവിലെ ടോബി കാർ 234 മൈൽ വേഗത്തിൽ ഓടിക്കുന്നു ജൂലിയയുടെ ക്ലയൻ ബിൽ ഇൻഗ്രാം 2.7 മില്യൻ ഡോളർ വാങ്ങാൻ തയ്യാറാകുന്നു.\nടോബിയെയും പിറ്റിനെയും ഡിനോ റേസിങ്ങിനായി വെല്ലുവിളിച്ചു. ടോബി ആണ് വിജയിക്കുന്നതെങ്കിൽ മുസ്റ്റാഗ് ഡീലിന്റെ മുഴുവൻ(75%) വിഹിതവും ഡിനോ ഉപേക്ഷിക്കും എന്ന് ഉറപ്പു നൽകുന്നു, ഡിനോ വിജയിച്ചാൽ ടോബിയുടെ ഓഹരിയായ 25% ഡിനോയ്ക്ക് നൽകണം. മത്സരഓട്ടത്തിനിടെ, അയാൾ തോൽവി ഏറ്റുവാങ്ങുകയും മനഃപൂർവ്വം പീറ്റിനെ അപകടപ്പെടുത്തുന്നു. അത് ഒരു മലയിടുക്കിലേക്ക് തുളച്ചുകയറുകയും പീറ്റിന്റെ കാർ പൊട്ടിത്തെറിക്കുകയും, പിറ്റ് കൊല്ലപ്പെടുകയും ചെയ്യുന്നു . ഡിനോ അവിടെ നിന്ന് അപ്രത്യക്ഷമാവുന്നു, ഡിനോ റേസിൽ ഉണ്ടായിരുന്നതായി തെളിയിക്കാൻ കഴിയാത്തതിനെത്തുടർന്ന് ടോബി ജയിൽ ശിക്ഷ കിട്ടുന്നു.\nരണ്ടു വർഷം കഴിഞ്ഞ്, ടോബി ജയിലിൽ നിന്നും പുറത്തിറങ്ങി, പിറ്റിന്റെ മരണത്തിന് പ്രതികാരം ചെയ്യാൻ ഉദ്ദേശിക്കുന്നു. കാലിഫോർണിയയിൽ നടക്കുന്ന ഡെ ലിയോണിലേക്ക് ഇൻഗ്രാമിന് തന്റെ മുസ്റ്റാഗിന് പ്രവേശനം ലഭിക്കുന്നു. ഒരു വ്യവസ്ഥ എന്ന നിലയിൽ, ഇൻഗ്രാം മുസ്റ്റാഗിനോടൊപ്പം ടോബിയെ അനുഗമിക്കാൻ ജൂലിയയോട് ആവശ്യപ്പെടുന്നു. റേസിങ്ങിനായി ഇനി രണ്ടു ദിവസമേ ബാക്കിയുള്ളു അതിനാൽ അവർ വേഗം കാലിഫോർണിയയിലേക്കു തിരിക്കുന്നു. അവർക്ക് സാൻഫ്രാൻസിസ്‌കോയിൽ റേസിങ്ങിനു രജിസ്റ്റർ ചെയ്യേണ്ടതുണ്ട്. എന്നാൽ അവരുടെ മുസ്റ്റാഗ് ഒരു ട്രക്ക് മുകേനേ ടോബി തകർക്കുന്നു ജൂലിയയ്ക്കു ഗുരുതരമായി പരിക്കേക്കുകയും ടോബിക്ക് ഒരു റേസിങ് കാർ ഇല്ലാതെ പോകുകയും ചെയ്തു. നിരാശനായ ടോബി ഡിനോയുടെ കാമുകിയും തന്റെ മുൻ കാമുകിയും പീറ്റ്സിൻറെ സഹോദരിയുമായ അനീറ്റിലേക്കെത്തുന്നു. പീറ്റിയുടെ മരണത്തിൽ ഡിനോയുടെ പങ്കിനേക്കുറിച്ച് അവൾ മനസിലാക്കുന്നു അവൾക്ക് ഒരു "ഫാസ്റ്റ്" കാർ ഉണ്ടെന്നും, പിറ്റിനു വേണ്ടി ടോബിക്ക് ആ കാർ നൽകുന്നു.\nഅടുത്ത ദിവസം രാവിലെ കോയിനിഗ്സെഗ് എന്ന ഫാസ്റ്റ് കാറിൽ ടോബി എത്തിയത് കാണിച്ചുകൊടുത്ത് ടെനി ഡിനോയെ ആശ്ചര്യപ്പെടുത്തുകയും അനിതയുടെ വിവാഹ മോതിരം തിരിച്ചു നൽകുകയും ചെയ്യുന്നു. നിയമവിരുദ്ധമായ റേസിംഗ് നടത്തുന്നവരെ അറസ്റ്റ് ചെയ്യാൻ പോലീസ് പദ്ധതികൾ തയ്യാറാക്കുന്നുന്നു. തോൽക്കുമെന്ന് ഉറപ്പായ ഡിനോ പസിഫിക് കോസ്റ്റവേയിൽ വച്ചു ടോബിയെ അപകടപ്പെടുത്താൻ ശ്രമിക്കുന്നു. ബുദ്ധിപൂർവമായ ഇടപെടൽ കാരണം ഡിനോയുടെ കാറിന് തീപിടിക്കുകയും തകരുകയും ചെയ്യുന്നു. ടോബി ഫിനിഷ് ലൈനിനോടടുക്കുന്നു. എന്നാൽ നല്ലവനായ ടോബി ഓട്ടം വിജയിക്കുന്നതിനു മുൻപ്, ജ്വാലയിൽ നിന്ന് ഡിനോയെ രക്ഷപ്പെടുത്തുന്നു. ടോബി വിജയിക്കുന്നു അങ്ങിനെ ഡിനോയോട് പ്രതികാരം ചെയ്യുന്നു. ഇരുവരെയും കാലിഫോർണിയ ഹൈവേ പട്രോൾ അറസ്റ്റ് ചെയ്യുന്നു.. നിയമവിരുദ്ധമായ സ്ട്രീറ്റ് റേസിനായി ശിക്ഷിക്കുന്നു. യൂറ്റായിലുള്ള ജയിലിൽ നല്ല നടപ്പുകാരണം ടോബി 178 ദിവസമായി ശിക്ഷ ഇളവ് ചെയ്‌തു മോചിപ്പിക്കുന്നു. 2015 ലെ ഫോർഡ് മുസ്റ്റാഗുമായി ജയിലിനു പുറത്തു നിൽക്കുന്നു.അവർ അവിടെ നിന്നും യാത്രയാകുന്നു END\n"https://ml.wikipedia.org/wiki/പ്രത്യേകം:മൊബൈൽവ്യത്യാസം/2599294" എന്ന താളിൽനിന്ന് ശേഖരിച്ചത്


Covid | എന്റെ അച്ഛനും ഗർഭിണിയായ ഭാര്യയ്ക്കും കൊറോണ പകർന്ന് നൽകിയത് ഞാനാണ്; എന്റെ അച്ഛന്റെ ജീവൻ തിരിച്ചു കിട്ടുമോ? കൊറോണ തടയാതെ പിതാവിനെ കൊന്ന ബ്രിട്ടീഷ് സർക്കാരിനെതിരെ നിയമ പോരാട്ടവുമായി ഇന്ത്യൻ വംശജനായ ഡോക്ടർ - MarunadanMalayalee.com\nJune 04, 2020 | 11:15 AM IST | Permalink\nലണ്ടൻ: കൊറോണ ബാധിതനായി മരണമടഞ്ഞ തന്റെ പിതാവിന് വേണ്ടി മാത്രമല്ല, മരിക്കാൻ വിധിക്കപ്പെട്ട മറ്റനേകം കോറോണ ബാധിതർക്കും കൂടി വേണ്ടിയാണ് ഇന്ത്യൻ വംശജനായ ഡോ. മിനേഷ് ടലാട്ടിബ്രിട്ടീഷ് സർക്കാരിനെതിരെ നിയമനടപടികൾക്ക് ഒരുങ്ങുന്നത്. പിതാവിന് കോവിഡ് ബാധയുണ്ടെന്നറിഞ്ഞതിനാലാണ് മിനേഷ് അദ്ദേഹത്തെ മാർച്ച് 20 ന് ആശുപത്രിയിൽ എത്തിക്കുന്നത്. 46 വർഷത്തോളം ഫാർമസിസ്റ്റായി പ്രവർത്തിച്ച പിതാവിനോ ഡെന്റിസ്റ്റായ തനിക്കോ അച്ഛന്റെ നില ഗുരുതരമല്ലെന്ന് അറിയാമായിരുന്നു എന്നാണ് മിനേഷ് പറയുന്നത്.\nമിനേഷിന്റെ മാതാവിനും ഗർഭിണിയായ ഭാര്യയ്ക്കും കോവിഡ് ബാധിച്ചെങ്കിലും അവർ സുഖം പ്രാപിച്ചു. ഭാഗ്യം കൊണ്ട് മാത്രമാണ് അവരെ തിരിച്ചുകിട്ടിയതെന്നാണ് അദ്ദേഹം പറയുന്നത്. തന്റെ പിതാവിന്റെ മരണം മാത്രമല്ല അതുപോലത്തെ മറ്റ് പല മരണങ്ങളും നടക്കാൻ പാടില്ലാത്തതായിരുന്നു എന്നാണ് മിനേഷ് പറയുന്നത്. പ്രിയപ്പെട്ടവരെ നഷ്ടപ്പെട്ട എല്ലാവർക്കും വേണ്ടിയാണ് ഇക്കാര്യത്തിൽ സുതാര്യതയും വിശദീകരണവും ആവശ്യപ്പെട്ട് താൻ രംഗത്തിറങ്ങിയിരിക്കുന്നതെന്നും അദ്ദേഹം പറയുന്നു.\nഉടനടി ഒരു അന്വേഷണം ആവശ്യമാണ്. നമ്മൾ ഇപ്പോഴും ദുരന്തത്തിന്റെ നടുവിലായതിനാൽ, ചെയ്ത തെറ്റുകൾ തിരുത്താനെങ്കിലും അത് ഉപകരിക്കും എന്നാണ് മിനേഷ് പറയുന്നത്. മനുഷ്യാവകാശ നിയമത്തിലെ ജീവിക്കുവാനുള്ള അവകാശം അംഗീകരിച്ചുകൊണ്ട് ആരോഗ്യ വകുപ്പ് പ്രവർത്തിച്ചില്ല എന്നാണ് മിനേഷ് ആരോപിക്കുന്നത്.\nഇവർക്ക് രോഗബാധ ഉണ്ടാകുന്നതിനും ഒരാഴ്‌ച്ച മുൻപാണ് മിനേഷിൽ ചില ലക്ഷണങ്ങൾ കണ്ടു തുടങ്ങിയത്. എൻ എച്ച് എസിന്റെ 111 എന്ന നമ്പറിൽ വിളിച്ച് ചുമയുള്ള കാര്യം പറഞ്ഞിട്ട് 40 മിനിറ്റോളം കാത്തിരിക്കേണ്ടി വന്നു എന്ന് മിനേഷ് പറയുന്നു. അപ്പോഴേക്കും ഹൃദയ മിടിപ്പിന്റെ നിരക്ക് വർദ്ധിച്ചതിനാൽ സ്വകാര്യ പരിശോധന നടത്തുകയായിരുന്നു. അതിൽ മിനേഷിന് രോഗബാധയുണ്ടെന്ന് സ്ഥിരീകരിക്കപ്പെട്ടു.\nഅതിനെ തുടർന്നാണ് 80 വയസ്സുള്ള, എന്നാൽ മറ്റ് ആരോഗ്യ പ്രശ്നങ്ങൾ ഒന്നുമില്ലാത്ത പിതാവുമായി എൻ എച്ച് എസ് ആശുപത്രിയിലെത്തുന്നത്. അവിടെ പകുതിയിലധികം കിടക്കകളും ഒഴിഞ്ഞു കിടക്കുകയായിരുന്നു, മാത്രമല്ല, ലക്ഷണങ്ങൾ പ്രകടിപ്പിച്ചതിനെ തുടർന്ന് ജീവനക്കാരിൽ മിക്കവരും ലീവിലും ആയിരുന്നു. എന്നാൽ അവിടെ ഇത്തരം അണുബാധയുണ്ടാകുന്ന സാഹചര്യങ്ങളിൽ പ്രവർത്തിച്ച് പരിചയമില്ലാത്ത നഴ്സുമാരാണ് ഉണ്ടായിരുന്നത്.\nകാര്യമായ ആരോഗ്യ പ്രശ്നങ്ങൾ ഒന്നുമില്ലാതിരുന്ന പിതാവിനെ പിന്നെ മിനേഷ് കാണുന്നത് വെന്റിലേറ്ററിലാണ് ബോധവുമില്ലായിരുന്നു. അത്രയും നേരത്തെ സർക്കാർ പരിശോധനകൾ നിർത്തിവച്ചതെന്തിനാണ്? ഫെബ്രുവരിയിൽ തന്നെ സമൂഹ വ്യാപനം ആരംഭിച്ചു എന്ന് എന്തുകൊണ്ട് ജനങ്ങളെ അറിയിച്ചില്ല? ഇതുകൊണ്ടൊക്കെയാണ് ലോകത്തിൽ കോവിഡ മരണങ്ങളുടെ എണ്ണത്തിൽ യു കെ രണ്ടാം സ്ഥാനത്തെത്തിയത്. ഡോ. മിനേഷ് പറയുന്നു.\nകോവിഡ് ബാധയിൽ ജീവനുകൾ നഷ്ടപ്പെടുവാൻ എല്ലാ സാദ്ധ്യതകളുമുണ്ട്. എന്നാൽ സർക്കാർ സംവിധാനം സമയത്ത് ഉണർന്ന് പ്രവർത്തിച്ചിരുന്നെങ്കിൽ, കൃത്യ സമയത്ത് കൃത്യമായ വിവരങ്ങൾ ജനങ്ങളീലെത്തിച്ചിരുന്നെങ്കിൽ മരണസംഖ്യ കുറക്കാമായിരുന്നു എന്നാണ് അദ്ദേഹം പറയുന്നത്. ഇക്കാര്യങ്ങൾ നേരായ വഴിക്ക് കൊണ്ടുവന്നാൽ ഇനിയൊരു രണ്ടാം വരവുണ്ടായാൽ പോലും രാജ്യത്തിന്റെ നില കൂടുതൽ സുരക്ഷിതമാക്കാം എന്നും അദ്ദെഹം പറയുന്നു. തെറ്റുകളിൽ നിന്നും പാഠം പഠിക്കണം. അതിനായാണ് താൻ നിയമനടപടിക്ക് മുതിർന്നതെന്നും മിനേഷ് കൂട്ടിച്ചേർത്തു.


Emalayalee.com - മലയാള സിനിമാ മേഖലയില് മാത്രമല്ല ഇന്ത്യന് സിനിമാ മേഖലയില് തന്നെ ഡബ്ല്യു.സി.സി അംഗങ്ങളെ വിലക്കാന് നീക്കം\nമലയാള സിനിമാ മേഖലയില് മാത്രമല്ല ഇന്ത്യന് സിനിമാ മേഖലയില് തന്നെ ഡബ്ല്യു.സി.സി അംഗങ്ങളെ വിലക്കാന് നീക്കം\nമലയാള സിനിമാ മേഖലയില് മാത്രമല്ല ഇന്ത്യന് സിനിമാ മേഖലയില് തന്നെ ഡബ്ല്യു.സി.സി അംഗങ്ങളെ വിലക്കാന് അണിയറ നീക്കം.\nവനിതാ സിനിമാ പ്രവര്‍ത്തകരുടെ സംഘടന രൂപീകരിച്ച് ഇപ്പോള് ഈ സംഘടന നടത്തുന്ന പ്രവര്‍ത്തനങ്ങള് സിനിമാ മേഖലയെ തകര്‍ക്കാന് മാത്രമേ ഉപകരിക്കൂ എന്ന നിലപാടിലാണ് തെന്നിന്ത്യന് സിനിമാലോകം.\nതമിഴ്, തെലുങ്ക് സിനിമകളില് ഇനി ഈ സംഘടനയില്‍പ്പെട്ടവര്‍ക്ക് അവസരം നല്‍കുന്ന പ്രശ്‌നമില്ലന്നാണ് പ്രമുഖ സിനിമാ സംഘടനാ നേതാവ് പ്രതികരിച്ചത്.\nഓരോ സംസ്ഥാനത്തും താരങ്ങള്‍ക്കും നിര്‍മ്മാതാക്കള്‍ക്കും മറ്റു സാങ്കേതിക പ്രവര്‍ത്തകര്‍ക്കും വ്യത്യസ്ത സംഘടനകള് ഉണ്ടെങ്കിലും ഒരു സംസ്ഥാനത്തെ താരസംഘടനയെ തകര്‍ക്കാന് ശ്രമിച്ചാല് വകവച്ച് കൊടുക്കുകയില്ലന്നതാണ് നിലപാടെന്ന് അദ്ദേഹം വ്യക്തമാക്കി.\nമലയാളത്തില് നിന്നും തമിഴ്, തെലുങ്ക് ഭാഷകളില് സജീവമായ ഒട്ടേറെ നടിമാരാണ് ഉള്ളത്. മലയാളിയായ നയന്‍താര, കീര്‍ത്തി സുരേഷ് എന്നിവരും ഇതില് ഉള്‍പ്പെടുന്നു.\nഡബ്ല്യു.സി.സി അംഗമായ പാര്‍വതി, രമ്യാ നമ്ബീശന് എന്നിവരും തെന്നിന്ത്യയില് അറിയപ്പെടുന്ന നടിമാരാണ്. ഇവര്‍ക്കാണ് ഈ അപ്രഖ്യാപിത വിലക്ക് പ്രധാനമായും തിരിച്ചടിയാകുക. പാര്‍വതി ബോളിവുഡിലും അഭിനയിക്കുന്നതിനാല് അവര്‍ക്കും വലിയ 'വില' കൊടുക്കേണ്ടി വരും.\nതാര സംഘടനകള് മാത്രമല്ല മറ്റു സിനിമ സംഘടനകളും ഇപ്പോഴത്തെ വിവാദത്തില് കടുത്ത അതൃപ്തിയിലാണ്. ഏത് സംഘടന ആയാലും ഭൂരിപക്ഷ നിലപാടാണ് അംഗീകരിക്കപ്പെടേണ്ടതെന്നും പുറത്ത് വന്ന് ആരെങ്കലും ബഹളം വച്ച് മാധ്യമങ്ങളുടെയും ചില രാഷ്ട്രീയക്കാരുടെയും സഹായത്തോടെ ബഹളം ഉണ്ടാക്കിയാല് വകവച്ച് കൊടുക്കേണ്ട ആവശ്യമില്ലന്നുമാണ് തെന്നിന്ത്യയിലെ പ്രമുഖ സിനിമാ സംഘടനകളുടെ നിലപാട്. സ്ത്രീ സംവരണം നോക്കിയല്ല സിനിമ എടുക്കുന്നതെന്നും മറിച്ച് കഥാപാത്രത്തിന് അനുസരിച്ചാണെന്നും സംഘടനകള് ചൂണ്ടിക്കാട്ടുന്നു.\nആരെ നായികയാക്കണം അഭിനയിപ്പിക്കണമെന്നൊക്കെ തീരുമാനിക്കുന്നത് സംവിധായകരും നിര്‍മ്മാതാക്കളുമാണ്. അല്ലാതെ നടിമാരുടെ സംഘടനയല്ല. മലയാള സിനിമയില് ലഭിക്കുന്ന സ്വാതന്ത്ര്യവും പരിഗണനയും കണക്കിലെടുത്തായിരിക്കണം ബഹുഭൂരിപക്ഷം നടിമാരും 'അമ്മ'യില് തുടരുന്നതെന്നും സംഘടനാ നേതൃത്വങ്ങള് ചൂണ്ടിക്കാട്ടി.\nദിലീപ് വിഷയം ചൂണ്ടിക്കാട്ടി പ്രതിഷേധം ഉയര്‍ത്തിയവര് ഇപ്പോള് 'അമ്മ'ക്കെതിരെ വേറെയും ആരോപണമുയര്‍ത്തി രംഗത്ത് വന്നതാണ് തെന്നിന്ത്യന് സിനിമാ സംഘടനകളെ ചൊടിപ്പിച്ചിരിക്കുന്നത്.\nഇപ്പോഴത്തെ എതിര്‍പ്പ് നടി പാര്‍വതിക്കാണ് ഏറ്റവും കൂടുതല് തിരിച്ചടിയാവുക. രമ്യാ നമ്ബീശന് നിലവില് പൊതുവെ സിനിമാ മേഖലയില് നിന്നും ഔട്ടായ അവസ്ഥയിലാണ്. പിന്നെ മാര്‍ക്കറ്റ് വാല്യു ഉള്ള മഞ്ജു വാര്യരാകട്ടെ ഡബ്ല്യു.സി.സിയില് നിന്നു തന്നെ വിട്ടു നില്‍ക്കുകയാണ്. ഗീതു മോഹന് ദാസും റിമ കല്ലുങ്കലും അഭിനയ രംഗത്ത് സജീവവുമല്ല, ഡബ്ല്യു.സി.സിയിലെ മറ്റ് അംഗങ്ങള് സിനിമാ മേഖലയെ സംബന്ധിച്ച് അപ്രസക്തരുമാണ്.\nഅതേ സമയം സിനിമയില് നിന്നും ഒഴിവാക്കേണ്ടവരുടെ പട്ടിക സംവിധായകരുടെയും നിര്‍മ്മാതാക്കളുടെയും വാട്‌സ്ആപ്പ് ഗ്രൂപ്പില് പ്രചരിക്കുന്നുണ്ടെന്ന ആരോപണവുമായി നടിയും ഡബ്ല്യു.സി.സി അംഗവുമായ സജിത മഠത്തില് രംഗത്തെത്തിയിട്ടുണ്ട്


ഇന്ത്യന് വിലയ്ക്ക് വിദേശിയെ നുകരാം...3 | Hic! Indians develop an appetite for foreign drinks - Malayalam Oneindia\n4 min ago മതസ്വാതന്ത്ര്യത്തിന് വേണ്ടി ഒരുമിച്ച് നിൽക്കാമെന്ന് മൈക്ക് പോംപെയോ; മോദിയുമായി ചർച്ച നടത്തി\nഇന്ത്യന് വിലയ്ക്ക് വിദേശിയെ നുകരാം...3\nPublished: May22002, 5:30 [IST]\nപക്ഷെ വിദേശത്തുനിര്‍മ്മിക്കുന്ന മദ്യം ഇന്ത്യയിലേക്ക് ഇറക്കുമതി ചെയ്യാനുള്ള തീരുവ ഇളവുനല്കിയതോടെ വിദേശവീഞ്ഞുകളും വിദേശസ്കോച്ച് വിസ്കികളും ഇന്ത്യയിലേക്ക് ഒഴുകും. ഗിന്നസ് എന്ന ബഹുരാഷ്ട്രകമ്പനി അവരുടെ ഏറ്റവും പ്രധാനബ്രാന്റായ ജോണിവാക്കര് ഇന്ത്യയിലേക്ക് ഇറക്കുമതി തുടങ്ങി.\nപുതിയ നികുതി പരിഷ്കാരത്തോടെ ജോണ് ബാര്, നോര്‍തേണ് സ്കോട്ട്, സ്കോട്ട് ബ്രാഡ് എന്നീ വിദേശവിസ്കികള് ഇനി ഒരു കുപ്പി 240 രൂപ മുതല് 480 രൂപ വരെയുള്ള വിലകളില് ലഭിക്കും. ഇന്ത്യന് നിര്‍മ്മിത വിദേശവിസ്കികളായ മക്ഡവല്, ഡയറക്ടേഴ്സ് സ്പെഷ്യല്, അരിസ്റോക്രാറ്റ്, എട്ട് പിഎം, റോയല് ചാലഞ്ച് എന്നീ ബ്രാന്റുകള്‍ക്ക് 200 രൂപ മുതല് 350 രൂപ വരെ വിലയുണ്ട്. സ്വാഭാവികമായും വിദേശിപ്രേമം ദൗര്‍ബല്യമായ ഇന്ത്യയിലെ ഇടത്തരക്കാരെങ്കിലും വിലകുറഞ്ഞ ഇറക്കുമതി മദ്യബ്രാന്റുകളിലേക്ക് ചുവടുമാറുമെന്നുറപ്പ്. ഇന്ത്യയിലെ ഏറ്റവും വലിയ മദ്യനിര്‍മ്മാണക്കമ്പനിയായ യുണൈറ്റഡ് ബ്രൂവറീസ് നിരവധി വിദേശസ്കോച്ച് വിസ്കികളുടെ വില്പനയും വിപണനവും ഏറ്റെടുത്തിട്ടുണ്ട്. ഇന്ത്യയിലെ മറ്റൊരു പ്രധാന മദ്യനിര്‍മ്മാതാക്കളായ ഷാ വാലസ് ഗ്രൂപ്പ് സ്കോട്ട്ലാന്റിലെ പ്രധാന വിസ്കി നിര്‍മ്മാണക്കമ്പനികളിലൊന്നായ കിന്‍ഡാലുമായി കരാറിലേര്‍പ്പെട്ടുകഴിഞ്ഞു. കിന്‍ഡാളിന്റെ പ്രധാന സ്കോച്ച് വിസ്കികളായ വൈറ്റ് ആന്റ് മക്കായ്, ഡാല്‍മോര്, ഐസില് ഓഫ് ജുറ എന്നീ ബ്രാന്റുകള് ഇന്ത്യയില് വിപണനം നടത്തുക ഷാ വാലസ് ആയിരിക്കും.\nവിദേശസ്കോച്ച് വിക്സികളായ ഹെവന് ഹില്, ഓള്‍ഡ് സ്റൈല്(വൈറ്റ് ലാബല്), വൈറ്റ് ആന്റ് മക്കേ, ക്യൂന് ആനി, ഹണ്ട്രഡ് പൈപ്പേഴ്സ് എന്നിവയ്ക്ക് ഒരു കേസിന് (12 കുപ്പി) 960 രൂപ മതുല് 1960 രൂപ വരെയാണ് വില. ഇന്ത്യന് നിര്‍മ്മിത വിദേശസ്കോച്ചുകളായ മക്ഡവല് സിംഗിള് മാള്‍ട്ട്, ആന്റിക്വിറ്റി എന്നിവയ്ക്ക് ഒരു കുപ്പിയ്ക്ക് 525മുതല് 600 രൂപ വരെ വിലയുള്ളപ്പോഴാണിത്. സ്വാഭാവികമായും വിദേശസ്കോച്ചിന് ആളെക്കിട്ടുമെന്നുറപ്പ്.\nജര്‍മ്മന് വീഞ്ഞിന്റെ ലഹരി\nഇന്ത്യയില് ഒരു ലക്ഷം ഏക്കര് മുന്തിരിത്തോട്ടങ്ങള് ഉണ്ടെങ്കിലും വീഞ്ഞുണ്ടാക്കാന് പറ്റിയ മുന്തിരി കൃഷിചെയ്യുന്നത് വളരെ കുറച്ചു സ്ഥലത്തു മാത്രമാണ്. അതായത് ഇന്ത്യക്കാര്‍ക്ക് ആവശ്യമായ വീഞ്ഞ് ഇന്ത്യയില് ഉണ്ടാക്കുന്നില്ലെന്നര്‍ത്ഥം. ഈ പോരായ്മ നികത്തുക എന്ന ലക്ഷ്യത്തോടെയാണ് വിദേശവീഞ്ഞ് കമ്പനികള് ഇന്ത്യയിലെത്തുന്നത്. തല്ക്കാലം വില്പന, വിപണനം എന്നീ കാര്യങ്ങളില് ഇന്ത്യക്കാരെ ഉപയോഗിച്ചായിരിക്കും ഈ കമ്പനികള് ആദ്യം വിപണി പിടിക്കുക.\nജര്‍മ്മന് വീഞ്ഞും ഇന്ത്യയിലേക്ക് ഒഴുകാന് പോകുകയാണ്. ജര്‍മ്മനിയിലെ രണ്ടു പേരുകേട്ട കമ്പനികളാണ് ഹെങ്കല് ആന്റ് സോഹ്ലീനും ഡീന്‍ഹാര്‍ഡും. ഈ രണ്ടു കമ്പനികളുടെയും വിന്റേജ് വീഞ്ഞുകള് അധികം വൈകാതെ ഇന്ത്യയിലെ ബിയര് പബുകളില് സുലഭമാകും. വീഞ്ഞിനെ ഒരു ആരോഗ്യപാനീയമായാണ് യൂറോപ്പിലുള്ളവര് കാണുന്നത്. വീഞ്ഞ് ഹൃദയത്തിന് നല്ലതാണത്രെ. വീഞ്ഞ് കൂടുതല് അകത്താക്കുന്നതുകൊണ്ടാണ് യൂറോപ്പിലുള്ളവര്‍ക്ക് ഹൃദ്രോഗത്തോത് കുറവാണ്.\nകൊഡൈ ഗ്രൂപ്പ് മൂന്ന് വിദേശവീഞ്ഞുകള് ഇന്ത്യയിലെത്തിക്കാന് പോകുകയാണ്. ഫ്രാന്‍സിലെ പ്രശസ്തമായ വീഞ്ഞാണ് ഷാംപെയ്ന്. പക്ഷെ ഇതിന്റെ വില കൂടുതലാണ്. എന്നാല് ഷാംപെയ്നെപ്പോലെ നുരഞ്ഞ് പതഞ്ഞ് തെറിക്കുന്ന ജര്‍മ്മനിയിലെ ഹെങ്കെല് ട്രോക്കന് എന്ന വീഞ്ഞ് ഷാംപെയ്ന് നല്ലൊരു പകരക്കാരനാണ്. വിലയോ കുറവ്. ഷാംപെയ്ന്റെ ഗുണമുണ്ടുതാനും. ഹെങ്കല് വീഞ്ഞുകളാണ് ഷാര്‍ദനെ, സോവിനോന് ബ്ലാങ്ക്, ഷെനിന് എന്നിവ. 100 വര്‍ഷത്തിലധികം പാരമ്പര്യമുള്ളതാണ് ഹെങ്കല് വീഞ്ഞുകള്.\nഡീന്‍ഹാര്‍ഡിന്റെ വീഞ്ഞുകള്‍ക്കും ഇതേ പാരമ്പര്യമുണ്ട്. ഡീന്‍ഹാര്‍ഡിന്റെ വെള്ളവീഞ്ഞുകള് ഇന്ത്യന് വിപണിയില് ഹരമാകുമെന്ന് കരുതുന്നു. ഡീന്‍ഹാര്‍ഡിന്റെ ചുവന്ന വീഞ്ഞാണ് ഡീന്‍ഹാര്‍ഡ് കാബിനറ്റ്.\nകമ്പാരി, വെന്റെ വൈന്‍സ് എന്നീ വീഞ്ഞുകളും ഇന്ത്യന് വിപണിയിലെത്തിക്കുന്നത് വിജയ് മല്ല്യയുടെ യുണൈറ്റഡ് ബ്രൂവറീസ് ആണ്.\nmalayalam news kerala news kerala culture kerala young turk liquor\nStory first published: Thursday, May 2, 2002, 5:30 [IST]\nOther articles published on May 2, 2002


സെക്രട്ടറിയേറ്റിലെ പ്രശ്നം അശാസ്ത്രീയ ജോലി വിഭജനം: സര്‍വ്വീസ് സംഘടനകള്\n01 Jun, 2018 at 08:47 PM\nസെക്രട്ടറിയേറ്റ് ഇന്ന് അനുഭവിക്കുന്ന ഏറ്റവും വലിയ പ്രശ്നം ശാസ്ത്രീയമായ ജോലി വിഭജനം ഇല്ലാത്തതാണെന്ന് സെക്രട്ടറിയേറ്റ് സര്‍വീസ് സംഘടനകള്.\nസെക്രട്ടറിയേറ്റ് ഇന്ന് അനുഭവിക്കുന്ന ഏറ്റവും വലിയ പ്രശ്നം ശാസ്ത്രീയമായ ജോലി വിഭജനം ഇല്ലാത്തതാണെന്ന് സെക്രട്ടറിയേറ്റ് സര്‍വീസ് സംഘടനകള്. വിവിധ വകുപ്പുകളിലായി അനാവശ്യ തസ്തികകള് സൃഷ്ടിക്കപ്പെട്ടിട്ടുണ്ട് എന്ന പത്താം ശമ്പള കമ്മീഷന്റെ വിലയിരുത്തല് അടിസ്ഥാന രഹിതമാണെന്നും സര്‍വീസ് സംഘടനകള് അഭിപ്രായപ്പെടുന്നു.\nനിയമ നിര്‍മാണം, ഭരണ നിര്‍വഹണം, നിയമം, ധനകാര്യം എന്നീ നാല് വകുപ്പുകളിലായാണ് സെക്രട്ടറിയേറ്റിന്റെ ചുമതലകള് വിഭജിക്കപ്പെട്ടിരിക്കുന്നത്. ഈ വകുപ്പുകളുടെ കീഴില് ജോലി കൂടുതലുള്ളതും കുറവുള്ളവയും ഉണ്ട്. ജോലി വിഭജനം ശാസ്ത്രീയമായി നടക്കാത്തതിനാല് ചില പണികള് മുന്നോട്ടുപോകാത്ത അവസ്ഥയുമുണ്ട്.\nസെക്രട്ടറി തലത്തിലുള്ള ജീവനക്കാരുടെ എണ്ണം സെക്രട്ടറിയേറ്റില് അധികമാണെന്നാണ് പത്താം ശമ്പള കമ്മീഷന്റെ വിലയിരുത്തല് വസ്തുതകള്‍ക്ക് വിരുദ്ധമാണ്. ഓരോ സര്‍ക്കാരിന്റെയും നയങ്ങളും ആവശ്യങ്ങളും അടിസ്ഥാനപ്പെടുത്തിയാണ് തസ്തികകള് ഉണ്ടാകുന്നത്. ഭരണ ഘടന ബാധ്യത നിര്‍വഹിക്കുന്ന സ്ഥാപനങ്ങള് എന്ന നിലയില് ശാസ്ത്രീയമായ പഠനവും പുനഃ പരിശോധനയും എല്ലാ വകുപ്പുകളിലും ആവശ്യമാണെന്നാണ് സര്‍വീസ് സംഘടനാ പ്രതിനിധികളുടെ അഭിപ്രായം.


അബു വീണ്ടും കത്തിയെടുത്തു, ഷാജി പാപ്പന് തടഞ്ഞു!!! കെആര്‍കെയ്‌ക്കെതിരെ ഷാജി പാപ്പന് ടീം!!! | Saiju Kurup's post in Facebook against KRK - Malayalam Filmibeat\n» അബു വീണ്ടും കത്തിയെടുത്തു, ഷാജി പാപ്പന് തടഞ്ഞു!!! കെആര്‍കെയ്‌ക്കെതിരെ ഷാജി പാപ്പന് ടീം!!!\nസോഷ്യല് മീഡിയിയലെ ഇപ്പോഴത്തെ താരം കെആര്‍കെയാണ്. ഇന്ത്യന് സിനിമയിലെ ബ്രഹ്മാണ്ഡ ചിത്രമെന്ന് വിശേഷിപ്പിക്കാവുന്ന മഹാഭാരതത്തില് നായകനാകുന്ന മോഹന്‍ലാലിനെ അധിക്ഷേപിച്ച് രംഗത്ത് വന്നതോടെയാണ് സോഷ്യല് മീഡിയയിലെ മലയാളി സിനിമ പ്രേമികള് കെആര്‍കെയ്‌ക്കെതിരെ തിരിഞ്ഞത്.\nകെആര്‍കെയുടെ ട്വിറ്റര് അക്കൗണ്ടിലും ഫേസ്ബുക്ക് പേജിലും പൊങ്കാലയിട്ട് ആഘോഷിക്കുകയാണ് ആരാധകര്. ഇതിനൊപ്പമാണ് കെആര്‍കെയെ ശരിപ്പെടുത്താന് ഷാജി പാപ്പനും സംഘവും ഇറങ്ങിയിരിക്കുന്നത്.\nആട് ഒരു ഭീകരജീവി എന്ന ചിത്രത്തിലെ ശ്രദ്ധേയ കഥാപാത്രങ്ങളിലൊന്നായ അബുവിനെ അവതരിപ്പിച്ച സൈജു കുറുപ്പാണ് കെആര്‍കെയ്‌ക്കെതിരെ ആദ്യം രംഗത്തെത്തിത്. തൊട്ടുപിന്നാലെ ജയസൂര്യയും എത്തി.\nസിനിമയില് അബുവിന്റെ വളരെ പ്രശസ്തമായ ഡയലോഗ് കെആര്‍കെയുടെ പേരില് വീണ്ടും പോസ്റ്റ് ചെയ്താണ് സൈജു കുറുപ്പ് രംഗത്തെത്തിയിരിക്കുന്നത്. ഇവനെങ്ങ് കൊന്നേക്കെട്ടെ എന്ന അര്‍ത്ഥത്തിലാണ് ഷാജിയേട്ടാ കെആര്‍കെയെ... എന്ന് പാതിയില് നിറുത്തുന്ന വാചകം.\nതന്റെ ഫേസ്ബുക്കിലാണ് സൈജു കുറിപ്പ് ഇത് രേഖപ്പെടുത്തിയിരിക്കുന്നത്.\nസിനിമയില് അബു ഇങ്ങനെ ചോദിക്കുമ്പോഴെല്ലാം 'അരുത് അബു അരുത്' എന്ന് പറഞ്ഞ് ഷാജി പാപ്പന് പിന്തിരിപ്പിക്കാറാണ് പതിവ്. ഇവിടേയും അതേ ഡയലോഗുമായി എത്തിയിരിക്കുകയാണ് ജയസൂര്യ.\nകളക്ഷന് റെക്കോര്‍ഡുകളുടെ കാര്യത്തില് പരസ്പരം പോരടിച്ചിരുന്ന മോഹന്‍ലാല് മമ്മുട്ടി ആരാധകര് ഒരുമിച്ചാണ് കെആര്‍കെയ്‌ക്കെതിരെ പ്രതിഷേധവുമായി ഇറങ്ങിയിരിക്കുന്നത്. ട്വിറ്റര് അക്കൗണ്ടില് ഫേസ്ബുക്ക് പേജിലും മലയാളികള് പൊങ്കാല ഇടുകയാണ്.\nരാവിലെ മുതല് മലയാളികള് തന്നെ ചീത്ത വിളിച്ചുകൊണ്ടിരിക്കുകയാണെന്നും അത് എന്തിനാണെന്ന് മനസിലാകുന്നില്ലെന്നും കെആര്‍കെ വീണ്ടും ട്വീറ്റ് ചെയ്തു. ഭീമനാകാന് മോഹന്‍ലാലിന് പറ്റില്ല എന്ന് താന് പറഞ്ഞതാണോ തെറ്റെന്നും കെആര്‍കെ ചോദിച്ചു.\nരാംഗോപാല് വര്‍മ സംവിധാനം ചെയ്ത ചിത്രങ്ങള് മാത്രമാണ് താന് മോഹന്‍ലാലിന്റേതായി കണ്ടിട്ടുള്ളത്. അങ്ങനെയാണ് മോഹന്‍ലാലിനെ അറിയുന്നത്. ആ ചിത്രങ്ങളിലെല്ലാം ഒരു ജോക്കറിനേപ്പോലെയാണ് മോഹന്‍ലാല് ഇരിക്കുന്നതെന്നും കെആര്‍കെ ട്വീറ്റ് ചെയ്തു.\nനിങ്ങള് ഛോട്ടാ ഭീം അല്ലെങ്കില് ശരിക്കും നിങ്ങള് ആരാണ്? എന്തിനാണ് നിങ്ങളുടെ ആരാധകര് എന്നെ ചീത്തവിളിക്കുന്നത്. ഇത് ഒരിക്കലും ശരിയല്ലെന്ന് കെആര്‍കെ ട്വിറ്റ് ചെയ്തും.\nRead more about: malayalam film malayalam cinema malayalam movie malayalam mohanlal mahabharatham mt vasudevan nair saiju kurup facebook മലയാളം സിനിമ മോഹന്‍ലാല് മഹാഭാരതം എംടി വാസുദേവന് നായര്\nSaiju Kurup postadialogue from his famous movie Aadu oru bheekara jeevianu. And leading artist of the movie Jayasurya replied on that as usual his character had done in the movie.


'ഇനിയുള്ള കാലം ഈ വൈറസ് നമ്മോടൊപ്പമുണ്ട് ;കോവിഡുമൊത്ത് ജീവിക്കാൻ നാം ശീലിക്കണം': സിസോദിയ - ഇ വാർത്ത | evartha ‘we’ve-learn-live-covid-19’-says-delhi-deputy-cm-manish-sisodia\nBreaking News: ശോഭാ സുരേന്ദ്രനെയും കുമ്മനത്തെയും തഴഞ്ഞ് ബിജെപി; അബ്ദുള്ളക്കുട്ടി ദേശീയ ഉപാധ്യക്ഷൻ ◆ ‘എനിക്ക് പോലീസിന്റെ സുരക്ഷ വേണ്ട; ഉദ്ദേശ്യം ആർക്കറിയാം?’- കെ സുരേന്ദ്രൻ ◆ സുരക്ഷാ ഭീഷണി; കെ സുരേന്ദ്രന് ഗൺമാനെ അനുവദിക്കും ◆ കുട്ടനാട്, ചവറ ഉപതെരഞ്ഞെടുപ്പുകൾ ഒഴിവാക്കാൻ സാധ്യത; തീരുമാനം അടുത്ത ചൊവ്വാഴ്ച ◆ ഐടി വകുപ്പിലെ വിവാദകരാർ നിയമനങ്ങൾ അന്വേഷിക്കാൻ ഐടി സെക്രട്ടറിയുടെ നേതൃത്വത്തിൽ അഞ്ചംഗ സമിതി ◆ ലൈഫ് മിഷന്: സിബിഐ കേസില് മുഖ്യമന്ത്രി ഒന്നാം പ്രതിയാകുമെന്ന് ചെന്നിത്തല ◆ ലൈഫ് മിഷനില് സിബിഐ കേസ്: കോണ്‍ഗ്രസ് – ബിജെപി കൂട്ടുകെട്ട് ഏതറ്റം വരെ പോയി എന്നതിന്റെ തെളിവ്: സിപിഎം ◆ സംസ്ഥാനത്ത് ഇന്ന് 6477 പേര്‍ക്ക് കോവിഡ്; രോഗവിമുക്തി 3481; 22 മരണങ്ങള് ◆ ലൈഫ് മിഷൻ ക്രമക്കേട്; ആരേയും പ്രതിചേർക്കാതെ സിബിഐ കേസെടുത്തു ◆ കെ എം മാണിയുടെ ബാര്‍കോഴക്കേസ് ഇന്നത്തെ രാഷ്ട്രീയ സാഹചര്യത്തില് അപ്രസക്തം: എ വിജയരാഘവന് ◆\n‘ഇനിയുള്ള കാലം ഈ വൈറസ് നമ്മോടൊപ്പമുണ്ട് ;കോവിഡുമൊത്ത് ജീവിക്കാൻ നാം ശീലിക്കണം’: സിസോദിയ\nഡൽഹി: കോവിഡ് 19 ഉയർത്തുന്ന ഭീഷണിയിലും വൈറസിനോടൊത്ത് ജീവിക്കാൻ നാം ശീലിക്കേണ്ടിയിരിക്കുന്നുവെന്ന് ഡൽഹി ഉപമുഖ്യമന്ത്രി മനീഷ് സിസോദിയ. ഏറെക്കാലം നീണ്ടുനിൽക്കുന്ന ലോക് ഡൗൺ വലിയ പ്രശ്നങ്ങളാണ് സൃഷ്ടിക്കുക. തൊഴിലില്ലായ്മ, ബിസിനസ് രംഗത്ത് ഉണ്ടാക്കുന്ന തകർച്ച ഇതെല്ലാം സഹിച്ച് ദീർഘകാലം പിടിച്ചുനിൽക്കാൻ നമുക്കാവില്ലെന്നും ലോക് ഡൗണിന്‍റെ സാമ്പത്തിക-സാമൂഹ്യ പ്രത്യാഘാതങ്ങളെക്കുറിച്ച് ഹിന്ദുസ്ഥാൻ ടൈംസിനോട് സംസാരിക്കവെ സിസോദിയ പറഞ്ഞു. അതുകൊണ്ട് പുതിയ രീതിയിൽ സാധാരണത്വം കൈവരിക്കാനാണ് നാം ശ്രമിക്കേണ്ടത്.\nലോക് ഡൗണിന്‍റെ സാമ്പത്തിക ആഘാതം പറഞ്ഞറിയിക്കാൻ പറ്റാത്തതാണ്. ഇതുവരെ ഇത്തരമൊരു അവസ്ഥ ലോകം അഭിമുഖീകരിച്ചിട്ടില്ല. ബിസിനസുകൾ, സർക്കാർ-സ്വകാര്യ സ്ഥാപനങ്ങൾ, മാർക്കറ്റുകൾ എല്ലാം അടഞ്ഞുകിടന്നു. ഇപ്പോൾ രാജ്യത്തെ സാമ്പത്തിക അവസ്ഥ പൂജ്യത്തിലാണ്. ദീർഘകാലത്തേക്ക് ഇത് നമ്മെ ബാധിക്കും. ഒന്നും ചെയ്യാനാകാതെ വീട്ടിൽ അടച്ചുപൂട്ടിയിരിക്കുന്നത് ഉണ്ടാക്കുന്ന സാമൂഹ്യ പ്രശ്നങ്ങളും നിരവധിയാണ്. വർക്ക് ഫ്രം ഹോം സൗകര്യമനുസരിച്ച് ശമ്പളവും ഭക്ഷണവും ലഭിക്കുന്നുണ്ടെങ്കിൽ പോലും ഇത് സൃഷ്ടിക്കുന്ന മടിയും നിരാശയും മറികടക്കാൻ എളുപ്പമല്ല. തൊഴിലില്ലായ്മ സൃഷ്ടിക്കുന്നുവെന്ന് മാത്രമല്ല വ്യക്തിജീവിതത്തേയും ഇത് ബാധിക്കും.\nഡൽഹിയുടെ എല്ലാ ഭാഗങ്ങളും റെഡ് സോണിലാണ് ഉൾപ്പെട്ടിട്ടുള്ളത്. ടി.ബി.യേയും ഡെങ്കിപ്പനിയേയും പോലെ കോവിഡിനെ സമീപിക്കുകയും അതോടൊത്ത് ജീവിക്കാൻ പരിശീലിക്കുകയുമാണ് വേണ്ടത്. ഡൽഹിയിലെ റെഡ് സോണുകളുടെ കാര്യത്തിൽ ഇളവുകൾ നൽകാൻ കേന്ദ്രം തയാറാകണമെന്നും അദ്ദേഹം ആവശ്യപ്പെട്ടു. തുണിക്കടകളും പുസ്തകശാലകളും തുറക്കുന്നതു പോലെയാണ് മദ്യ ഷാപ്പുകളും ഡൽഹിയിൽ തുറന്നത്. എന്നാൽ എല്ലാവരും മദ്യശാലകളുടെ കാര്യം മാത്രമാണ് എപ്പോഴും ചോദിക്കുന്നത്. മദ്യം നമ്മുടെ സാമ്പത്തിക വ്യവസ്ഥയുടെ നട്ടെല്ലാണ് എന്ന് മാത്രമല്ല അതിന് ആവശ്യക്കാരുമുണ്ട്. ചൊവ്വാഴ്ച കുറേക്കൂടി നിയന്ത്രണങ്ങളോടെ മദ്യശാലകൾ തുറക്കാനാണ് തീരുമാനമെന്നും സിസോദിയ പറഞ്ഞു.\nTopics: delhi india


കെഎസ്എഫ്ഇ റെയ്ഡ്; മൂന്നാം ദിവസവും സിപിഎം ഇരുട്ടിൽ, വിശദീകരിക്കാതെ മുഖ്യമന്ത്രി; സിപിഐ മന്ത്രി രാജുവിന് അതൃപ്തി | ksfe fraud raid cpi k raju\nകെഎസ്എഫ്ഇ റെയ്ഡ്; മൂന്നാം ദിവസവും സിപിഎം ഇരുട്ടിൽ, വിശദീകരിക്കാതെ മുഖ്യമന്ത്രി; സിപിഐ മന്ത്രി രാജുവിന് അതൃപ്തി\nThiruvananthapuram, First Published Nov 30, 2020, 1:08 PM IST\nവിജിലൻസ് റെയ്ഡിൽ അതൃപ്തി അറിയിച്ച് സിപിഐ മന്ത്രി കെ രാജു. കെഎസ്എഫ്ഇയുടെ വിശ്വാസ്യത തകർക്കും വിധമുള്ള അന്വേഷണം സർക്കാർ ഏജൻസിയിൽ നിന്ന് ഉണ്ടാകാൻ പാടില്ലായിരുന്നുവെന്ന് കെ രാജു അഭിപ്രായപ്പെട്ടു.\nതിരുവനന്തപുരം: കെഎസ്എഫ്ഇയിലെ വിജിലൻസ് റെയ്ഡ് സംബന്ധിച്ച് ഉടലെടുത്ത വിവാദത്തില് മൂന്നാം ദിവസവും ഇരുട്ടിൽ. വിവാദം സംബന്ധിച്ച് മുഖ്യമന്ത്രി ഇതുവരെ പാർട്ടിയിൽ വിശദീകരിച്ചിട്ടില്ല. വിവാദത്തിൽ തീരുമാനമെടുക്കാതെ അവയലബിള് സംസ്ഥാന സെക്രട്ടറിയേറ്റും തുടരുകയാണ്. അതിനിടെ, വിജിലൻസ് റെയ്ഡിൽ അതൃപ്തി അറിയിച്ച് സിപിഐ മന്ത്രി കെ രാജുവും രംഗത്തെത്തി. കെഎസ്എഫ്ഇയുടെ വിശ്വാസ്യത തകർക്കും വിധമുള്ള അന്വേഷണം സർക്കാർ ഏജൻസിയിൽ നിന്ന് ഉണ്ടാകാൻ പാടില്ലായിരുന്നുവെന്ന് കെ രാജു അഭിപ്രായപ്പെട്ടു.\nമുഖപത്രത്തിലൂടെ കെഎസ്എഫ്ഇ റെയ്‌ഡില് കടുത്ത അതൃപ്തി സിപിഐ അറിയിച്ചിരുന്നു. സർക്കാരിനെതിരായ വിവാദ വ്യവസായത്തിന് ഇന്ധനം പകരുന്നതാണ് റെയ്ഡ് എന്ന് സിപിഐ മുഖപത്രം അഭിപ്രായപ്പെട്ടു. വിശ്വാസ്യതയുള്ള പൊതുമേഖലാ സ്ഥാപനത്തിലെ റെയ്ഡ് ഞെട്ടിക്കുന്നതാണ്. റെയ്‌ഡിൻ്റെ ഉദ്ദേശശുദ്ധിതന്നെ സംശയത്തിലാണെന്നും സിപിഐ പറയുന്നു. ധനവകുപ്പിനെ ഇരുട്ടിൽ നിർത്തി നടത്തിയ റെയ്‌ഡിൽ സാമ്പത്തിക കുറ്റവാളികളോടെ എന്നപോലെയാണ് വിജിലൻസ് പെരുമാറിയതെന്നും സിപിഐ അഭിപ്രായപ്പെട്ടു.\nAlso Read: കെഎസ്എഫ്ഇ വിജിലന്‍സ് റെയ്ഡ്: സിപിഎം നേതാക്കളുടെ വിമര്‍ശനം നീളുന്നത് മുഖ്യമന്ത്രിക്ക് നേരെ\nLast Updated Nov 30, 2020, 1:27 PM IST\nksfe fraud raid


Tovino Thomas : 'മിന്നല് മുരളിയെ ഇഷ്ടപ്പെട്ടതിൽ സന്തോഷം'; കേരള ഗവര്‍ണറെ കണ്ട് ടൊവിനോയും കുടുംബവും | actor tovino thomas and family meet Hon'ble Governor Of Kerala\nTovino Thomas : 'മിന്നല് മുരളിയെ ഇഷ്ടപ്പെട്ടതിൽ സന്തോഷം'; കേരള ഗവര്‍ണറെ സന്ദര്‍ശിച്ച് ടൊവിനോയും കുടുംബവും\nരാജ് ഭവനിലെത്തിയാണ് ടൊവിനോ ഗവര്‍ണറെ കണ്ടത്.\nThiruvananthapuram, First Published Jan 1, 2022, 8:25 AM IST\nടൊവിനോ തോമസിന്റെ(Tovino Thomas) മിന്നൽ മുരളി(Minnal Murali) കേരളത്തില് ചർച്ചാവിഷയം ആയി കഴിഞ്ഞു. നിരവധി പേരാണ് ചിത്രത്തെ പ്രശംസിച്ച് കൊണ്ട് രംഗത്തെത്തിയത്. ഈ അവസരത്തിൽ കേരള ഗവര്‍ണര് ആരിഫ് മുഹമ്മദ് ഖാനെ സന്ദര്‍ശിച്ചിരിക്കുകയാണ് ടൊവിനോ തോമസും കുടുംബവും. ഗവര്‍ണറുടെ ഒപ്പമുള്ള ഭാര്യ ലിഡിയയുടെയും മക്കളായ ഇസയുടെയും തഹാന്റെയും ചിത്രങ്ങള് ടൊവിനോ സമുഹ മാധ്യമങ്ങളിലൂടെ പങ്കുവെച്ചിട്ടുണ്ട്.\nരാജ് ഭവനിലെത്തിയാണ് ടൊവിനോ ഗവര്‍ണറെ കണ്ടത്. ഗവര്‍ണറും കുടുംബവും മിന്നല്‍മുരളിയെ സ്നേഹിക്കുന്നു എന്നറിഞ്ഞതില് അതിയായ സന്തോഷമുണ്ട്. സംഭവബഹുലവും മനോഹരവുമായ 2021 വര്‍ഷം പൂര്‍ത്തിയാക്കാനുള്ള മികച്ച മാര്‍ഗമായിട്ടാണ് ഗവര്‍ണറുമായുള്ള സന്ദര്‍ശനത്തെ കാണുന്നതെന്നും ടൊവിനോ പറഞ്ഞു. ‘ബഹുമാനപ്പെട്ട കേരള ഗവര്‍ണര് ആരിഫ് മുഹമ്മദ് ഖാന് സാറുമായുള്ള കൂടിക്കാഴ്ച വളരെ മനോഹരമായിരുന്നു. ഇസ ഗവര്‍ണറുടെ ഒരു ആരാധകനാണ്,’ എന്നും ടൊവിനോ കുറിക്കുന്നു.\nകഴിഞ്ഞ വർഷം ഡിസംബർ 24നാണ് മലയാളത്തിലെ ആദ്യത്തെ സൂപ്പർ ഹീറോ ചിത്രം എന്ന് വിശേഷിപ്പിക്കപ്പെടുന്ന മിന്നൽ മുരളി റിലീസ് ചെയ്തത്. നെറ്റ്ഫ്‌ലിക്‌സിലൂടെ ആയിരുന്നു റിലീസ്. നെറ്റ്ഫ്‌ളിക്സിന്റെ ഇന്ത്യന് ട്രന്റിങ് ലിസ്റ്റില് ഒന്നാമതായി തന്നെ തുടരുകയാണ് ചിത്രം ഇപ്പോഴും. മിന്നല് മുരളിക്ക് രണ്ടാം ഭാഗം ഉടന് തന്നെയുണ്ടാകുമെന്ന് ഏറെക്കുറെ വ്യക്തമായിട്ടുണ്ട്. രണ്ടാം ഭാഗത്തിനായി ആവേശത്തോടെയാണ് ആരാധകര് കാത്തിരിക്കുന്നത്.\nLast Updated Jan 1, 2022, 8:33 AM IST\nPushpa2: 'പുഷ്പ 2' വിന് 400 കോടിയുടെ ഓഫര്; നിരസിച്ച് നിര്‍മാതാക്കള്\nCovid Kerala : കടുത്ത നിയന്ത്രണങ്ങൾക്കിടെ ഗുരുവായൂർ ക്ഷേത്രത്തിൽ നടന്നത് 145 വിവാഹങ്ങള്\nDileep Case : 'വിചാരണ നീട്ടരുത്, തുടരന്വേഷണം പ്രഹസനം'; ദിലീപ് സുപ്രീംകോടതിയില്


കേരളത്തിലെ നെൽകൃഷി, പരമ്പരാഗതരീതികള്\nനല്ല മഴ ലഭിക്കുന്ന രാജ്യങ്ങളാണ് നെല്‍കൃഷിക്ക് അനുയോജ്യം – നെല്‍കൃഷി വളരെയധികം അദ്ധ്വാനം വേണ്ടുന്ന ഒരു കൃഷിയാണ്. മലഞ്ചരിവുകള് അടക്കമുള്ള മിക്കവാറും എല്ലാ ഭൂപ്രദേശങ്ങളിലും നെല്ല് കൃഷി ചെയ്യാം. തെക്കേ, തെക്കു കിഴക്കേ ഏഷ്യയിലും ആഫ്രിക്കയുടെ മദ്ധ്യഭാഗങ്ങളിലും ആണ് നെല്ലിന്റെ ഉത്ഭവം. നെല്ലിന്‍റെ ശാസ്ത്രീയ നാമം – ഒറൈസ സറ്റൈവ (ഏഷ്യന് നെല്ല്) എന്നാണ്. നൂറ്റാണ്ടുകളോളം നടന്ന കച്ചവടവും കയറ്റുമതിയും നെല്ലിനെ പല സംസ്കാരങ്ങളിലും സാധാരണമാക്കി. മനുഷ്യരാശിയുടെ ഭക്ഷണത്തിന്റെ അഞ്ചില് ഒന്ന് കാലറി ലഭിക്കുന്നത് നെല്ലില് നിന്നാണ്. കേരളീയരുടെ പ്രധാന ആഹാരമായ ചോറ് നെല്ല് കുത്തിയുണ്ടാക്കുന്ന അരിയില്‍നിന്നാണ്.\nകേരളത്തിലെ ഗ്രാമീണര് സുലഭമായി കൃഷിചെയ്തിരുന്ന ഒരു കാര്‍ഷികവിളയാണ് നെല്ല്. ഇന്ന് പാഠശേഖരങ്ങളുടെ കുറവുകൊണ്ടും, താളംതെറ്റിയെത്തുന്ന കാലാവസ്ഥകൊണ്ടും കര്‍ഷകര് പുതുവിളകള് തേടിപോയി. എങ്കിലും കേരളത്തിന്റെ ഭക്ഷ്യധാന്യമായ നെല്ല്, കൃഷിചെയ്യുന്നതില് ഗ്രാമങ്ങള് ഇന്നും സജീവമാണ്. നെല്‍ച്ചെടിയുടെ വളര്‍ച്ചയ്ക്ക് ധാരാളം ജലം ആവശ്യമായതുകൊണ്ട് മഴയെ ആശ്രയിച്ചാണ് പാടങ്ങളില് നെല്‍കൃഷി ഒരുക്കുന്നത്.\nവളരെ ശ്രമകരവും അദ്ധ്വാനവും വേണ്ട ഒന്നാണ് നെല്‍കൃഷി. കാലിവളവും പച്ചിലവളവും ധാരാളം ചേര്‍ത്ത് വെള്ളം കയറ്റിനിര്‍ത്തി പൂട്ടിയൊരുക്കിയശേഷം ഉഴവുമാടുകളെക്കൊണ്ട് കലപ്പ ഉപയോഗിച്ച് നിരപ്പ് ഒരുപോലെയാക്കുന്നു. ഇത് നിലത്തിന്റെ എല്ലാ സ്ഥലത്തും ഒരേയളവില് വെള്ളം കിട്ടാനായിസഹായിക്കുന്നു. അതില് നേരിട്ട് വിത്തു വിതയ്ക്കുകയോ നേരത്തെ തയ്യാറാക്കുന്ന ഞാറ് (ഇരുപത് – ഇരുപത്തഞ്ച് ദിവസത്തോളം പ്രായമുള്ള നെല്‍ച്ചെടികള്) വയലുകളിലേക്ക് പറിച്ചുനട്ട് വളര്‍ത്തിയെടുക്കുകയോ ചെയ്യുന്നു. നെല്‍ച്ചെടികളോടൊപ്പം വളര്‍ന്നുപൊങ്ങുന്ന കളകളെ പറിച്ചുമാറ്റി, വളര്‍ച്ചയു‌ടെ വിവിധദശകളില് വിവിധ വളങ്ങളും ( രാസവളങ്ങളോ, ജൈവവളങ്ങളോ) നെല്‍ച്ചെടികള്‍ക്കു നല്‍കാറുണ്ട്. വിളവാകുമ്പോള് നെല്‍ക്കതിരുകള് കൊയ്തെടുത്ത് കറ്റകളാക്കി കെട്ടി മെതിസ്ഥലങ്ങളിലെത്തിക്കുന്നു. അവിടെവച്ച് കറ്റകള് മെതിച്ച് നെല്ല് വേര്‍തിരിച്ചെടുക്കുന്നു. ഈ ജോലികള് ധാരാളം മനുഷ്യാധ്വാനം വേണ്ടിവരുന്നവയാണ്. ബാക്കി വരുന്ന വൈക്കോല് ഒരു നല്ല കാലിത്തീറ്റയാണ്. ഇത് ഉണക്കി വര്‍ഷം മുഴുവന് ലഭ്യമാകുന്ന രീതിയില് സൂക്ഷിച്ചുവക്കുന്നു. വൈക്കോല് പുര മേയുവാനും ഉപയോഗിക്കുന്നു. ഇന്ന് എല്ലാ കൃഷിയുടെ എല്ലാ മേഖലയിലും യന്ത്രങ്ങള് എത്താന് തുടങ്ങിയിട്ടുണ്ട്.\nകേരളത്തിലെ ഗ്രാമങ്ങളില് മഴയുടെ ലഭ്യതയനുസരിച്ച് മൂന്നുതരം കൃഷിസംമ്പ്രദായം നിലനില്‍ക്കുന്നു. അവ വിരിപ്പ്, മുണ്ടകന്, പുഞ്ച എന്നിവയാണ്. എന്നാല് കൊല്ലത്തില് കൂടുതല് മഴ ലഭിക്കുകയും വെള്ളക്കെട്ടുകള് കൂടുതലുള്ളതുമായ കുട്ടനാടന് കായല്‍നിലങ്ങള് തൃശ്ശൂരിലെ കോള്‍പാടങ്ങള് എന്നിവിടങ്ങളിലെ കൃഷിരീതികള് വ്യത്യസ്ഥമാണുതാനും.\nകേരളത്തിലെ പരമ്പരാഗത നെല്‍കൃഷിയിലെ മൂന്ന് കൃഷിവേളകളിലാദ്യത്തേതാണ് വിരിപ്പ്. മേടമാസത്തില് ( ഏപ്രില്- മേയ് മാസങ്ങളില്) കാലവര്‍ഷം തു‌ടങ്ങുന്നതിനുമുമ്പ് (വിഷുദിനത്തിലാണ് സാധാരണ കര്‍ഷകര് പാടമൊരുക്കാന് തുടങ്ങുന്നത്) കര്‍ഷകര് പാടങ്ങളൊരുക്കി വിത്ത് വിതച്ച് (ചിലയിടങ്ങളില് ഞാറു പറിച്ചു നടലും പതിവുണ്ട്) വിരിപ്പ് കൃഷി ആരംഭിക്കുന്നു. ചിങ്ങം-കന്നിയോടെ (ഓഗസ്റ്റ്-സെപ്റ്റംബര് മാസങ്ങളില്) വിളവെടുപ്പും നടത്തുന്നു. വിരിപ്പുകൊയ്ത്തിനെ കന്നിക്കൊയ്ത്ത് എന്നു പറയാറുണ്ട്. ഇക്കാരണത്തല് വിരിപ്പൂകൃഷിയെ കന്നികൃഷി അഥവാ കന്നിപ്പൂവ് എന്നും പറയുന്നു.\nരണ്ടാമത്തെ വിളവായി ഇറക്കുന്നതാണ് മുണ്ടകന് പൂവ്/പൂല്. ചിങ്ങം-കന്നിയോടെ (ഓഗസ്റ്റ് – സെപ്റ്റംബര് മാസങ്ങളില്) കൃഷി തുടങ്ങുകയും ധനു-മകരത്തോടെ (നവംബര്-ഡിസംബര് മാസങ്ങളില്) വിളവെടുപ്പും നടത്തുന്നു. മുണ്ടകന് കൊയ്ത്ത്, മകരക്കൊയ്ത്ത് എന്നാണ് മുണ്ടകന് അറിയപ്പെടുന്നത്. വിരിപ്പൂകൃഷിയേക്കാള് ഒരുപാട് ശ്രദ്ധയും പരിഗണനയും ഈ ചെയ്യുന്ന കൃഷിയ്ക്ക് വേണം. വിത്ത് വിതക്കുന്നതിനേക്കാള് കൂടുതല് വിളവ് ഞാറു പറിച്ചു നടുമ്പോള് ലഭിക്കുമെന്നതിനാല് മുണ്ടകനാണ് വിരിപ്പിനെ അപേക്ഷിച്ച് കൂടുതല് വിളവ് ലഭിക്കുന്നത്. അതിനാല് കര്‍ഷകര് ഏറെ താത്പര്യത്തോടെയും ശ്രദ്ധയോടെയുമാണ് മുണ്ടകന് വിളവിനെ കാണുന്നത്.\nകേരളത്തിലെ കുട്ടനാടന് പ്രദേശങ്ങഷിലാണ് സാധാരണ പുഞ്ചകൃഷി കണ്ടുവരുന്നത്. ആഴം കൂടിയ കുണ്ടുപാടങ്ങളിലും കായല്‍നിലങ്ങളില്ലുമാണ് ഈ കൃഷിചെയ്യുന്നത്. വെള്ളത്തിന്‍റെ നിലയനുസരിച്ച് വൃശ്ചികമാസത്തിലോ ധനുവിലോ മകരത്തിലോ (ഡിസംബര് – ജനുവരി മാസങ്ങളില്) പുഞ്ചകൃഷി ആരംഭിക്കുന്നു. പുഞ്ച കൃഷി ചെയ്യുന്ന കുണ്ടുപാടങ്ങളിലും കായല് നിലങ്ങളിലും ജൈവാംശത്തിന്റെ അളവ് കൂടുതലായതിനാല് പുഞ്ചയുടെ വിളവ് മേല്‍ത്തരമായിരിക്കും. മീനംമേടത്തിലാണ് (മാര്‍ച്ച്-ഏപ്രില് മാസങ്ങളില്) വിളവെടുപ്പ് നടത്തുന്നത്.


ചെന്നൈയുടെ സ്വന്തം മാ ഉലാ ടാക്‌സികള് - Malayalam DriveSpark\nചെന്നൈയുടെ സ്വന്തം 'മാ ഉലാ' ടാക്‌സികള്; ഭിന്നശേഷിക്കാരുടെ ആദ്യ ബൈക്ക് ടാക്‌സി സേവനം\nUpdated: Wednesday, May 17, 2017, 10:50 [IST]\nപ്രതിദിനം നിരത്ത് കീഴടക്കുന്ന ഓണ്‍ലൈന് ടാക്‌സികള്‍ക്ക് ഇടയില് മാ ഉലാ ടാക്‌സി സര്‍വീസ് വ്യത്യസ്തമാവുകയാണ്. കഴിഞ്ഞ വര്‍ഷം ചെന്നൈയുടെ തിരക്കില് ബാലാജിയും മുഹമ്മദ് ഗദ്ദാഫിയും ചേര്‍ന്ന് ആരംഭിച്ച 'മാ ഉലാ', ഭിന്നശേഷിക്കാര് നടത്തുന്ന രാജ്യത്തെ ആദ്യ ബൈക്ക് ടാക്‌സി സര്‍വീസാണ്.\nപേരിന് പിന്നിലെ പൊരുള്\n'മാട്രു തിരുനാലിഗല്' എന്ന തമിഴ് വാക്കില് നിന്നുമാണ് 'മാ' എന്ന വാക്കിനെ ഇവര് തെരഞ്ഞെടുത്തത്. ഭിന്നശേഷിക്കാര് എന്നാണ് മാട്രു തിരുനാലിഗല് എന്ന വാക്കിനര്‍ത്ഥം.\nഉലയെന്നാല് യാത്രയെന്നാണ്. അതിനാല് മാ ഉലാ എന്നത് ഭിന്നശേഷിക്കാര്‍ക്ക് ഒപ്പമൊരു യാത്രയെന്നാണ്. 2015 ജനുവരിയിലാണ് 'മാ ഉലാട ടാക്‌സി സര്‍വീസ് ആരംഭിച്ചത്.\nഅധ്യാപകരില് നിന്നും ലഭിച്ച പ്രചോദനമാണ് മാ ഉലാ ടാക്‌സി സര്‍വീസ് ആരംഭിക്കാന് ബാലാജിയെ പ്രേരിപ്പിച്ചത്. ദിവസവും ബാലാജിയുടെ സ്‌കൂട്ടറിന് പിന്നില് യാത്ര ചെയ്തിരുന്ന അധ്യാപകരില് ഒരാള്, ഇത്തരത്തില് ടാക്‌സി സര്‍വീസ് ആരംഭിക്കുന്നതിനുള്ള ആശയം നല്‍കുകയായിരുന്നു.\nമാ ഉലാ ടാക്‌സി സര്‍വീസ് ആരംഭിച്ച ആദ്യ മാസം ബാലാജി സമ്പാദിച്ചത് 12000 രൂപയാണ്. പിന്നീട് ഗദ്ദാഫിയും ബാലാജിക്ക് ഒപ്പം സംരഭത്തില് പങ്കാളിയാവുകയായിരുന്നു.\nതുടര്‍ന്ന് ഇരുവരും സംയുക്തമായി നഗരത്തിലെ മറ്റ് ഭിന്നശേഷിക്കാരെയും തങ്ങളുടെ സംരഭത്തിലേക്ക് കൊണ്ട് വരികയായിരുന്നു. നിലവില് 11 ഭിന്നശേഷിക്കാരാണ് മാ ഉലാ ടാക്‌സി സര്‍വീസില് പങ്ക് ചേര്‍ന്നിട്ടുള്ളത്. ഓരോരുത്തരും പ്രതിമാസം 15000 രൂപയോളം ഇന്ധനചെലവുകള്‍ക്ക് ശേഷം സമ്പാദിക്കുന്നതായി ബാലാജി സാക്ഷ്യപ്പെടുത്തുന്നു.\nതുടക്ക കാലത്ത് ഉപഭോക്താക്കളെ ലഭിക്കാന് ഏറെ കഷ്ടപ്പെട്ടുവെങ്കിലും പോസ്റ്ററുകളുടെയും നോട്ടീസുകളുടെയും സഹായത്തോടെ മാ ഉലാ ടാക്‌സി സര്‍വീസിനെ ബാലാജിയും മുഹമ്മദ് ഗദ്ദാഫിയും ചേര്‍ന്ന് ചെന്നൈ നഗരത്തിന് മുന്നിൽ പരിചയപ്പെടുത്തുകയായിരുന്നു.\nഇന്ന് മാ ഉലാ ടാക്‌സി സേവനം മാത്രം സ്വീകരിക്കുന്ന ഒരുപിടി ഉപഭോക്താക്കള് ചെന്നൈ നഗരത്തിലുണ്ട്. പ്രതിദിനം ഉയരുന്ന ഓണ്‍ലൈന് ടാക്‌സി നിരക്കുകള്‍ക്ക് ഇടയില് മാ ഉലാ ടാക്‌സി സര്‍വീസ് ഉപഭോക്താക്കള്‍ക്ക് ആശ്വാസമേകുന്നതാണ്.\nപകല് സമയങ്ങളില് ഓരോ കിലോമീറ്ററിനും മാ ഉലാ ടാക്‌സികള് ഈടാക്കുന്നത് 10 രൂപയാണ്. രാത്രി സമയങ്ങളില് നിരക്ക് പ്രതികിലോമീറ്ററിന് 13 രൂപയായി ഉയരും. ഉപഭോക്താക്കളുടെ ശക്തമായ പിന്തുണയാണ് മാ ഉലാ ടാക്‌സികള്‍ക്ക് ലഭിക്കുന്നത്.\nആദ്യ ഘട്ടത്തില് ഓട്ടോറിക്ഷ തൊഴിലാളികള് മാ ഉലാ ടാക്‌സികളെ എതിര്‍ത്തിരുന്നു. എന്നാല് ഉദ്ദേശ്യശുദ്ധി വ്യക്തമായതിനെ തുടര്‍ന്ന് ഇരുവരും സംയുക്തമായാണ് ചെന്നൈ നിരത്തുകളില് സേവനം നടത്തുന്നത്.\nഉപഭോക്തൃ ശൃഖലയെ വികസിപ്പിക്കാനും, കൂടുതല് ഉപഭോക്താക്കളിലേക്ക് എത്താനുമായി സ്മാര്‍ട്ട് ഫോണ് ആപ്പിന്റെ പണിപ്പുരയിലാണ് ഇന്ന് ബാലാജിയും സംഘവും. അയല് ജില്ലകളിലേക്കും മാ ഉലാ ടാക്‌സികളെ വ്യാപിപിക്കാനുളള ശ്രമവും ഇവര് തുടരുകയാണ്.\nA Bike Taxi Service Run By The Differently-Abled. Read in Malayalam.


| Tasty Lunch Box Recipes | Mangalam\nSunday, July 22, 2018 Last Updated 25 Min 20 Sec ago English Edition\nFriday 16 Jun 2017 03.52 PM\nTasty Lunch Box Recipes\nചോറും പച്ചക്കറികളും കഴിക്കാന് മടിയുള്ള കുട്ടികള്‍ക്കും അതുപോലെതന്നെ മുതിര്‍ന്നവര്‍ക്കായും എളുപ്പത്തില് തയാറാക്കാവുന്നതും രുചികരവുമായ ലഞ്ച് ബോക്സ് റസിപ്പികള് ...\nപാസ്ത ഇന് റെഡ് സോസ്\nപാസ്ത - 1 1/2 കപ്പ്\nഒലിവ് ഓയില് -3ടേബിള് സ്പൂണ്\nവെളുത്തുളളി -4എണ്ണം\nതക്കാളി അരിഞ്ഞത് - 1 1/2 കപ്പ്\nക്യാപ്‌സിക്കം - 1 1/4 കപ്പ്\nഉണക്കമുളക് - 1/2 ടീസ്പൂണ്\nഒറിഗാനോ - 1/2 ടീസ്പൂണ്\nകുരുമുളക് ചതച്ചത് - അലങ്കരിക്കാന്\nഒരു പാനില് എണ്ണ ചൂടാക്കി സവാളയും ക്യാപ്‌സിക്കവും വഴറ്റുക. അല്‍പ്പം വാടിത്തുടങ്ങുമ്പോള് അടുപ്പില്‍നിന്നിറക്കി മാറ്റിവയ്ക്കാം. ശേഷം തക്കാളി ചേര്‍ത്ത് ഒന്നു വാട്ടിഎടുത്ത് മാറ്റിവയ്ക്കുക. ഇനി ഇത് രണ്ടും കൂടി മിക്‌സിയില് അരച്ചെടുക്കുക. ഒരു പാത്രത്തില് വെള്ളം ചൂടാക്കി അല്‍പ്പം ഉപ്പ് ചേര്‍ത്ത് പാസ്ത വേവിച്ച്് കഴുകി വെള്ളം ഊറ്റി കളയുക. പാന് വീണ്ടും അടുപ്പില്‍വച്ച് ചൂടാക്കി എണ്ണയൊഴിച്ച് വെളുത്തുള്ളിയും വറ്റല് മുളകും വഴറ്റുക. ശേഷം അരപ്പ് ഒഴിച്ച് ഒറിഗാനോയും ചേര്‍ത്ത ശേഷം പാസ്ത ചേര്‍ത്തിളക്കി വാങ്ങി വയ്ക്കാം.\nപാലക് ചീര ചെറുതായരിഞ്ഞത് - 1 1/2 കപ്പ്\nചെറിയ കഷണങ്ങളാക്കിയ ചിക്കന് - 1/4 കിലോ\nറിഫൈന്‍ഡ് ഓയില് - 1 1/2 ടേബിള് സ്പൂണ്\nഇഞ്ചി (ചെറുതായി അരിഞ്ഞത്) - 1 കഷണം\nകടലപ്പരിപ്പ് (കുതിര്‍ത്തത്) -2ടേബിള് സ്പൂണ്\nസവാള ചതുരത്തിലരിഞ്ഞത് -2എണ്ണം\nപച്ചമുളക് ചെറുതായരിഞ്ഞത് -5എണ്ണം\nഗരംമസാലപ്പൊടി - 1 ടീസ്പൂണ്\nചുവടു കട്ടിയുള്ള പാത്രത്തില് എണ്ണ ചൂടാക്കി ഇതിലേക്ക് ഇഞ്ചി, കടലപ്പരിപ്പ് എന്നിവയും ഒരു കപ്പ് വെള്ളവും ഉപ്പും മഞ്ഞള്‍പ്പൊടിയും ചേര് ത്ത് പാത്രം അടച്ച് അല്‍പ്പസമയം വേ വിക്കുക. ശേഷം സവാള, പച്ചമുളക് എ ന്നിവ ചേര്‍ത്തിളക്കുക. ഈ കൂട്ടിലേക്ക് പാലക് ചീര ചേര്‍ത്ത് മൂടിവച്ച് വേവിക്കുക. ശേഷം തക്കാളി ചേര്‍ത്തിളക്കി സോഫ്റ്റാകുന്നതുവരെ വേവിക്കുക. ചിക്കനില് ഉപ്പ്, മുളകുപൊടി, ഗരം മസാലപ്പൊടി ഇവ പുരട്ടി അര മണിക്കൂര് വയ്ക്കുക. (നേരത്തെ മസാല പുരട്ടി ഫ്രിഡ്ജില് വച്ചിരുന്നാലും മതി) നേരത്തെ തയാറാക്കിയ കൂട്ടിലേക്ക് ചിക്കന് ചേര്‍ത്തി ളക്കി മൂടിവച്ച് നന്നായി വേവിച്ചെടുക്കുക. ചൂടോടെ ചപ്പാത്തിക്കൊപ്പം കഴിക്കാവുന്നതാണ്.\nവട്ടത്തിലരിഞ്ഞ വെളുത്തുള്ളി -2ടേബിള് സ്പൂണ്\nപുതിനയില (ചെറുതായരിഞ്ഞത്) - 1 കെട്ട്\nഅരി വേവിച്ച് വെള്ളം ഊറ്റിക്കളയുക. പാന് ചൂടാകുമ്പോള് നെയ്യൊഴിച്ച് വെളുത്തുള്ളി ചുവക്കെ വറുക്കുക. ഒരു പാത്രത്തില് പുതിനയില അരിഞ്ഞത് നിരത്തി അതിനു മുകളില് ചോറ് നിരത്തി ശേഷം വെളുത്തുള്ളിയും നെയ്യും കൂടി ചോറിന് മുകളില് ഒഴിച്ച് മറ്റൊരു പാത്രം കൊണ്ട് മൂടുക. ഒരു മണിക്കൂറിന് ശേഷം മൂടി തുറക്കാം. വെളുത്തുളളിയുടേയും പുതിനയുടേയും രുചി നിറഞ്ഞുനില്‍ക്കും.


ഓടുന്ന ബൈക്കിന്‍റെ പിന്നില് കെട്ടി നായയെ വലിച്ചിഴച്ചു; മനസ് തകര്‍ക്കുന്ന വീഡിയോ | two booked for dragging dog behind bike\nഓടുന്ന ബൈക്കിന്‍റെ പിന്നില് കെട്ടി നായയെ വലിച്ചിഴച്ചു; മനസ് തകര്‍ക്കുന്ന വീഡിയോ\nAurangabad, First Published 7, Jun 2020, 2:45 PM\nഓടുന്ന ബൈക്കിന്‍റെ പിന്നില് കെട്ടി നായയെ വലിച്ച് കൊണ്ടു പോകുന്ന വീഡിയോ സാമൂഹ്യ മാധ്യമങ്ങളില് വലിയ ചര്‍ച്ചയായി മാറിയിരുന്നു. പിന്നില് പോകുന്ന കാറില് സ‌ഞ്ചിരിച്ചയാളാണ് വീഡിയോ എടുത്തിരിക്കുന്നത്.\nഔറംഗാബാദ്: ഓടുന്ന ബൈക്കിന്‍റെ പിന്നില് കെട്ടി നായയെ വലിച്ചിഴച്ചു കൊണ്ടു പോയ സംഭവത്തില് രണ്ട് പേര്‍ക്കെതിരെ കേസ്. ഔറംഗാബാദിലാണ് സംഭവം. രണ്ട് യുവാക്കള്‍ക്കെതിരെയാണ് കേസ്. ഓടുന്ന ബൈക്കിന്‍റെ പിന്നില് കെട്ടി നായയെ വലിച്ച് കൊണ്ടു പോകുന്ന വീഡിയോ സാമൂഹ്യ മാധ്യമങ്ങളില് വലിയ ചര്‍ച്ചയായി മാറിയിരുന്നു.\nപിന്നില് പോകുന്ന കാറില് സ‌ഞ്ചിരിച്ചയാളാണ് വീഡിയോ എടുത്തിരിക്കുന്നത്. മൃഗങ്ങളോടുള്ള ക്രൂരത തടയുന്നതിനുള്ള നിയമപ്രകരമാണ് രണ്ട് യുവാക്കള്‍ക്കെതിരെ കേസെടുത്തതെന്ന് പൊലീസ് പറ‌ഞ്ഞു. മൃഗങ്ങളോടുള്ള ക്രൂരതയുടെ നിരവധി വാര്‍ത്തകളാണ് രാജ്യത്ത് ഇപ്പോള് പുറത്ത് വരുന്നത്. സ്ഫോടകവസ്തു നിറച്ച ഭക്ഷ്യവസ്തു കഴിച്ച് ഹിമാചലിലെ ബിലാസ്പൂരിൽ ഗർഭിണിയായ പശു ചത്തിരുന്നു.\nGuy dragging his dog on the road.\nBike no. MH 20 ** 9436 .\nVideo shot on : Shivaji Highschool Road, Aurangabad.\nCAN ANYONE HELP IN FINDING OUT THE NUMBER ?@peta @AbadCityPolice pic.twitter.com/4tw1AsqhVe\n— Mirchi Teja (@JaiswalTanmay) June 6, 2020\nഗോതമ്പുണ്ടയിൽ സ്‌ഫോടക വസ്തു വച്ചാണ് പശുവിന് നൽകിയത്. കേരളത്തിൽ ഗർഭിണിയായ ആന ചെരിഞ്ഞതിന് സമാനമായ സംഭവത്തിന്റെ ദൃശ്യങ്ങൾ സാമൂഹിക മാധ്യമങ്ങളിൽ പ്രചരിച്ചിരുന്നു. സംഭവവുമായി ബന്ധപ്പെട്ട് ഒരാളെ പൊലീസ് അറസ്റ്റ് ചെയ്തിട്ടുണ്ട്. പശുവിന്റെ ഉടമയുടെ പരാതിയിലാണ് കേസ്. അതേസമയം, പാലക്കാട് തിരുവിഴാംകുന്നിൽ സ്ഫോടകവസ്തു പൊട്ടിത്തെറിച്ച് കാട്ടാന ചരിഞ്ഞ സംഭവത്തിൽ മുഖ്യ പ്രതികൾ കോടതിയിൽ കീഴടങ്ങുമെന്ന് സൂചന.\nതിരുവിഴാംകുന്ന് ഒതുക്കുംപറമ്പ് എസ്റ്റേറ്റ് ഉടമ അബ്ദുൾ കരീം, മകൻ റിയാസുദ്ദീൻ എന്നിവരാണ് കോടതിയിൽ കീഴടങ്ങാൻ നീക്കം നടത്തുന്നതായി അന്വേഷണ സംഘത്തിന് സൂചന ലഭിച്ചത്. ഒളിവിൽ പോയ ഇവർക്കായി വനം വകുപ്പും പൊലീസും തിരച്ചിൽ ഊർജിതമാക്കിയിട്ടുണ്ട്. കേസിൽ അറസ്റ്റിലായ ടാപ്പിംഗ് തൊഴിലാളി വിൽസനെ ഇന്നലെ പട്ടാമ്പി കോടതി പതിനാല് ദിവസത്തേയ്ക്ക് റിമാൻഡ് ചെയ്തിരുന്നു.\nLast Updated 7, Jun 2020, 2:45 PM\ndragging dog behind bike\nബൈക്കിന്‍റെ പിന്നില് കെട്ടി


കൊച്ചുണ്ണി കാൽ കാശിന് കൊള്ളില്ലെന്ന് തമിഴന്റെ റിവ്യൂ !! പൊങ്കാലയിട്ട് മലയാളികൾ.... - metromatinee.com Lifestyle Entertainment & Sports\nകൊച്ചുണ്ണി കാൽ കാശിന് കൊള്ളില്ലെന്ന് തമിഴന്റെ റിവ്യൂ !! പൊങ്കാലയിട്ട് മലയാളികൾ….\nനിവിൻ പോളി, മോഹൻലാൽ എന്നിവരെ പ്രധാന താരങ്ങളാക്കി റോഷൻ ആൻഡ്രൂസ് സംവിധാനം ചെയ്‌ത ബ്രഹ്മാണ്ഡ ചിത്രം കായംകുളം കൊച്ചുണ്ണി തിയ്യേറ്ററിൽ നിറഞ്ഞോടുകയാണ്. മലയാളത്തിലെ ഇന്നേവരെയുള്ള കളക്ഷൻ റെക്കോർഡുകളെല്ലാം ഭേദിച്ചു മുന്നേറുന്ന ചിത്രത്തിന് മികച്ച അഭിപ്രായമാണ് ലഭിക്കുന്നത്. ചിത്രത്തിനെതിരെ ചില ഭാഗത്ത് നിന്ന് സൈബർ ആക്രമണങ്ങളും ഉയർന്നു വരുന്നുണ്ട്.\nഇതിനിടെ ചിത്രത്തിനെതിരെ യൂട്യൂബിൽ മോശം റിവ്യൂ ഇട്ട തമിഴ്‌നാട്ടുകാരന്റെ യൂട്യൂബ് ചാനലിന്റെ കമന്റ് ബോക്സ് നിവിൻ ഫാൻസിന്റെയും മോഹൻലാൽ ഫാൻസിന്റെയും തെറി വിളി കൊണ്ട് നിറഞ്ഞിരിക്കുകയാണിപ്പോൾ. ഒരു സ്വകാര്യ യുട്യൂബ് ചാനലാണ് മോഹൻലാൽ ഫാൻസിന്റെയും നിവിൻ ഫാൻസിന്റെയും രോഷത്തിനിരയായത്.\nകൊച്ചുണ്ണി സിനിമയെ പറ്റി വളരെ മോശം റിവ്യൂ തന്നെയാണ് ഈ ചാനലിൽ പ്രത്യക്ഷപ്പെട്ടത്. തമിഴ് സിനിമയുമായി കൊച്ചുണ്ണിയെ കമ്പയർ ചെയ്‌ത് ഇട്ട റിവ്യൂവിൽ സിനിമ മികച്ചതാക്കാൻ സംവിധായകൻ സാധിച്ചില്ല എന്നാണ് പറയുന്നത്. ചിത്രത്തിലെ അഭിനേതാക്കളെയും ഒരുപാട് കുറ്റങ്ങൾ ഈ ചാനലിൽ പറഞിട്ടുണ്ട്. സിനിമയെ കുറിച്ച് മോശം റിവ്യൂ ഇട്ടാലും വലിയ കുറ്റം പറയാത്തവരാണ് മലയാളികൾ. പക്ഷെ ഇഷ്ടതാരത്തെ അവഹേളിച്ചതാകാം അവരെ പ്രകോപിപ്പിച്ചത്.\nClick here to see Ileana Hot Photos\nMohanlal and Nivin fans get angry against fake review\nRelated Topics:Kayamkulam Kochunni, Mohanlal, Nivin Pauly\n“ആ പത്രസമ്മേളനം കണ്ട എല്ലാവർക്കും ആ സംശയം ഉണ്ടായിക്കാണും.” – ഡബ്ള്യു സി സിയുടെ പത്രസമ്മേളനത്തിനെ പറ്റി സിദ്ദിഖ്


Sensex opens 500 points lower, Nifty slumps to 10,400 | ഓഹരി വിപണി തകര്‍ച്ചയില്; സെന്‍സെക്‌സ് 550 പോയിന്റും നിഫ്റ്റി 170 പോയിന്റും ഇടിഞ്ഞു | Mangalam\nTuesday, February 19, 2019 Last Updated 20 Min 8 Sec ago English Edition\nFriday 09 Feb 2018 09.57 AM\nഓഹരി വിപണി തകര്‍ച്ചയില്; സെന്‍സെക്‌സ് 550 പോയിന്റും നിഫ്റ്റി 170 പോയിന്റും ഇടിഞ്ഞു\nയു.എസ് ഡോളറുമായുള്ള വിനിമയത്തില് രൂപയും നഷ്ടം നേരിടുകയാണ്. ഇന്ന് 64.42 എന്ന നിരക്കിലാണ് വിനിമയം തുടരുന്നത്. ഇന്നലെ 64.26 ലായിരുന്നു വിനിമയം അവസാനിപ്പിച്ചത്.\nമുംബൈ: ഓഹരി വിപണിയില് തകര്‍ച്ച തുടരുന്നു. വെള്ളിയാഴ്ച വ്യാപാരം ആരംഭിച്ചപ്പോള് തന്നെ വിപണി കനത്ത തിരിച്ചടി നേരിടുകയാണ്. സെന്‍സെക്‌സ് 550 പോയിന്റ് നഷ്ടത്തില് 33,867ലും നിഫ്റ്റി 170 പോയിന്റ് താഴ്ന്ന് 10,411ലുമാണ് വ്യാപാരം ആരംഭിച്ചത്. വാള് സ്ട്രീറ്റ് നേരിടുന്ന കനത്ത തിരിച്ചടിയാണ് ഇന്ത്യന് വിപണിയേയും ബാധിച്ചിരിക്കുന്നത്. യു.എസ് വിപണിയായ ഡൗ ജോന്‍സ് 4.1% ആണ് കഴിഞ്ഞ ദിവസം ഇടിഞ്ഞത്.\nകഴിഞ്ഞ വ്യാഴാഴ്ച കേന്ദ്ര ബജറ്റ് വന്നതിനു ശേഷം ഓഹരി വിപണി തുടര്‍ച്ചയായ നഷ്ടം നേരിടുകയാണ്. അതിനിടെ, ഇന്നലെ ഒരു ശതമാനം നേട്ടമുണ്ടാക്കിയിരുന്നു. ജനുവരി 26 മുതല് വാള്‍സ്ട്രീറ്റ് തകര്‍ച്ചയിലാണ്. 2.49 ട്രില്യണ് ഡോളറിന്റെ നഷ്ടം അമേരിക്കന് വിപണിയില് ഉണ്ടായെന്നാണ് കണക്ക്.\nഏഷ്യന് വിപണികളും ഇന്ന് നഷ്ടത്തിലാണ്. ജപ്പാന്റെ നിക്കെ മൂന്ന് ശതമാനവും ചൈനീസ് മാര്‍ക്കറ്റ് അഞ്ച് ശതമാനവും ഇടിഞ്ഞു.\nവിപണികളില് തളര്‍ച്ച; രൂപയുടെ മൂല്യത്തിലും ഇടിവ്


മോഷണ ആരോപണത്തിനെതിരെ സലിം കുമാര് | Adaminte Makan Abu, Salim Kumar, Thrissur, National Film Award, ആദാമിന്റെ മകന് അബു, സലിം കുമാര്, മോഷണം, തൃശൂര്, ദേശീയ ചലച്ചിത്ര അവാര്‍ഡ് - Malayalam Filmibeat\nമോഷണ ആരോപണത്തിനെതിരെ സലിം കുമാര്\n| Published: Saturday, May 28, 2011, 11:46 [IST]\n'ആദാമിന്റെ മകന് അബു' മോഷണമാണെന്ന് പറഞ്ഞവര് ആദ്യം സിനിമ കാണട്ടേയെന്നും എന്നിട്ടുമതി ആരോപണങ്ങളെന്നും നടന് സലീംകുമാര്. സിനിമയുടെ രണ്ടു ക്‌ളിപ്പിംഗുകള് മാത്രം കണ്ടിട്ടാണ് കഥ മോഷ്ടിച്ചെന്ന ആരോപണവുമായി രംഗത്തെത്തിയത്.\nസിനിമയുടെ കഥ മോഷ്്ടിച്ചതാണെന്ന ആരോപണവുമായി രംഗത്തെത്തിയ ആള് ഇതുസംബന്ധിച്ച കേസുനല്‍കിയാല് അകത്തുകിടക്കേണ്ടിവരുമെന്നും സലിം മുന്നറിയിപ്പ് നല്‍കി. പാര്‍ട്ട് തൃശൂരിന്റെ വാര്‍ഷികാഘോഷ ചടങ്ങില് പങ്കെടുക്കാനെത്തിയതായിരുന്നു അദ്ദേഹം.\nതന്റേതെന്ന് സംവിധായകന് അവകാശപ്പെടുന്ന കഥ 'കുട്ടിക്കുപ്പായ'ത്തിന്റേതാണ്. കേസുമായി മുന്നോട്ടുപോയാല് മോഷണകുറ്റത്തിനു അകത്തുകിടക്കേണ്ടിവരും. 'ആദാമിന്റെ മകന് അബു' തന്റെ 'മരുപ്പച്ച' എന്ന കഥയുടെ മോഷണമാണെന്ന് ആരോപിച്ച് അബ്ബാസ് കാളത്തോട് എന്ന സംവിധായകന് രംഗത്തെത്തിയിരുന്നു. ഇതിനെതിരെയാണ് സലിം കുമാര് രംഗത്തെത്തിയത്.\nസിനിമ കണ്ടിട്ടായിരിക്കണം കലാസൃഷ്്ടി ഉദാത്തമാണോയെന്ന് വിലയിരുത്തേണ്ടത്. അതിനു ആദ്യം സിനിമയെ പുറത്തിറക്കുകയാണ് വേണ്ടത്. ജൂണ് 10നും 15നും ഇടയില് ആദാമിന്റെ മകന് അബുവിന്റെ റിലീസിംഗ് നടത്താന് കഴിയുമെന്നാണ് കരുതുന്നത്.\nഅവാര്‍ഡിനുള്ള ഒരു പ്രത്യേക ചേരുവയും ഈ സിനിമയിലില്ല. എല്ലാവര്‍ക്കും മനസിലാകുന്ന ഭാഷയിലാണ് ചിത്രീകരണമെന്നും സലിം വ്യക്തമാക്കി.\nRead more about: adaminte makan abu ആദാമിന്റെ മകന് അബു തൃശൂര് ദേശീയ ചലച്ചിത്ര അവാര്‍ഡ് മോഷണം സലിം കുമാര് national film award salim kumar thrissur\nAward winnig actor Salim Kumar warns short film maker Abbas Kalathod who claimed that Adaminte Makan Abu is an imitation of his short film Maruppacha\nStory first published: Saturday, May 28, 2011, 11:46 [IST]


നരേന്ദ്രമോദിയുടെ അടിസ്ഥാനം തന്നെ നുണകളാണെന്ന് രാഹുൽ ഗാന്ധി; സംസ്ഥാനങ്ങളെ ഭീഷണിപ്പെടുത്തി വരുതിയിലാക്കാൻ ശ്രമിക്കുന്നു |\nഭീഷണിപ്പെടുത്തി ഏത് സംസ്ഥാനത്തെയും വരുതിയിലാക്കാമെന്നാണ് പ്രധാനമന്ത്രി നരേന്ദ്രമോദി കരുതുന്നതെന്ന് കോൺഗ്രസ് അധ്യക്ഷൻ രാഹുൽ ഗാന്ധി. തമിഴ്‌നാട്ടിൽ എഐഎഡിഎംകെ സർക്കാരിനെ നിയന്ത്രിക്കുന്നത് പ്രധാനമന്ത്രിയുടെ ഓഫീസാണെന്നും രാഹുൽ ആരോപിച്ചു.\nതമിഴ്‌നാട്ടിലെ നാഗർകോവിലിൽ കോൺഗ്രസിന്റെ തെരഞ്ഞെടുപ്പ് സമ്മേളനത്തെ അഭിസംബോധന ചെയ്ത് സംസാരിക്കുകയായിരുന്നു രാഹുൽ ഗാന്ധി. താനൊരു കാവൽക്കാരനാണെന്നാണ് മോദി പറയുന്നത്. ഇതേ കാവൽക്കാരനാണ് രാജ്യത്തിന്റെ മുപ്പതിനായിരം കോടി അംബാനിക്ക് നൽകിയത് മോദിയുടെ അടിസ്ഥാനം തന്നെ നുണകളാണെന്നും രാഹുൽ കുറ്റപ്പെടുത്തി.\n← ശബരിമല ഹർത്താൽ: 1097 കേസിലും സംഘപരിവാർ നേതാക്കളെ പ്രതികളാക്കുമെന്ന് പോലീസ്\nമൂന്നാം തോൽവിയോടെ ഇന്ത്യ പത്തി താഴ്ത്തി; ഏകദിന പരമ്പര ഓസ്‌ട്രേലിയക്ക് →\nഡൽഹി യമുനാ എക്‌സ്പ്രസ് വേയിൽ വാഹനാപകടം; 8 മരണം, 30 പേർക്ക് ഗുരുതര പരുക്ക്


കര്‍ണാടകയില് കൊവിഡ് ബാധിച്ച് മരിച്ചവരുടെ മൃതദേഹം കൂട്ടത്തോടെ കുഴിയിൽ തള്ളി മറവ് ചെയ്തു\nTue Jul 07 2020 11:16:57 GMT+0530 (India Standard Time)\nകര്‍ണാടകയിലെ ബെല്ലാരിയില് നിന്നുള്ളതാണ് ഈ ദൃശ്യങ്ങൾ. തിങ്കളാഴ്ച മാത്രം 12 പേരാണ് കൊവിഡ് ബാധിച്ച് ബെല്ലാരിയില് മരിച്ചത്.\nABH30 Jun 2020 6:07 PM GMT\nബംഗളൂരു: കര്‍ണാടകയില് കൊവിഡ് ബാധിച്ച് മരിച്ചവരുടെ മൃതദേഹത്തോട് അനാദരവ് കാട്ടി. മൃതദേഹങ്ങള് ഒരു കുഴിയില് കൂട്ടത്തോടെ കൊണ്ടുവന്ന് തള്ളി മറവ് ചെയ്യുന്ന വീഡിയോ പുറത്തുവന്നു. കോൺഗ്രസ് നേതാവ് ഡികെ ശിവകുമാറാണ് വീഡിയോ പുറത്തുവിട്ടത്. അദ്ദേഹത്തിന്റെ ട്വിറ്റര് പേജിലൂടെയാണ് വിവരം പുറത്തുവിട്ടത്.\nപിപിഇ കിറ്റ് ധരിച്ചിട്ടുള്ള കുറേ പേര് ബോഡി ബാഗില് മൃതദേഹങ്ങളുമായി വന്ന് ഒന്നിനുപുറകെ ഒന്നായി വലിയൊരു കുഴിയിലേക്ക് മറിച്ചിടുന്നതാണ് വീഡിയോയിലുള്ളത്. കര്‍ണാടകയിലെ ബെല്ലാരിയില് നിന്നുള്ളതാണ് ഈ ദൃശ്യങ്ങളെന്നാണ് ഡികെ ശിവകുമാര് അവകാശപ്പെടുന്നത്. ബെല്ലാരിയില് തിങ്കളാഴ്ച മാത്രം 12 പേരാണ് കൊവിഡ് ബാധിച്ച് മരിച്ചത്. ജില്ലയില് ഇതുവരെ 29 പേര് രോഗബാധമുലം മരിച്ചിട്ടുണ്ട്.\nസംഭവം കര്‍ണാടകയില് വലിയ വിവാദങ്ങള്‍ക്കാണ് വഴിതെളിച്ചത്. ഇതേതുടര്‍ന്ന് സര്‍ക്കാര് അന്വഷണത്തിന് ഉത്തരവിടുകയും ചെയ്തു. കൊവിഡ് ബാധിച്ച് മരിച്ച ആളുകളുടെ മൃതദേഹം സംസ്‌കരിക്കുന്നതിനുള്ള സ്റ്റാന്‍ഡേര്‍ഡ് ഓപ്പറേഷന് പ്രോട്ടോക്കോളുകള് പാലിച്ചിട്ടുണ്ടെങ്കിലും മൃതദേഹം കൈകാര്യം ചെയ്ത രീതി വളരെ അസ്വസ്ഥതപ്പെടുത്തുന്നതാണെന്ന് ബെല്ലാരി ജില്ലാ ഭകണകൂടം പറയുന്നു.\nഇതിന് മുമ്പ് പുതുച്ചേരിയില് 44 വയസുള്ള കൊവിഡ് ബാധിച്ച് മരിച്ചയാളുടെ മൃതദേഹം ഇതേപോലെ കുഴിയിലേക്ക് മറിച്ചിട്ട സംഭവം വലിയ വിവാദമായിരുന്നു. ഇതിന് പിന്നാലെയാണ് കര്‍ണാടകയില് നിന്ന് സമാനമായ സംഭവം റിപോര്‍ട്ട് ചെയ്യപ്പെടുന്നത്.\n7 July 2020 2:39 AM GMT\nഇന്ധനവിലവര്‍ധന: എസ്ഡിപിഐ മാങ്കാവില് സമരദിനം ആചരിച്ചു\n6 July 2020 5:37 PM GMT\nപെരിങ്ങല്‍ക്കുത്ത് ഡാമില് റെഡ് അലേര്‍ട്ട്; ചാലക്കുടി...\n6 July 2020 5:19 PM GMT\nരണ്ട് പേര്‍ക്ക് ഉറവിടം അറിയാത്ത കൊവിഡ്; കുന്നംകുളം നഗരം...\n6 July 2020 4:24 PM GMT


രാജ്യതലസ്ഥാനത്ത് ബസുകള്‍ക്ക് തീവെച്ചത് യാത്രക്കാര് ഉള്ളപ്പോള് : പ്രതിഷേധം വര്‍ഗീയലഹളയായി മാറുന്നു – East Coast Daily Malayalam\nന്യൂഡല്‍ഹി : രാജ്യതലസ്ഥാനത്ത് ബസുകള്‍ക്ക് തീവെച്ചത് യാത്രക്കാര് ഉള്ളപ്പോള്. പ്രതിഷേധം വര്‍ഗീയലഹളയായി മാറുന്നു. 15-20 പേര് ചേര്‍ന്നാണ് ബസുകള് കത്തിച്ചതെന്നും പൊലീസ് എത്തിയപ്പോള് ഇവര് ഓടി രക്ഷപ്പെട്ടെന്നും ദൃക്സാക്ഷി ദേശീയ മാധ്യമത്തോട് പറഞ്ഞു. പ്രക്ഷോഭത്തെത്തുടര്‍ന്നു സര്‍വകലാശാല ക്യാംപസില് പൊലീസ് വെടിയുതിര്‍ത്തു. അഗ്നിരക്ഷാ സേനാംഗങ്ങള്‍ക്കു നേരെ കല്ലേറുണ്ടായി. രണ്ടു പേര്‍ക്കു പരുക്കേറ്റു. പൊതു ജനങ്ങളും വിദ്യാര്‍ഥികളും ഉള്‍പ്പെടുന്ന പ്രക്ഷോഭകര് പൊലീസുമായി ഏറ്റുമുട്ടി. ബസുകള്‍ക്കു തീയിട്ടതിനെ തുടര്‍ന്ന് പൊലീസ് ലാത്തിചാര്‍ജ് നടത്തി.\nRead Also : രാജ്യതലസ്ഥാനത്ത് സമരം അക്രമാസക്തമായി : സ്ഥിതി നിയന്ത്രണ വിധേയമാക്കാന് ലഫ്.ഗവര്‍ണര് ഇടപെടണമെന്ന് ഡല്‍ഹി മുഖ്യമന്ത്രിയുടെ അഭ്യര്‍ത്ഥന\n‘റോഡ് സൈഡില് പാര്‍ക്ക് ചെയ്തിരുന്ന രണ്ട് ഇരുചക്ര വാഹനങ്ങളില് നിന്ന് ഊറ്റിയ പെട്രോളുകൊണ്ടാണ് മൂന്നു ബസുകള് കത്തിച്ചത്. ബസുകളില് അപ്പോഴും യാത്രക്കാര് ഉണ്ടായിരുന്നു.’ പൗരത്വ നിയമ ഭേദഗതിക്കെതിരായ പ്രതിഷേധത്തിനിടെ ഡല്‍ഹി ജാമിയ നഗറില് നടന്ന പ്രക്ഷോഭത്തെക്കുറിച്ച് ഒരു ദൃക്‌സാക്ഷിയുടെ വിവരണം ഇങ്ങനെ. ഞായറാഴ്ച വൈകിട്ട് നാല് മണിയോടെ ജാമിയ മിലിയ സര്‍വകലാശാലയിലെ വിദ്യാര്‍ഥികളുടെ നേതൃത്വത്തില് തുടങ്ങിയ പ്രതിഷേധമാണ് അക്രമാസക്തമായത്.\nDelhi protest bus fire National Citizenship Bill\n'നെറ്റ് സെക്സ്' : ലൈംഗിക സുഖം തേടി ഇന്റർനെറ്റിൽ എത്തുന്നവർ നിർബന്ധമായും അറിയേണ്ട കാര്യങ്ങൾ\nപൗരത്വ നിയമത്തിന്റഎ മറവില് ഉണ്ടാക്കിയ ഡല്‍ഹി കലാപക്കേസ് : പൊലീസ് കുറ്റപത്രത്തില് സിപിഎം ജനറല് സെക്രട്ടറി സീതാറാം യച്ചൂരിയുടെ പേരും\nSep 13, 2020, 05:50 am IST\nപൗരത്വ ഭേദഗതിക്കെതിരായ പ്രതിഷേധത്തിന്റെ മറവില് ഡല്‍ഹിയിലെ വിവിധ ഭാഗങ്ങളില് നടന്നത് വര്‍ഗീയ കലാപം : പൊലീസ് അന്വേഷണ റിപ്പോര്‍ട്ട് സമര്‍പ്പിച്ചു\nJun 9, 2020, 09:56 pm IST\nപൗരത്വ നിയമത്തെ മറയാക്കി കലാപത്തിന് നേതൃത്വം നല്‍കിയ വനിതാ ആക്ടിവിസറ്റുകള് അറസ്റ്റിൽ\nMay 24, 2020, 10:39 am IST


ഇന്ത്യന് ഹൈക്കമ്മീഷണറെ പാക്കിസ്ഥാന് അവഹേളിച്ചു :: Janmabhumi Daily\nSaturday3March 2018 3:17 am IST\nന്യൂദല്‍ഹി: ഇസ്ലാമാബാദ് ക്ലബ്ബില് അംഗത്വം നല്‍കാതെ ഇന്ത്യന് ഹൈക്കമ്മീഷണര് അജയ് ബിസാരിയയെ പാക്കിസ്ഥാന് അവഹേളിച്ചു. പാക്കിസ്ഥാനിലെ പ്രമുഖര്‍ക്കും വിദേശനയതന്ത്ര പ്രതിനിധികള്‍ക്കുമാണ് ഇവിടെ അംഗത്വം നല്‍കാറ്.\nഈ ക്ലബ്ബിലുള്ളത് മിക്കവാറും വിദേശ നയതന്ത്ര പ്രതിനിധികളാണ്. പാക്കിസ്ഥാനില് എത്തുമ്പോള്‍ത്തന്നെ നയതന്ത്ര പ്രതിനിധികള് അംഗത്വത്തിനായി അപേക്ഷിക്കാറുണ്ട്. കഴിഞ്ഞവര്‍ഷം അവസാനമാണ് ബിസാരിയ ഹൈക്കമ്മീഷണറായി ചുമതലയേറ്റത്. ഇതിനുശേഷമാണ് ക്ലബ് അംഗത്വത്തിന് അപേക്ഷിച്ചത്.\nഇന്ത്യയുടെ നയതന്ത്ര പ്രതിനിധികളുടെ അംഗത്വം വൈകിക്കാറുണ്ടെങ്കിലും ഇതാദ്യമായിട്ടാണ് പിടിച്ചുവെക്കുന്നത്. 346 ഏക്കറിലായി വ്യാപിച്ചുകിടക്കുന്ന ക്ലബ്ബ്, വിദേശനയതന്ത്ര പ്രതിനിധികള്‍ക്ക് ഏറെ പ്രിയപ്പെട്ടതാണ്. കഴിഞ്ഞവര്‍ഷം ഡിസംബര് 17ന് ഫോണ്‍കെണിയില്‍പ്പെട്ട മൂന്ന് ജൂനിയര് നയതന്ത്ര പ്രതിനിധികളെ ഇന്ത്യ തിരിച്ചുവിളിച്ചിരുന്നു. ഇവരില് നിന്നും പാക്കിസ്ഥാന് വിലപ്പെട്ട രേഖകള് കൈക്കലാക്കിയതായി സംശയമുണ്ടായിരുന്നു.\n291 ഇന്ത്യന് മത്സ്യതൊഴിലാളികളെ പാക്കിസ്ഥാന് വിട്ടയയ്ക്കും\nപാക്കിസ്ഥാന് അഞ്ചു ഇന്ത്യന് തടവുകാരെ മോചിപ്പിച്ചു


ഒന്നിച്ചു വരയ്ക്കുമ്പോള് തെളിയുന്ന ചിത്രങ്ങള് | Art and Stage | Deshabhimani | Sunday Apr 17, 2016\nഒന്നിച്ചു വരയ്ക്കുമ്പോള് തെളിയുന്ന ചിത്രങ്ങള്\nഎം എസ് അശോകന്Updated: Sunday Apr 17, 2016\nജലച്ചായചിത്രകാരന്മാരുടെ യൂറോപ്യന്‍കൂട്ടായ്മകള് ഏറെ പ്രശസ്തമാണ്. നിശ്ചിതസമയത്ത് വ്യത്യസ്ത സ്ഥലങ്ങളില് ഒത്തുകൂടി ചിത്രങ്ങള് വരച്ചു പിരിയുന്ന കൂട്ടായ്മകളില്‍നിന്ന് ജലച്ചായചിത്രങ്ങളുടെ ബിനാലെവരെ പിറവിയെടുത്തിട്ടുണ്ട്. ആശയ–ആവിഷ്കാരപരമായ വ്യത്യസ്തത നിലനിര്‍ത്തിക്കൊണ്ടു തന്നെ ചിത്രരചനയ്ക്കുവേണ്ടിയുള്ള ഇത്തരം ഒത്തുചേരലുകള് സാംസ്കാരികമായ മുന്നേറ്റങ്ങള്‍ക്ക് കരുത്തുപകരുന്നു. സമൂഹത്തെ പുരോഗമനപരമായി നയിക്കാനുളള കരുത്തിലേക്ക് ഇത്തരം കൂട്ടായ്മകള് വളര്‍ന്നിട്ടുള്ളതും ചരിത്രം. മുക്കത്ത് എരഞ്ഞിപ്പുഴയുടെ തീരത്ത് മെയ്മാസം 14ന് സംഗമിക്കുന്ന മലപ്പുറത്തെ വരക്കൂട്ടവും ഒന്നിച്ചുകൂടിയുള്ള ചിത്രരചന എന്ന ഏക അജന്‍ഡയില് ഒന്നരവര്‍ഷം മുമ്പ് പിറവിയെടുത്തതാണ്. നാലോ അഞ്ചോ ചിത്രകാരന്മാരുടെ കൂട്ടായ്മ ഇന്ന് വ്യത്യസ്ത പ്രായക്കാരായ അറുപതോളം ചിത്രകാരന്മാരുടെ സംഘമായി വളര്‍ന്നുകഴിഞ്ഞു.\nമമ്പാട് എംഇഎസ് സ്കൂളിലെ ചിത്രകലാ അധ്യാപകനായ മലപ്പുറം പാണ്ടിക്കാട് സ്വദേശി ഷമീം സീഗളിന്റെയും ആശുപത്രി ലാബ് ടെക്നീഷ്യന് അനീസ് വടക്കന്റെയും ശ്രമത്തിലാണ് വരക്കൂട്ടം രൂപപ്പെട്ടത്. മലപ്പുറം ജില്ലയിലെ ചിത്രകാരന്മാരുടെ കൂട്ടായ്മയായിരുന്നു ലക്ഷ്യം. എല്ലാ രണ്ടാം ശനിയാഴ്ചകളിലും മലപ്പുറത്തെ വിവിധ സ്ഥലങ്ങളില് ഒത്തുകൂടിയ വരക്കൂട്ടത്തിന്റെ തുടക്കം അങ്ങനെതന്നെയായിരുന്നു. ഇപ്പോള് പാലക്കാട്, കോഴിക്കോട്, വയനാട് ജില്ലകളില്‍നിന്നുള്ള ചിത്രകാരന്മാരും പതിവായി കൂട്ടത്തിന് എത്തുന്നു. അതില് മുഴുവന്‍സമയ ചിത്രകാരന്മാര് മുതല് ചിത്രരചന അഭ്യസിക്കുന്ന വിദ്യാര്‍ഥികള്‍വരെയുണ്ട്. കൂട്ടത്തിലേക്ക് എത്തുന്നവര്‍ക്ക് രചനയ്ക്കാവശ്യമായ സാമഗ്രികളും ഭക്ഷണവും വരക്കൂട്ടം നല്‍കുന്നു. അത് പല സ്പോണ്‍സര്‍മാരില് നിന്നായി കണ്ടെത്തുകയാണ് പതിവെന്ന് ഷമീം സീഗള് പറഞ്ഞു. പണം ആരില്‍നിന്നും വാങ്ങുന്നില്ല. ക്യാമ്പ് നടക്കുന്ന സ്ഥലവും തീയതിയും വരക്കൂട്ടത്തിലെ അംഗങ്ങളെ മുന്‍കൂട്ടി അറിയിക്കും. ക്യാമ്പുകളില് രചിക്കുന്ന ചിത്രങ്ങള് ഒന്നിച്ച് സമാഹരിച്ച് സൂക്ഷിക്കും. അതില്‍നിന്ന് പ്രമുഖ ചിത്രകാരന്മാര് ചേര്‍ന്ന് പ്രദര്‍ശനയോഗ്യമായത് തെരഞ്ഞെടുക്കും. തെരഞ്ഞെടുക്കുന്ന ചിത്രങ്ങള് വരച്ചവര്‍തന്നെ പണം മുടക്കി ഫ്രയിം ചെയ്ത് തിരിച്ചേല്‍പ്പിക്കണം. ഇത്തരം നൂറോളംചിത്രങ്ങളാണ് കഴിഞ്ഞ ഡിസംബറില് മലപ്പുറം കോട്ടക്കുന്നിലെ ലളിതകലാ അക്കാദമി ഗ്യാലറിയില് ഒരാഴ്ച പ്രദര്‍ശിപ്പിച്ചത്.\nവരക്കൂട്ടത്തിലെ അഞ്ചുവീതം ചിത്രകാരന്മാരുടെ ഗ്രൂപ്പ് എല്ലാ മാസവും അക്കാദമി ഗ്യാലറിയില് കൂട്ടായ്മയില് രചിക്കുന്ന ചിത്രങ്ങള് പ്രദര്‍ശിപ്പിക്കുന്നുണ്ട്. ചിത്രങ്ങള് വില്‍ക്കുന്നതിന്റെ പങ്ക് പോലും വരക്കൂട്ടത്തിലേക്ക് വാങ്ങുന്നില്ലെന്ന് ഷമീം സീഗള് പറഞ്ഞു. വൃദ്ധമന്ദിരങ്ങളിലും അഗതിമന്ദിരങ്ങളിലുമൊക്കെ ക്യാമ്പ് ചെയ്ത് ചിത്രം വരയ്ക്കാനുള്ള പരിപാടിയാണ് അടുത്തത്. വരക്കൂട്ടത്തിന്റെ ക്യാമ്പുകളുടെയും രചനകളുടെയും വിവരങ്ങളും ചിത്രങ്ങളും പ്രസിദ്ധീകരിക്കുന്ന ഫെയ്സ്ബുക്ക് പേജിന് നിരവധി സന്ദര്‍ശകരുണ്ട്.\nചിത്രകലയോട് രചനാപരമായും ആസ്വാദനപരമായുമുള്ള ആഭിമുഖ്യം വളര്‍ത്താനാണ് വരക്കൂട്ടം യത്നിക്കുന്നത്. സാംസ്കാരിക സമന്വയത്തിന്റെ ചിത്രയാത്ര എന്നാണ് വരക്കൂട്ടം ഇതിനെ വിശേഷിപ്പിക്കുക. തങ്ങള് ലക്ഷമിട്ടതിനുമപ്പുറം വരക്കൂട്ടത്തിന് സാംസ്കാരികമായ പുതിയ തലങ്ങളിലേക്കും വളരാന് കഴിയുന്നതായി സംഘാടകര് കരുതുന്നു. ആശയതലത്തില് രൂപപ്പെടുന്ന ആ യോജിപ്പാണ് വരക്കൂട്ടത്തെ ചലനാത്മകമായി നിലനിര്‍ത്തുന്നതും. സാമ്പത്തികമോ വ്യക്തിപരമോ ആയ നേട്ടങ്ങള്‍ക്കപ്പുറം സമൂഹത്തിന്റെ സാംസ്കാരികമായ മുന്നേറ്റത്തിന് സഹായിക്കുന്നതായി തങ്ങളുടെ ഒന്നിച്ചിരിപ്പുകളെ എണ്ണാനാണ് കൂട്ടായ്മയിലെ അംഗങ്ങളെല്ലാം ആഗ്രഹിക്കുന്നത്. അതുകൊണ്ടുതന്നെ ഇത്തരം കൂട്ടായ്മകളില്‍നിന്ന് നാളെ കൂടുതല് നല്ല വാര്‍ത്തകള് പ്രതീക്ഷിക്കാം.


narendra modi പ്രധാനമന്ത്രി ഇന്ന് മൻ കീ ബാത്തിൽ; വിവിധ വിഷയങ്ങളിൽ നിലപാട് വ്യക്തമാക്കുമെന്ന് സൂചന\nപ്രധാനമന്ത്രി നരേന്ദ്രമോദിയുടെ പ്രതിമാസ റേഡിയോ പ്രക്ഷേപണ പരിപാടിയായ മൻ കീ ബാത്ത് ഇന്ന്. രാവിലെ 11 മണിക്കാണ് നരേന്ദ്രമോദി മൻ കീ ബാത്തിന്റെ 69ാം പതിപ്പിൽ പ്രഭാഷണം നടത്തുക. കാർഷിക ബില്ലുകളും കർഷക പ്രക്ഷോഭവും, ചൈന-പാക്കിസ്താൻ, ഐക്യരാഷ്ട്ര സഭയിലെ ഇന്ത്യയുടെ പ്രാതിനിധ്യം, രാജ്യത്തെ കൊവിഡ് സാഹചര്യം തുടങ്ങിയ വിഷയങ്ങളിൽ തന്റെ നിലപാട് പ്രധാനമന്ത്രി വ്യക്തമാക്കും എന്നാണ് സൂചന.\nകഴിഞ്ഞ ദിവസം ശിരോമണി അകാലിദൾ എൻഡിഎ മുന്നണി വിട്ടിരുന്നു. പാർലമെന്റിൽ പാസാക്കിയ കർഷക ബില്ലിൽ പ്രതിഷേധിച്ചാണ് മുന്നണി ബന്ധം ഉപേക്ഷിച്ചത്. ബിൽ ലോക്‌സഭയിൽ പാസാക്കിയതിനെ തുടർന്ന് നേരത്തെ അകാലി ദൾ മന്ത്രി ഹർസിമ്രത് കൗർ കേന്ദ്ര മന്ത്രിസ്ഥാനം രാജിവച്ചിരുന്നു.\nRead Also : കൊവിഡിലെ യുഎൻ ഇടപെടലിനെ വിമർശിച്ച് പ്രധാനമന്ത്രി\nകർഷക ബില്ലിൽ കർഷകരുടെ പ്രതിഷേധം ശക്തമാകുന്നതിടെയാണ് മോദി സർക്കാരിന് തിരിച്ചടിയായി ശിരോമണി അകാലി ദൾ എൻഡിഎ വിട്ടത്. കർഷക ബില്ലിനെതിരെ തുടക്കം മുതൽ വിട്ടുവീഴ്ചയില്ലാത്ത നിലപാടാണ് ശിരോമണി അകാലിദൾ സ്വീകരിച്ചത്.\nഹർസിമ്രത് കൗർ കേന്ദ്ര മന്ത്രി സ്ഥാനം രാജിവച്ചപ്പോഴും മുന്നണിയിൽ തുടരുമെന്ന് അകാലിദൾ അറിയിച്ചിരുന്നു. പഞ്ചാബിലെ കർഷകരാണ് അകാലി ദളിന്റെ ശക്തി. കർഷക സമരങ്ങൾ ശക്തി പ്രാപിച്ചതോടെയാണ് ഇന്നലെ അടിയന്തര യോഗം ചേർന്ന് മുന്നണി വിടാൻ തീരുമാനിച്ചത്.\nബില്ലുകൾ കർഷക വിരുദ്ധമാണെന്ന് അകാലി ദൾ പ്രസിഡന്റ് സുഖ്ബീർ സിംഗ് ആവർത്തിച്ചു. രണ്ടര പതിറ്റാണ്ട് കാലമായി എൻഡിഎയുടെ ഭാഗമാണ് അകാലി ദൾ. പാർട്ടിയുടെ മുന്നണി മാറ്റം പഞ്ചാബിലും, ഉത്തരേന്ത്യൻ സംസ്ഥാനങ്ങളിലും ബിജെപിക്ക് കനത്ത തിരിച്ചടിയായേക്കും.\nStory Highlights – narendra modi, maan ki bath


GoWikipedia - താങ് രാജവംശം\nവളരെ നല്ലരീതിയിൽ മുന്നോട്ടു നീങ്ങിക്കൊണ്ടിരുന്ന ഭരണത്തിന് ക്രമേണ ദിശാബോധം നഷ്ടമായിത്തുടങ്ങി. ഭരണകാര്യങ്ങളിൽ തികഞ്ഞ ഉദാസീനത പ്രകടിപ്പിച്ച ചക്രവർത്തി സുവാൻ സുങ് താന്ത്രിക ബുദ്ധിസത്തിൽ വിശ്വാസം അർപ്പിച്ചത് രാഷ്ട്രത്തിന്റെ ശിഥിലീകരണത്തിനു വഴിതെളിച്ചു. പ്രഭുക്കന്മാരും മത്സരപ്പരീക്ഷയിലൂടെ ഉന്നതസ്ഥാനങ്ങളിലെത്തിയ സിവിൽ ഉദ്യോഗസ്ഥന്മാരും തമ്മിലുള്ള അധികാര വടംവലി ഭരണരംഗത്തെ നിഷ്ക്രിയമാക്കിത്തീർത്തു. ചക്രവർത്തി ഭരണകാര്യങ്ങളിൽ ശ്രദ്ധിക്കാതെ സുഖലോലുപതയിൽ മുഴുകിയതോടെ രാജ്യം അരാജകത്ത്വത്തിലേക്കു നീങ്ങി.\n"https://ml.wikipedia.org/w/index.php?title=താങ്_രാജവംശം&oldid=2648053" എന്ന താളിൽനിന്നു ശേഖരിച്ചത്


ഗാങ്‌ടോക്ക്: സിക്കിമില് ഇന്ത്യ-ചൈന അതിര്‍ത്തി സന്ദര്‍ശന വേളയില് ചൈനീസ് സൈനികരോട് കേന്ദ്ര പ്രതിരോധ മന്ത്രി നിര്‍മല സീതാരാമന് സംസാരിച്ചത്. ചൈനീസ് സൈനികരോട് നമസ്‌തേ പറയുന്നതും സംസാരിക്കുന്നതുമായ വീഡിയോ പ്രതിരോധമന്ത്രിയുടെ ഓഫീസ് ട്വിറ്ററില് പങ്കുവെച്ചു.\nചൈനീസ് പട്ടാളക്കാര് നിര്‍മലയെ പരിചയപ്പെടുന്നതും മന്ത്രി അവരോട് നമസ്‌തേ പറയുന്നതും വീഡിയോയില് കാണാം. തുടര്‍ന്ന് നമസ്‌തേയുടെ അര്‍ഥം അറിയാമോ എന്നും നമസ്‌തേക്കു തത്തുല്യമായ ചൈനീസ് പദം ഏതാണെന്നും മന്ത്രി സൈനികരോട് ചോദിക്കുന്നതും കാണാം. അതിര്‍ത്തിയില് സന്ദര്‍ശനത്തിന് എത്തിയ പ്രതിരോധമന്ത്രി ഇന്ത്യന് സൈനികരുമായും സൈനിക ഉദ്യോഗസ്ഥരുമായും ഇന്‍ഡോ ടിബറ്റന് ബോര്‍ഡര് പൊലീസ് സേനാംഗങ്ങളുമായും ആശയവിനിമയം നടത്തി.\nഇന്ത്യന് സൈനികര്‍ക്ക് പുറമെ ചൈനീസ് സൈനികരുമായും ആശയവിനിമയം നടത്തിയതായി പ്രതിരോധമന്ത്രിയുടെ ഓഫീസ് ട്വിറ്ററിലൂടെ സ്ഥിരീകരിച്ചിട്ടുണ്ട്.\nപ്രമേഹരോഗ മരുന്ന് -വാര്‍ത്ത തെറ്റിദ്ധാരണജനകമെന്ന് ഐ.എം.എ\nദലിത് കുടുംബത്തിന്‍െറ സുരക്ഷ ഉറപ്പാക്കാും -വനിതാ കമീഷന്\nപ്രതാപന്‍െറ ഇടപെടല് ഫലിച്ചു, മദ്യവില്‍പനയുടെ യഥാര്‍ഥ കണക്ക് സത്യവാങ്മൂലമായി നല്‍കാന് നിര്‍ദേശം


khushbu twitter hacked ഖുശ്‌ബുവിന്റെ ട്വിറ്റർ ഹാക്ക് ചെയ്തു\nനടിയും ബി.ജെ.പി. നേതാവുമായ ഖുശ്‌ബു സുന്ദറിന്റെ ട്വിറ്റർ അക്കൗണ്ട് ഹാക്ക് ചെയ്തു. മൂന്ന് ദിവസം മുൻപാണ് തന്റെ ട്വിറ്റർ അക്കൗണ്ട് ഹാക്ക് ചെയ്യപ്പെട്ടതെന്ന് ഖുശ്‌ബു പ്രസ്താവനയിൽ പറഞ്ഞു.\nഖുശ്ബുവിന്റെ നിരവധി ട്വീറ്റുകളും ചിത്രങ്ങളും നീക്കം ചെയ്തിട്ടുണ്ട്. ഹാക്കർ ഈ അക്കൗണ്ടിൽ നിന്ന് ട്വീറ്റും ചെയ്തിട്ടുണ്ട്.\nRead Also: രവിശങ്കർ പ്രസാദിന്റെ ട്വിറ്റർ അക്കൗണ്ട് ബ്ലോക്ക് ചെയ്ത നടപടി; ട്വിറ്ററിനോട് വിശദീകരണം തേടി ഐടി പാർലമെന്ററി കാര്യസമിതി\nട്വിറ്റർ അധികൃതരുമായി ബന്ധപ്പെട്ട് അക്കൗണ്ട് പുനഃസ്ഥാപിക്കാനുള്ള നീക്കത്തിലാണ് ഖുശ്‌ബു. കഴിഞ്ഞ ദിവസങ്ങളിൽ തന്റെ ട്വിറ്റർ അക്കൗണ്ടിൽ നിന്ന് വന്ന ട്വീറ്റുകൾക്ക് താൻ ഉത്തരവാദിയല്ലെന്നും ഖുശ്‌ബു വ്യക്തമാക്കി.\nഎന്നിരുന്നാലും, അനുചിതമായ എന്തെങ്കിലും തന്റെ അക്കൗണ്ട് വഴി പോസ്റ്റുചെയ്യുന്നതിന് മുമ്പ് നടി ഹാക്കിങ്ങിനെക്കുറിച്ച് അറിഞ്ഞതിനാൽ വലിയ പ്രശ്നങ്ങൾ ഒന്നും തന്നെ ഉണ്ടായില്ല. ട്വിറ്ററിൽ 1.3 ദശലക്ഷത്തിലധികം ഫോളോവേഴ്‌സാണ് ഖുഷ്ബുവിന് ഉണ്ടായിരുന്നത്.\nതന്നെ ട്രോളുന്ന ആളുകൾ തന്നെ പിന്തുടരുന്നവരേക്കാൾ കൂടുതലാണെന്ന് പറഞ്ഞ് കഴിഞ്ഞ വർഷം നടി തന്റെ ട്വിറ്റർ അക്കൗണ്ട് നിർജ്ജീവമാക്കിയിരുന്നു. അനാവശ്യമായ പിരിമുറുക്കങ്ങൾ ഒഴിവാക്കാനും കുടുംബത്തോടൊപ്പം സമാധാനപരമായ ജീവിതം നയിക്കാനും സോഷ്യൽ മീഡിയ ഉപേക്ഷിക്കാൻ തീരുമാനിച്ചതായും ഖുശ്‌ബു അന്ന് പറഞ്ഞിരുന്നു.\nStory Highlights: Kerala police new Jail Head\nRead more on: hacked | Twitter account\nരവിശങ്കര് പ്രസാദിന്റെ ട്വിറ്റര് അക്കൗണ്ട് മരവിപ്പിച്ചു\nഎം വെങ്കയ്യനായിഡുവിന്റെ അക്കൗണ്ടിലെ ‘ബ്ലൂ ടിക്’ വെട്ടിമാറ്റി ട്വിറ്റർ